
Schon seit längerer Zeit bestand ein heftiger Schriften- 
wechsel zwischen Herzog Heinrich d. J. von Braunschweig 
und Kurfürst Johann Friedrich von Sachsen. Versagtes Ge- 
leit hatte dazu den Anlass geboten: immer mehr Punkte 
waren hineingezogen, die von dem tiefen Gegensatze beider 
Fürsten in Politik und Leben zeugten. Unter dem Datum 
„Wolfenbüttel, Dienstags nach Omnium Sanctorum, Anno 
1540“ hatte nun Heinrich seine „Duplica wider des Kurfür- 
sten von Sachsen andern Abdruck“ ausgehen lassen und 
u. A. darin zu zeigen gesucht, dass er „dem von Sachsen 
(Welchen Martinus Luther, sein lieber Andächtiger, Hans 
Worst nennt) zu seinen Schriften keine Ursach gegeben.“ 
Die eingeklammerte Bemerkung musste Luther’s Zorn er- 
regen: sie bezichtigte ihn der äussersten Verletzung schul- 
diger Ehrerbietung und Dankbarkeit gegen seinen Landes- 
herrn. Hieraus erklärt sich die scharfe Sprache des Refor- 
mators wider den Herzog. Wohl hatte er hin und wieder 
den Ausdruck gebraucht, aber nicht im Hinblick auf „eine 
Person insonderheit, weder Feind noch Freund“, in unserer 
Schrift wendet er ihn durchweg auf den Braunschweiger 
an: daher der Titel derselben „Wider Hans Worst.“ Luther 
will nicht eine vollständige Widerlegung der „Duplica“ des 
Herzogs liefern, beschränkt sich aber auch nicht auf die 
Abwehr des darin gegen ihn persönlich gerichteten Angriffs: 
namentlich geht er näher auf die Frage ein, ob die rechte 
Kirche Christi auf Seiten der Evangelischen oder des Papstes 
und seiner Anhänger sei, und giebt zugleich vielfachen Ent- 
stellungen des Sachverhalts gegenüber Auskunft über Anlass 
und Beginn der durch ihn hervorgerufenen Reformbewegung. 


Ende Januar 1541 mag Heinrich’s „Duplica“ in Luther’s 
Hände gekommen sein. Am 8. Februar schreibt schon 
Justus Jonas an Johann Lang (s. Cod. Chart. A. 399 der 
Bibliothek zu Gotha fol. 212): „Brunsuicensis d ruouwvog 

virulentissimum librum conseripsit et jam edidit aduersus 
nostrum Ilustrissimum Electorem, et Brunsuicensis 
reddetur depexus probe.“ Dass die letzten Worte auf 
unsere Schrift deuten, erhellt aus Luther’s Brief an Kurfürst 
Joachim von Brandenburg unter dem 13. Februar (s. De 
Wette-Seidemann, Luther's Briefe Bd. VI. S. 281), wo es 
heisst: „Der Mordbrenner zu Wulffenbuttel hat ein leſterlich 
Buch wider meinen gſt. Herrn itzt laſſen außgehen, darin ich mit 
nhamen auch geruft (gerupft?), vnd wir alle Igefegert worden. 
Daruf ich ein kurtz vnd ſanffts Buchlein von vnſerer ſache ſchreibe.“ 
Den 1. März meldet Caspar Cruciger dem Justus Menius (s. 
Corp. Ref. Vol. IV. Sp. 112): „Titulus libelli est: Wider 
Hans Worst.“ Noch Mitte März muss Luther mit unserer 
Schrift beschäftigt gewesen sein; denn sein Kurfürst ent- 
schuldigt ihn am 16. d. Mts. (s. Corp. Ref. Vol. IV. Sp. 135) 
in Betreff der Abfassung eines Bedenkens damit, „daß er 
jetzo Herzogs Heinrichs von Braunſchweig Buch halben daran vers 
hindert.“ Aber schon unter dem 25. März (s. Corp. Ref. Vol. 
IV. Sp. 140) theilt Paul Eber dem von Wittenberg abwesen- 
den Melanchthon mit: „Dominus Doctor invectivam suam 
absolvit, sed premetur, done accedet prineipis responsio“, 
und am 4. April (s. Corp. Ref. Vol. IV. Sp. 149) konnte 
Melanchthon bereits von Regensburg aus Luther’n berichten: 
„Scriptum tuum contra Mezentium*) hie avidissime legitur.* 

In den letzten Worten ist der Eindruck angedeutet, den 
unsere Schrift bei ihrem ersten Erscheinen machte; er giebt 
sich auch in gleichzeitigen Flugblättern kund. „Hans Worst“ 
wurde stehende Bezeichnung für Herzog Heinrich von Braun- 
schweig. Es ist die heftigste Sprache, die Luther hier redet. 
Um so mehr könnte sein eigenes Urtheil befremden, wenn 
er (Ss. De Wette, Bd. V. S. 342) schreibt: „Relegi librum 
meum contra istum Diabolum Mezentium, et miror, quid mihi 
acciderit, ut tam moderatus fuerim. Deputo id valetudini 
capitis [er war damals sehr leidend], quae non est passa 
animum meum erectiore et valentiore impetu raptum.“ Allein 
man bedenke, dass der selbst bei seinen Parteigenossen als 


*) Heinrich von Braunschweig. S. dazu Köstlin, M. 
Luther, Bd. II. S. 547. 

Ehebrecher und Wollüstling berufene Herzog sich zum Sit- 
tenprediger aufwarf, ein Gotteslästerer und Heiligthums- 
schänder den Vertheidiger des Glaubens spielte, ein zu allen 
Gewaltthätigkeiten aufgelegter Fürst die Einziehung von 
Kirchengütern, die ihren Zweck nicht mehr erfüllen konnten 
und durften, einen Kirchenraub nannte, und man wird das 
Gefühl des Reformators verstehen. 

Von den Ausgaben, die zu Lebzeiten des Verfassers 
herausgekommen, haben uns folgende (mehr sind nicht be- 
kannt) vorgelegen: 

A. „Wider Hans Worft. D. Mart. Luther. Wittenberg. | 
M. D. XLL“ Titel in einer Einfassung, deren inneren Rand 
unser Abdruck S. 1 zeigt. 16 Bogen in 4°, signirt A- Q; 
letztes Blatt leer. Das vorletzte Blatt hat auf der Vorder- 
seite das Impressum: „Gedruͤckt zu Wit: | temberg durch] Hans 
Lufft. M. D. XLI.“ auf der Rückseite das Lufft'sche Drucker- 
zeichen. Uebrigens lässt sich ein dreifacher Druck unter- 
scheiden: 1) mit regelrechter Signatur, 2) mit nochmaliger 
Bezeichnung des zweiten Blattes in Bogen I durch „J“ statt 
durch „J ij“, 3) mit dem offenbaren Fehler „Dij“ in Bogen 
P für „Pij“. Im Innern findet sich keine weitere Verschie- 
denheit, als dass Bl. Aiija Z. 1 f. (in unserm Abdruck S. 4 
Z. 16) in No. 1 „antw orten“, in No. 2 „an tworten“ und in 
No. 3 „antworten“ steht; von besonderen Ausgaben kann 
also nicht die Rede sein. 

B. „Wider Hans Worft. D. Marti. Luther.] Witten: 
berg. | M. D. KL J.“ Titel in einer Einfassung. 15½ Bogen 
in 4°, signirt (unregelmässig) A— Q (Q nur 2 Bll.). Das von 
uns benutzte Exemplar der Königlichen Bibliothek zu Berlin 
ist defekt (das letzte Blatt fehlt); es ist indess von Melchior 
Lotther in Magdeburg gedruckt. 

C. „Wider Hans] Worſt. D. Mart. Luther. Wittenberg. 
M. D. XLI.“ Titel in einer Einfassung. 15½ Bogen in 40, 
signirt (unregelmässig und fehlerhaft) A— 0 (Q nur 2 Bll.). 
Auch dieser Druck stammt aus Melchior Lotther’s Officin. 

Ein Stück unserer Schrift, nämlich Bl. C1 bis J 4 der 
Urausgabe (A), erschien auch lateinisch übersetzt unter dem 
in einer Einfassung stehenden Titel: „Antithesis verae et 
falsae ecelesiae, autore D. M. Luthero, per Antonium Cor— 

vinum latinitate donata. M.D.XLI. Soli Deo gloria.“ 4 Bo- 
gen in 8° mit letztem leeren Blatte. Neuestens hat sie neben 
den „Bismarckbriefen“ in der von Velhagen & Klasing ver- 
anstalteten Sammlung klassischer Werke der deutschen 
Literatur „für Bücherfreunde“ einen ehrenvollen Platz er- 
halten. ' 

Unserem Grundsatze gemäss haben wir bei dem fol- 
genden Abdruck die Urausgabe (A) zu Grunde gelegt, ohne 
die Varianten der Nachdrucke zu berücksichtigen, da Luther 
die Schrift nicht wieder bearbeitet hat. Wo wir abgewichen 
sind, ist nachstehend verzeichnet; A bietet: 

320 der Teuffel; 93, etweder; 1077 Hentz [aber der Cuſtos 
vorher „Heintz“]; 1019 geſag; 1039 Nabalſchilt; 1220 Augſtinus; 
1315 Chri⸗[C 2b] eingeſetzt [aber der Cuſtos hat „ſtus ein⸗“]; 142 
.1. Corin. 11.; 1825 Das iſt fie die Eigen; 2518 fordeſt; 2539 
Euangelien; 2721 Jungehuͤrlin; 2722 jungehuͤrlin; 2913 Rom. 10.; 
3019 ſolle ſey nicht; 311s rede mit jtzt den; 3544 ſelbsgeſagt; 3822 
abruͤnnig; 412⁴ 2. Thim. 4. 423g der Teufels; 4330 wolich; 4434 
den Keiſer; 465 dem Keiſerlichen; 4672 brechten; 4935 zur erſeuffen; 
5524 Nabel; 56, vnableſſchlichen. 

Einige geringe Versehen in unserem Abdruck bitten 
wir zu verbessern; es ist zu lesen: 535 hin⸗; 728 dieſer; 938 
Papiſten; 107 fluchen; 1522 fuͤſſe; 21,5 weret; 3428 Wie; 5128 zu; 
5312 [L Ab]; 5723 Deudſch. 

Potsdam. J. K. F. Knaake. 

[A 2°] S hat der von Brunſuig zu Wolfenbuttel itzt 
aber mal ein leſterſchrifft laſſen ausgehen, darin 
er an meines Gnedigſten Herrn des Churfurſten 

zu Sachſen ehren, ſeinen grind vnd gnatz zu reiben fur⸗ 
genomen, auch mich zweimal angetaſtet vnd gelocket. Erſt⸗ 
lich da er ſchreibt. Ich hab meinen Gnedigſten Herrn, 
Hans Worſt genennet, Darnach die gautze heubtſache des 
Glaubens angreifft, der ich mich mus bekennen der fur⸗ 
nemeſten Lerer einen zu dieſer zeit. Da flucht, leſtert, 
plerret, zerret, ſchreiet, vnd ſpeiet er alſo, das wenn ſolche 
wort muͤndlich von jm gehoͤret wuͤrden, ſo wuͤrde i derm 
mit keten vnd ſtangen zulauffen, als zu einem der mit 
einer Legion Teuffel (wie der im Euangelio) beſeſſen were, 
das man jn binden vnd fangen muſte. Wie wol ich aber 
den vnfletigen man nicht werd achte, das ich jm einen 
buchſtaben antworten wolte, doch weil ers nicht allein iſt, 
wil ich den vnſern etwas zureden geben. 

Fur mich zwar zureden, hab ichs ſeer gerne, das 
ſolcher art buͤcher wider mich geſchrieben werden, denn es 
thut mir nicht allein im hertzen, ſondern auch in der fnie- 
kele und ferſen ſanfft, wenn ich mercke, das durch mich 
armen elenden menschen, Gott der HErr, beide die A 2. 
helliſchen vnd weltlichen Fuͤrſten, alſo erbittert vnd vnſinnig 
macht, das ſie fur bosheit ſich zureiſſen vnd zuberſten 
wollen, Vnd ich die weil unter des Glaubens vnd Vater 
vnſers ſchatten ſitze vnd lache, des Teuffels vnd feiner 
ſchupen in jrem groſſen zorn, plerren vnd zerren. Damit 
ſie doch nichts ausrichten, on das ſie jre ſache teglich erger 
ond meine (das iſt Gottes) ſache fordern vnd beſſer machen. 
Vnd wenn fie es koͤnten leiden oder verftehen, wolt ich 
jnen darfur gedanckt haben vnd bitten, das ſie on vnterlas 

ſolche Bücher wider mich ſchrieben, ſolch zerren vnd pler⸗ 
ren trieben ſampt allen Teuffeln in der Hellen. Wie 
kuͤnd ich ſie beſſer plagen, denn dauon werde ich jung vnd 
friſch, ſtarck vnd froͤlich. 

Denn ſolche Buͤcher alle, wenn der ſelben ſo viel 
tauſent weren, als der zu Wolffenbüttel Lügen vnd vn⸗ 
tugent an ſich hat, vnd alle tage vnd ſtunde ſo viel ge— 
ſchrieben wuͤrden, ſind ſie doch leichtlich zuuerantworten 
mit einem wortlin, das heiſt, Teuffel du leugeſt, wie denn 
der hohmutige Bettler Doct. Luther in feinem liedlin 
ſtoͤltzlich vnd verdrieslich ſinget, Ein woͤrtlin kan jn fellen. 
Der halben weil der Teuffel in ſeinem Heintzen zu Wolffen⸗ 
buͤttel, ſo zornig iſt, vnd die Lügen jo genaw ſucht, das 
er an mir auch mit dem wort, Hans Worſt, wil ritter 
werden, gedencke ich nicht viel noch beſonders ſeinem [A 3°] 
verdampten gefangenen Heintzen zu antworten, als der 
nicht wirdig bey mir geacht, das ich an jn dencken wolt. 
Sondern wil dem ſelben ſeine ehre laſſen ſuchen wie er 
kan, denn er ſol wol tauſent jar ſuͤchen, ehe er ein kleines 
harlin dauon finden wird. Von Hans Worſt wil ich 
erſtlich ein wenig ſagen. 

Wie gar gern von grund aller ſeiner krefften der 
Teuffel leuget, zeiget er hie, auch da mit an, das er ſo 
aus der maſſen genaw durch ſeinen Heintzen zu Wolffen⸗ 
buͤttel zu liegen ſucht, da ich warlich gemeinet vnd mich 
nicht verſehen hette, das der hohmuͤtige Geiſt ſolte ſolche 
lecherliche, kindiſche vrſache zu liegen ſuͤchen, ſo er wol 
andere vrſachen hat, on das es mus fein, wie man ſpricht. 
Wer gern lachet, der kutzelt ſich ſelbs, Alſo auch wer gern 
leuget, der mus auch liegen wenn er die warheit ſagt, 
wie Chryſippus ſagt. Denn du zorniges Geiſtlin weiſſeſt 
wol, dein beſeſſener Heintz auch ſampt ewren Tichtern vnd 
ſchreibern, das dis wort, Hans Worſt, nicht mein iſt, noch 
von mir erfunden, Sondern von andern leuten gebraucht 
wider die groben tolpel, jo klug ſein wollen, doch vnge⸗ 
reimbt vnd ongeſchickt zur ſachen reden vnd thun. Alſo 
hab ichs auch offt gebraucht, ſonderlich vnd allermeiſt in 
der Predigt. Vnd weis mich nicht zu erinnern in meinem 
gewiſſen, das ich jemals eine Perſon in [A 30] ſonderheit 

gemeinet hette, weder feind noch freund. Sondern wie 
die ſachen ſich zugetragen, ſo hab ichs gebraucht. Denn 
es ſolte mich nicht hel haben zubekennen, wo ich mir be— 
wuſt were, welche perſon ich gemeinet hette, wens gleich 
dein Heintz von Wolffenbuttel ſelbs were mit allem ſeinem 
anhang, ich wolts zu recht fur euch allen, von Gottes 
gnaden, wol verteidigen. 

Aus dem folget nu, weil du vnd dein Heintz ſo vn— 
uerſchampt lieget vnd die luͤgen ſo genaw ſuchet, das auch 
durch gantz ewr Buch in groͤſſern ſachen, nichts denn eitel 
fügen ſein wird, wie vnſer HERE ſpricht, wer im geringen 
vntrew iſt, der iſt auch im groſſen vntrew. Wer ſich 
kleiner vnnoͤtiger luͤgen nicht enthalten kan, wie kan ſich 
der aller ander groſſen luͤgen enthalten? Ja weil dein 
Heintz vnd du ſolche grobe tolpel ſeid, das jr gemeinet, 
ſolcher fauler, lamer zote ſolte in dieſen ſachen mir ſchaden 
thun, oder euch glimpff bringen, ſo ſeid jr beide die rech— 
ten hans worſt, tolpel, knebel vnd ruͤltze, Vnd wil hiemit 
euch beiden geantwort haben das jr alle beide, Vater vnd 
Son, ſeid verzweiuelte, ehrloſe, verlogene boͤſwichter, da jr 
ſagt, ich habe meinen Gnedigeſten Herrn, Hans worſt ge— 
nennet, Keiner antwort darffs mehr auff ſolche woͤrſtliche 
kunſt. Wol meinen etliche, jr haltet M. G. H. darumb 
fur Hans [A 45] Worſt, das er von Gottes (dem jr feind 
ſeid) gaben ſtarck, fett vnd volligs leibes iſt. Aber meinet 
was jr wollet, ſo thut in die Bruch vnd henget ſie an 
den hals, vnd machet dauon euch ein galreden vnd freſſet 
jr groben Eſel vnd Sewe. 

Das ſey von Hans Worſt geredt. Was aber mehr 
in feinem leſterbuch von Geleit vnd landfriede etc. gehan- 
delt wird, das gehet mich itzt nicht an, vnd iſt zuuor beide 
durch M. G. Herrn vnd den Landgrauen alſo verantwor- 
tet, das Hans Worſt von Wolffenbuttel vergeblich feine 
ehre ſuchen vnd retten wird, wie alle vernunfftige leute 
zeugen, vnd die Schriffte gewaltiglich beweiſen, das hin 
furt niemand kan wider jn ein ehrenruͤrige (wie ſie reden) 
ſchrifft ſtellen, und wenn die ſchrifft jo lang were, das fie 
zur welt hinaus reichet, kund ſie doch nichts von ſeinen 
ehren ruren. Was nichts iſt, kan man nicht ruren, das 

Heintz von Wolffenbuttel wundſchen moͤcht, er kundte bey 
dieſen ehren bleiben, das er Hans Worſt moͤcht bleiben 
vnd heiſſen, denn ichs auch nicht jm zu ehren thu, das 
ich jn Hans Worſt heiſſe. Sondern aus lauter gnaden 
vnd barmhertzigkeit, der er nicht werd iſt. 

Zum dritten, da er nu vber ſich hewet vnd die 
heubtſache angreifft vnd M. G. H. Ketzer, Abtruͤnnig, Auff⸗ 
ruriſch, Monſtrum, Na- A4 bal, Cain vnd der gleichen 
on maſſe leſtert, darin ich vnd wir alle muͤſſen mit ver⸗ 
ſtanden werden. Antworte ich aber mal wie droben, das 
ich fur meine perſon, nichts liebers dem beſeſſen Hans 
Worſt wuͤndſchen wolt (nicht zu ſeinem noch einiges men⸗ 
ſchen verderben als damit mir nichts geholffen, noch der 
ſachen geraten) denn das er mit den ſeinen muͤſte on 
vnterlas ſolche Bücher ſchreiben, vnd ich die weil ſtil vnd 
froͤlich ſitzen vnd zuſehen, wie vergeblich der Teuffel mit 
ſeinen Hanſen, Heintzen, Wuͤrſten vnd Caldaunen ſich 
engſteten, marterten, vnd zuzerretten vnd zuplerreten, da⸗ 
mit doch nichtes bey vns denn ein gelechter anrichten, 
Vnd bey den jren die ſache nur erger machten, Ja ich 
wolt, das ſie ſolche Buͤcher muͤſten auch muͤndlich reden, 
ſo wuͤrden die Leute mit keten vnd ſtangen zu lauffen (wie 
droben geſagt) vnd aus mit leiden, als die Beſeſſenen 
binden vnd fangen, oder wo die leute nicht zu lieffen, 
wuͤrden zu letzt villeicht aus Gottes eingeben, Ochſen vnd 
Schwein mit hoͤrnern vnd fuͤſſen ſie zu Tod tretten. 

Denn auff alle ſolche leſter wort, weil es arme, nackete, 
bloſſe leſter wort ſind, on grund vnd vrſachen daher ge- 
plerret, auch nicht ein einiger artickel vermeldet, ſo leſt 
man ſie ſich heiſch oder zu tod ſchreien, vnd antwortet die 
weil mit einem geringen leichten woͤrtlin, Teuffel du B 1 
leugeſt, Hans Worſt wie leugeſtu, Oh Heintz Wolffenbuͤttel 
welch ein vnuerſchampter lugener biſtu, ſpeieſt viel vnd 
nenneſt nichts, leſterſt vnd beweiſeſt nichts. Die kunſt kan 
auch ein angſt Ertzhure auff der gaſſen, Wo ſie eine ehr⸗ 
liche Jungfraw, balget, ſecket, huret vnd bubet, da ſie doch 
aller dinge, keinen grund noch vrſache, ſondern wol das 
widerſpiel weis, ſich ſelbs feindſelig vnd die Jungfraw 
den Leuten lieb vnd werd macht, Vnd einer ſolchen Angſt 

huren ſolts nicht ſawr werden, ein ſolch Buch zu reden, 
wie Hans Worſt hie von Wolffenbuͤttel geſchrieben hat. 

Wenn aber der Teufel vnd ſein Hans Worſt, koͤndten 
alſo ſchreiben oder ſagen, Aus der vnd dieſer vrſachen iſt 
der Churfuͤrſt ein Ketzer, ein abtruͤnniger etc. fo were er 
nicht ein Hans Worſt, vnd man koͤndte als denn zur ſachen 
antworten, Aber das iſt nicht allein Hans Worſt vnd 
ſeinem Vater, ſondern auch dem Bapſt, aller welt vnd 
allen Teufeln zu hoch vnd vnmuͤglich, Habens nu zwenzig 
jar verſucht, vnd je lenger je weiter gefeilet. Das ſey 
den Elenden Heintzen vnd Hanſen Worſt, in dieſem ſtuͤcke 
geantwortet, die nichts mehr koͤnnen, denn wie die boͤſen 
Huren, bloſſe ſcheltwort ſpeien. Denn wo ſie etwas mehr 
kuͤndten, wuͤrden ſie dasſelb zu weilen mit vnter mengen 
vnd nicht blos, ledige, vergebliche leſterung ſchreien. 

[8 1°] Aber in gemein allen Teufeln, Papiſten vnd 
jrem anhang antworten wir, vber das ſo wir jtzt gethan, 
nemlich, das ſie in ſolchen Buͤchern vnd reden, wie ſich 
Teufeln vnd Teufels geſinde gebuͤrt vnuerſchempt liegen. 
Das zuuor lengeſt fur vns alle der heilige Geiſt geant- 
wortet hat, Pro. 26. Wie ein Vogel da hin feret vnd 
ein Schwalbe dauon fleuget, alſo trifft ein vnuerdienter 
fluch nicht. Hie leret Salomo, das wir die leſter wort, 
oder fluͤche, ſo vnuerdienet vnd on grund oder vrſache vns 
widerfaren, ſollen nichts achten, Denn ſie faren fur vber vnd 
treffen nichts. Soͤlchs beweiſen alle Hiſtorien vnd Exempel. 
Wo ſind die leſterung Arij vnd aller Ketzer wider die 
Kirchen? Wo ſind diefer zeit leſterer, Emſer, Ecke, Rotz⸗ 
leffel, Wetzel, jr Buͤcher ſind da hin, vnd zu nicht wurden, 
Gottes wort aber bleibt ewig. 

Noch viel herrlicher vrteilet vnd troͤſtet vns hierin 
der HERR ſelbs, Matth. 5. Selig ſeid jr, wenn euch die 
Menſchen leſtern, verfolgen, vnd reden allerley ergeſtes 
wider euch vmb meinet willen vnd liegen, Seid froͤlich 
vnd frewet euch, Ewr lohn iſt gros im Himel. On 
zweiuel widerumb, Erſchreckt vnd trawret jr Luͤgener vnd 
Leſterer wider Chriſtum vnd die ſeinen, Ewr verdamnis 
iſt gros in der Hellen. 

Hie haben wir das rechte vrteil vnd gebot, das wir 

froͤlich ſein ſollen, wenn wir ge-[Be2 ) leſtert werden vmb 
Chriſtus willen. Vnd ſollen getroſt ſagen, das ſie liegen. 
Nu koͤnnen alle Teufel ſampt aller welt nicht anders 
ſagen, Denn das wir nicht vmb Mord, Ehebruch, oder 
ander vntugent, ſo ſchendlich zu ketzert vnd geleſtert wer⸗ 
den, ſtehet auch der keins in Heintzen Buch, vnd trotz das 
fie die nennen, Sondern vmb des Euangelium willen. 
Denn ſie ſelbs zu Augſpurg auff dem Reichstage bekant 
haben, das vnſer Confeſſio ſey mit der heiligen Schrifft 
nicht vmb zuſtoſſen. Vnd jrer Fuͤrſten ein teils haben 
geſagt, von jren Theologen. Wie fein verteidigen vns 
vnſere Theologen, Sie bekennen, das jener ſache in der 
Schrifft, vnſere nicht in der Schrifft gegruͤndet ſey, als 
denn auch war iſt, Vnd noch heutigs tages fie vns da⸗ 
rumb verdammen, das wir nicht vber vnd auſſer der 
Schrifft, die Concilia, Veter vnd Decret jrer Kirchen, 
woͤllen an nemen. 

Wolan da ſtehet vnſer grund vnd trotz, Vnd ſind 
nicht (wie Hans Worſts) ledige, bloſſe wort, Die Biblia 
vnd Gottes wort, vnd jr eigen zeugnis ſtehet bey vns. 
Bey jnen ſtehet etwas anders, denn Gottes wort, Nemlich 
der Menſchen wort, die wir nicht haben woͤllen, Sind 
auch auffs hoͤheſt verboten von Chriſto ſelbs vnd den 
Apoſteln, Matth. 15. Sie dienen mir vergeblich mit 
menschen lere, Gal. 1. Wer [B“] ein ander Euangelium 
predigt, Were es auch ein Engel vom Himel, ſo ſey er 
verflucht. Dis find (ſage ich) nicht vnſere, bloſſe, nackete 
leſter wort, Wie des Teufels zu Wolffenbuͤttel, wie 
Schmids, Rotzleffels vnd jrs gleichen. 

Hieraus ſihet man der warzeichen eines, Wer vnd 
wo die rechte Heilige Kirche ſey, Nemlich, das ſie ſol vnd 
mus ſchendlich belogen, vnſchuͤldiglich geleſtert, grewlich 
geſchmeht vnd verſpeiet werden, von des Teufels meulern, 
vnd den vnſinnigen Heintzen. Es heiſſt, Improperium 
Chriſti portantes, da wird nicht anders aus, Woͤllen wir 
anders rechte Chriſten ſein. 

Sanct Paulus ſpricht zu vns, Laſſt euch nicht er⸗ 
ſchrecken von den Widerſachern, Welchs iſt ein zeichen jnen 
der verdamnis, Euch aber der ſeligkeit, Vnd dasſelbige 

von Gott. Denn euch iſt gegeben vmb Chriſtus willen 
zu thun, das jr nicht allein an jn gleubet, ſondern auch 
umb ſeinen willen leidet. Und habt den ſelbigen kampff, 
Welchen jr an mir geſehen habt, Vnd nu von mir hoͤret. 
Sollen wir nu geleſtert werden, So mus es ja jemand 
thun. Vnd Sanct Peter oder Sanct Johannes werdens 
nicht thun, noch kein Chriſt, noch kein vernuͤnfftiger Heide. 
So muͤſſens freilich thun ſolche Wahnſinnige, beſeſſene 
Heintzen Wolffenbuͤttel, Schmid, Rotzleffel, Ecke [8 3°] Muͤn⸗ 
tzer, Widerteuffer, Bapſt, Cardinal, Teufel vnd ſeine Mut⸗ 
ter, vnd ander Teufels meuler im Bapſtum. Solch ſchoͤn 
ampt vnd werck gehoͤrt ſolchen Heiligen in der allerhei— 
ligſten Kirchen des Bapſts. 

Las nu her gehen Leſterbuͤcher vnd leſterung, regen 
vnd ſchneien, Hie ſtehets, das wir ſollen des vns frewen, 
als des aller gewiſſeſten zeichen, das wir die ſelige Rechte 
Kirche ſind. Widerumb das Chriſtus vnd S. Paulus vn⸗ 
ſer leſterer vrteilen vnd heiſſen ſie Luͤgener, vnd verdampte 
Gottes feinde, Was woͤllen wir mehr haben? Wie kuͤndten 
ſie vns hoͤher ehre thun, groͤſſer freude geben, vnd ſterckern 
troſt machen, denn das ſie vns on alle vrſache, allein vmb 
Chriſtus willen, aus Teufeliſchem vnd Noͤrdlichem has 
(wie Chriſtus hie vrteilet) leſtern als die vnuerſchampten, 
verdampten Luͤgener, vnſern glauben ſtercken, vnd vnſer 
ſeligkeit uns gewis machen, Sich ſelbs verdamnen vnd 
verfluchen. Darumb hab ich droben geſagt, Es ſey nicht 
allein leichtlich zu antworten auff jre Leſterbuͤcher, ſondern 
auch troͤſtlich zu hoͤren, das ſie vns leſtern, Vnd je bitterer 
vnd hefftiger ſie leſtern, je beſſer fie es machen (nicht mit 
jnen) ſondern mit ons. Denn mit jnen machen fie es 
alſo das ſie es nicht erger machen kuͤndten. Sie treiben 
ſich ſelbs in Gottes gericht, Und wollen von jm verdampt 
fein, als Diebe vnd Moͤr⸗[B 30 der ſeines ſchaff ſtalls, 
das iſt ſeiner Kirchen, (wie jtzt geſagt) Welchs ich jnen 
noch niemand fur meine Perſon goͤnne, Denn ſie ſind mir 
zu viel nuͤtze mit jrem leſtern. 

Nu aber des Heintzen Worſts buch, entweder von allen 
Teufeln vnd Papiſteu gemacht, oder doch allen wolgefellet 
(welchs gleich viel iſt, Rom. 1. faciens et conſentiens) ſo 

vber aus gifftig, bitter vnd boͤſe iſt, Halt ichs fur das 
feineſt buch, das die Teufel vnd Papiſten in viel jaren 
gemacht haben. Denn Chriſtus als der HERR vber Se⸗ 
gen vnd Fluchen, kan ſolche kunſt, das er des Balaams 
fluch in ſegen verwandelt, Wie Pſalm. 109. Fluchen ſie, 
jo ſegeneſtu. Vnd Matth. 5. Seid froͤlich, wenn euch 
die Leute fluchen. Derhalben die warheit zu reden, kündte 
0 Sr Worſt mit allen ſeinen Teufeln vnd Papiſten, 
G. H. Churfurſten zu Sachſen vnd vns, fur Gott, 
5 gröſſere ehre gethan haben, in dieſem ſtuck, da er 
vns ſchilt Ketzer, abtruͤnnige etc. denn das er mit ſolchem 
leſtern vnd fluchen vnſerm HErrn Chriſto vrſache gibt, 
vns zu ſegenen vnd troͤſten, Widerumb aber, ſie zu ver⸗ 
fluchen vnd zu verdammen als Luͤgener, Diebe vnd Mör- 
der wider Gott vnd ſeine heilige Kirche, das, wo Heintz 
ſpricht, der Churfuͤrſt ſey ein Ketzer, nichts anders fur 
Chriſto gilt, denn jo viel, Du [B44] Heintz biſt mit dei⸗ 
nem Bapſtum ein verdampter luͤgener vnd Boͤſewicht. 
Das wolten ſie haben. Nu verſtehe was das geſagt 
it, Pſalm. 37. Der Gottloſen ſchwert wird in jr eigen 
hertz gehen. Wol hat Heintzens Leſterbuch bey jnen den 
verſtand, das es ein ſcharff ſchwert ſey wider den Chur⸗ 
fürften vnd ons, das vns auff freſſen ſolle im Augenblick. 
Aber nach dem rechten verſtand Chriſti (wie jtzt geſagt) 
iſt das die meinung. Sein leſter Buch iſt ein ſcharff 
ſchwert, das dem Heintzen ſampt ſeinen Teufeln vnd Pa⸗ 
piſten ſelbs durch jr hertz gehet, vns aber nicht ein Har 
kruͤmmet, Ob ers jtzt nicht fuͤlet, wie ein vnſinniger, jol 
ers doch bald hernach fuͤlen. Wiltu nu eine gloſe bey 
ein jglich leſter wort in Heintzes Buch haben, So ſchreib 
da bey, Hie ſticht Hans Worſt fur Gott ſich ſelbs ond 
alle Papiſten, durch jr eigen hertz, Vnd ſegenet vnd ehret 
da mit auffs hoͤheſt den Churfuͤrſten zu Sachſen vnd die 
heilige Chriſtliche Kirche. 
Vnd der Barmhertzige Gott, behuͤte meinen G. Herrn 
(ja alle vernuͤnfftige menschen) das fie ja nimer mehr et- 
was thun noch reden, das dem Heintzen vnd ſeinen Ge⸗ 
ſellen gefalle, oder gut duͤncke, Denn auch das, da er M. 
G. H. einen trunckenbolt vnd Nabal ſchilt, thut er nicht 

darumb, das er dem laſter feind ſey. [B AP] Sondern der 
Perſon vnd Creatur Gottes iſt er gram, Vnd iſt jm leid, 
das er nicht laſter an jm findet, ſo viel als er gern wolte, 
da mit er ſeinen Teufeliſchen haſs, mit leſtern vnd ſchel⸗ 
ten buͤſſen kuͤnd, Denn er den ſplitter gern zu balcken, vnd 
ſeine balcken zu ſplitter machen wolt, Das merckt man 
dar an, Wo er nicht kan laſter finden, da ſucht er ſie vnd 
nimpt fur ſich die Chriſtlichen vnd Fuͤrſtlichen tugent, 
leſtert ſie vnd wolt ſie gern zu laſtern machen, mit luͤgen 
wider ſein eigen gewiſſen, vnd kan nicht. Das iſt die art 
der kinder des Teufels, der darumb Diabolus, Calumnia⸗ 
tor, das iſt, Teufel oder Leſterer heiſſt. 

Denn der Teufel jr Gott vnd Vater, iſt auch nicht 
darumb den Menſchen gram, das ſie ſuͤnde vnd laſter 
haben. Sondern, der Creaturn Gottes vnd Gott ſelbs, 
vnd hat luſt dran, das er ſie mag da durch zu ſchanden 
machen, leſtern, verklagen vnd verdamnen, wie er zu ſchan⸗ 
den worden iſt. Darumb, wo er ſie nicht kan zu ſuͤnden 
bringen, oder ſuͤnde bey jnen finden, iſts jm gar bitter 
leid, verdreuſſt jn, das ſie from ſind, feret zu vnd greifft 
das gute vnd die tugent an, ſchendet vnd leſtert, vnd wolts 
gern zu ſuͤnden machen, das doch nicht ſuͤnde iſt, Wie die 
Schrifft von jm allenthalben ſagt. Findet er aber etwa 
eine ſuͤnde da lachet er in die fauſſt, vnd iſt jm lieb, 
muͤhet ſich, wie er fie [C 14] gros vnd grewlich mache, 
Das man wol ſagen mag, Heintzen buch ſey ein rechte 
Copey vnd formular aus des Teufels Cantzeley genomen, 
Frome leute, wo ſie ſunde an jemand finden iſts jn leid 
vmb die menſchen, find der ſunde feind, wolten lieber ſie 
were nicht geſchehen, das ſind Gottes kinder, die ſtraffen 
das oͤffentliche boͤſe, aus mit leiden, oder wo ſie nicht 
wollen hoͤren vnd zu Teufel werden, laſſen ſie ſie faren, 
vnd vrteilen ſie zur helle oder geben ſie dem teuffel. 

Auff das wir aber nicht die zeit gar zu bringen, mit 
des Heintzen Teufels dreck, ſondern auch etwas nuͤtzlichs 
vnd beſſerlichs dem Leſer fur legen, Nicht vmb Heintzes 
willen oder die jn auff ſetzen, Denn find ſuo iuditio con⸗ 
demnati, Aures habent et non audiunt. Wollen wir die 
ſache ſelbs, fur vns nemen, Nemlich, warumb vns die 

Papiſten durch jren Heintzen, ketzer ſchelten. Vnd iſt dieſe, 
das fie fur geben, wir find von der heiligen Kirchen ge- 
fallen vnd haben eine andere newe kirchen angericht, Hir⸗ 
auff iſt zu antworten. Weil ſie ſich ſelbs rhuͤmen, ſie 
ſeien die Kirche, ſind ſie ſchuldig, daſſelb zu beweiſen. 
Wenn fie das mit einigem grund (beger nicht viel gruͤnde) 
beweiſen, ſo wollen wir vns gefangen geben, komen vnd 
ſagen, peccauimus, Miſerere noſtri, Wo ſie es aber nicht 
koͤnnen beweiſen, So muͤſſen fie [C15] bekennen (fie thuns 
gern oder vngern) das ſie nicht die Kirche ſind, Vnd wir 
nicht Ketzer ſein muͤgen, das wir von der nichtigen Kirchen 
fallen, Ja weil da kein mittel iſt, fo muͤſſen wir die Kirche 
Chriſti, vnd ſie des Teufels Kirche ſein, oder widerumb. 
Darumb ligts gar an dem punct, das man beweiſe, welchs 
die rechte Kirche ſey. 

So lange die beweiſung nicht da iſt, jo iſts vergeb- 
lich, das ſich ein teil die Kirche rhuͤmet, vnd das ander 
teil Ketzer ſchilt, Ein teil mus falſch vnd vnrecht ſein, 
Denn es ſind zweierley Kirchen von der welt an bis zu 
ende, die S. Auguſtinus Cain vnd Abel nennet. Vnd der 
HERR Chriſtus gebeut vns, das wir nicht die falſche 
Kirche an nemen ſollen, vnd vnterſcheidet ſelbs zwo Kir⸗ 
chen, eine rechte vnd falſche, Matth. 7. Huͤtet euch fur 
den falſchen Propheten, die zu euch komen in ſchaffs Klei⸗ 
dern ete. Wo Propheten ſind, da ſind Kirchen, darin ſie 
leren. Sind die Propheten falſch, ſo ſind die Kirchen 
auch falſch, die den Propheten gleuben vnd folgen. Nu 
haben wir bis daher noch nie koͤnnen von den Papiſten 
erlangen, das ſie beweiſen wolten, warumb ſie doch die 
rechte Kirche ſeien, Sondern ſtehen auff dem ſpruch Matth. 
18. Man ſol die Kirche hoͤren, oder muͤſſe verloren ſein, 
So doch Chriſtus daſelbs nicht ſagt, Wer, wo, oder was 
die Kirche ſey. Sondern, Wo ſie iſt, da ſol man ſie 
[C 2°) hören. Das bekennen vnd ſagen wir auch, Aber 
wir fragen, wo vnd wer die Kirche Chriſti ſey, non de 
nomine, nicht vom namen, ſondern vom weſen fragen wir. 

Gleich als wenn ich einen Trunckenen, halbſchlaffen⸗ 
den, oder einen Narren fragt, Lieber ſage mir, Wer oder 
wo iſt die Kirche, Und er mir zu zehen malen nichts an⸗ 


ders drauff antwortet, denn alſo, Man fol die Kirche 
hoͤren. Wie ſol ich doch die Kirche hoͤren, ſo ich nicht 
weis, wer vnd wo ſie iſt? Ja ſagen ſie, Wir Papiſten, 
ſint blieben in der alten vorigen Kirchen, ſint der Apoſtel 
zeiten her, dar vmb ſind wir die Rechten aus der alten 
Kirchen komen, vnd bis daher blieben, jr aber ſeid von 
vns gefallen vnd eine newe Kirchen worden wider vns. 
Antwort, Wie aber wenn ich beweiſet, das wir bey der 
rechten alten Kirchen blieben, ja das wir die rechte alte 
Kirche find, jr aber von vns, das iſt, von der alten Kir- 
chen abtruͤnnig worden, ein newe Kirchen angericht habt, 
wider die alte Kirche. Das las vns hoͤren. 

Erſtlich, wird das niemand leugnen koͤnnen das wir 
ſo wol, als die Papiſten herkomen aus der heiligen Tauffe, 
vnd Chriſten aus derſelben genennet ſind. Nu iſt die 
Tauffe nicht ein newes noch zu dieſer zeit von vns er- 
funden, Sondern es iſt eben die ſelbige alte Tauffe die 
Chri⸗[C 20 ſtus eingeſetzt, darin die Apoſtel vnd erſte 
Kirche, vnd alle Chriſten hernach, bis daher getaufft ſind, 
Haben wir nu die ſelbige Tauffe, die erſten alten (vnd 
wie im Symbolo ſtehet Catholice, das iſt der gantzen 
Chriſtlichen) Kirchen, vnd ſind eben in der ſelben getaufft, 
So gehoͤren wir gewislich in die ſelbe alte vnd gantze 
Chriſtliche Kirche, die mit vns gleich, vnd wir mit jr 
gleich aus einerley Tauffe her komen, vnd iſt der Tauffe 
halben kein vnterſcheid. Die Tauffe aber, iſt das fuͤrne⸗ 
meſt vnd erſte Sacrament, On welche die andern alle 
nichts ſind, wie ſie bekennen muͤſſen. Darumb koͤnnen vns 
die Papiſten nicht mit warheit eine andere oder newe 
Kirche ſchelten oder Ketzern, weil wir der alten Tauffe 
kinder ſind, ſo wol als die Apoſtel ſelbs, vnd die gantze 
Chriſtenheit, Ephe. 4 Einerley Tauffe. 

Zum Andern, wird das niemand leugnen, das wir 
das Heilige Sacrament des Altars haben, gleich vnd eben, 
wie es Chriſtus ſelbs eingeſetzt, vnd die Apoſtel hernach, 
vnd die gantze Chriſtenheit gebraucht haben, Vnd eſſen vnd 
trincken alſo mit der alten vnd gantzen Chriſtenheit, von 
einerley Tiſſch, vnd empfahen mit jnen das ſelb einerley 
alte Sacrament, vnd haben darin nichts newes noch an⸗ 

ders gemacht, derhalben wir mit jnen einerley Kirchen, 
oder wie Sanct Paulus. 1. Corin. 10. Einerley [E3°] Leib, 
einerley Brot ſind, die wir von einerley Brot eſſen vnd 
einerley Kelch trincken. Darumb ons die Papiſten nicht 
konnen Ketzer oder new Kirchen ſchelten, ſie muͤſſen zuuor 
Chriſtum, die Apoſteln vnd die gantze Chriſtenheit Ketzer 
ſchelten, wie ſie denn auch in der warheit thun. Denn 
wir ſind mit der alten Kirchen einerley Kirchen, in einerley 
Sacrament. 

Zum Dritten, kan das niemand leugnen, Das wir 
die rechten alten Schluͤſſel haben, vnd ſie nicht anders 
brauchen, denn zu binden vnd zu loͤſen die Suͤnde, ſo wi⸗ 
der Gottes gebot geſchehen, wie ſie Chriſtus eingeſetzt, die 
Apoſtel vnd gantze Chriſtenheit gebraucht hat, bis daher, 
Haben alſo einerley Schluͤſſel vnd brauch mit der alten 
Kirchen, darumb wir eben die ſelbe alte Kirche oder je 
drinnen find. Denn wir machen keine newe Schluͤſſel, 
machen nicht newe geſetze, ſchlieſſen da mit auch nicht 
Koͤnige vnd Herrn aus vnd in jre weltliche Herrſchafften, 
Sondern allein die Suͤnder aus vnd in das Himelreich, 
gleich wie die alte Kirche gethan hat aus befelh des 
HERRN, Das vns die Papiſten aber mal felſchlich an 
liegen, Ja die alten Kirchen, Apoſteln, vnd Chriſtum ſelbs 
in vns ketzern vnd leſtern. 

Zum vierden, kan das niemand leugnen, C 3] das 
wir das predigtampt vnd Gottes wort, rein vnd reichlich 
haben, vleiſſig leren vnd treiben on allen zuſatz, newr, 
eigener, menſchlicher lere, gleich wie es Chriſtus befolhen, 
die Apoſtel vnd gantze Chriſtenheit gethan. Wir ertichten 
nichts newes, Sondern halten vnd bleiben bey dem alten 
Gottes wort, wie es die alte Kirche gehabt, Darumb ſind 
wir mit der ſelben, die rechte alte Kirche, als einerley 
Kirche die einerley Gottes wort leret vnd gleubet, Darumb 
leſtern die Papiſten aber mal Chriſtum ſelbs, die Apoſtel 
ond gantze Chriſtenheit, wenn fie vns Newe vnd Ketzer 
ſchelten. Denn ſie finden nichts bey vns, denn allein das 
alte der alten Kirchen, das wir der ſelben gleich vnd mit 
jr einerley Kirchen ſind. g 

Zum Fuͤnfften, kan das niemand leugnen, das wir 

der Apoſtel Symbolon, den alten Glauben der alten Kir⸗ 
chen, aller ding gleich mit jr halten, gleuben, fingen, be⸗ 
kennen, Nichts newes drinnen machen noch zuſetzen. Da 
mit wir in die alten Kirchen gehoͤren, vnd einerley mit 
jr ſind. Darumb leſſt vns dis ſtuͤck auch nicht von den 
Papiſten mit warheit geſcholten werden, als Ketzer oder 
newe Kirche. Denn wer mit der alten Kirche gleich gleubt 
ond gleich hellt, der iſt von der alten Kirchen. 
| Zum Sechſten, kan das niemand leug-[C 44 nen, das 
wir mit der alten Kirchen ein gleich gebet, dasſelb Vater 
vnſer haben, kein newes noch anders ertichten, die ſelben 
Pſalmen fingen, mit eintrechtigem munde vnd hertzen Gott 
loben vnd dancken, gleich wie es Chriſtus geleret, die 
Apoſtel vnd alte Kirche ſelbs gebraucht, vnd vns dem 
Exempel nach zu thun befolhen. Vnd die Papiſten hie 
für aber mal uns nicht konnen ketzern noch newe Kirchen 
ſchelten, Sie muͤſſen Chriſtum zuuor ſelbs ſchelten, ſampt 
feiner lieben alten Kirchen etc. 

Zum Siebenden, kan niemand leugnen, das wir mit 
der alten Kirchen leren vnd halten, Man ſolle die Welt- 
lichen herrſchafft ehren vnd nicht verfluchen noch zwingen 
dem Bapſt die füſſe zu kuͤſſen. Soͤlchs haben wir auch 
nicht auffs new ertichtet, Sondern S. Petrus .2. Pet. 2. 
verflucht die, ſo ſoͤlchs new erfinden vnd kuͤnfftig thun 
wuͤrden, Vnd S. Paul. Rom. 13. ſtehet bey vns vnd die 
Alte vnd gantze Chriſtenheit, das wir hierin auch nicht 
Newe ding ſein oder heiſſen muͤgen, wie die Papiſten Gott 
ſelbs in vns leſtern, Sondern find vnd gehoͤren in die 
Alte, Heilige, Apoſtoliſſche Kirche, als die rechten kinder 
vnd glieder der ſelben. Denn wir vnſer Oberkeit, Es ſey 
Keiſer oder Fuͤrſten, allzeit auffs trewlichſt gehorſam zu 
ſein, geleret, ſelbs auch alſo gethan, vnd hertzlich fuͤr ſie 
gebetet. 

[C4] Zum achten, kan niemand leugnen, das wir 
den Eheſtand loben vnd preiſen, als ein Goͤttliche, geſeg— 
net vnd wolgefellig geſchepffe vnd ordnung, zur leibs 
frucht vnd wider die fleiſchliche vnzucht, vnd haben den 
nicht auffs new, von vns ertichtet, Auch nicht den brauch 
desſelben aus vns auffs new erdacht, viel weniger, als 

newe lerer, verboten, Sondern gleich wie den Gott von 
anbegin geſchaffen, Chriſtus beſtetigt, Die Apoſtel vnd alte 
Kirche geehret vnd geleret haben, in der ſelben alten Regel 
vnd Gottes Ordnung ſind wir blieben, Vnd da mit der 
alten Kirchen ehnlich, ja eben der ſelben rechte artige glie⸗ 
der ſind, Das man hie ſihet, wie die Papiſten aber mal 
felſchlich vns newerung aufflegen. 

Zum Neunden, kan niemand leugnen, das wir eben 
dasſelb leiden (wie Sanct Petrus ſagt) das vnſere Bruͤ⸗ 
der in der welt, haben, da verfolget man vns an allen 
oͤrten, da erwuͤrget, ertrenckt, erhencket, vnd legt vns alle 
plag an, vmb des Worts willen, vnd gehet vns gleich wie 
der alten Kirchen, Vnd ſind in dem derſelben vber die 
maſſe gleich, das wir wol muͤgen ſagen, Wir ſind die alte 
rechte Kirche, oder je jr Mitgenoſſen vnd gleiche Geſellen 
im leiden, Denn wir ſoͤlchs nicht ertichten auffs newe, 
Sondern fuͤlens wol. Ja wir ſind (wie die ſelbe [D 1°] alte 
Kirche auch) dem HERRN Chriſto ſelbs am Creutze gleich, 
da ſtehet fur dem Creutze, Hannas vnd Caiphas, ſampt 
den Prieſtern, vnd leſtern den HERRN, dazu, vber das 
ſie jn gecreutzigt haben, gleich wie vns der Papſt, Car⸗ 
dinel vnd Muͤnche verurteilt, verdampt, ermordet vnd vn⸗ 
fer blut vergoſſen haben, vnd leſtern ung noch dazu. Da 
ſtehen die Kriegsleute, das iſt der Weltlichen herrſchafft 
zum teil, vnd leſtern vns auch, Dazu auch der ſchalck der 
Lincke Schecher, Heintz Wolffbuͤttel, ſampt den ſeinen, den 
Gott ſchon verurteilt in banden zur Hellen gehenckt hat, 
mus ſein leſtern auch da zu thun, Das dis ſtuͤck als ein 
alt zeichen der alten Kirchen, reichlich an vns geſehen 
wird. 

Zum Zehenden, kan niemand leugnen, das wir nicht 
widerumb auch blut vergieſſen, morden, hencken, und vns 
rechen, wie wir offt wol hetten thun vnd noch kuͤndten, 
Sondern wie Chriſtus, die Apoſtel vnd alte Kirche gethan, 
dulden wir, vermanen vnd fur ſie bitten, auch oͤffentlich 
in der Kirchen, in den Litanien vnd Predigen, aller dinge, 
wie Chriſtus vnſer HERR gethan ond geleret, die alte 
Kirche auch alſo, das wir hierin auch alle des alten weſens 
der alten Kirchen vns halten. 

[D 1] Weil nu die Papiſten wiſſen, das wir in allen 
ſolchen ſtuͤcken, und was der mehr find, der alten Kirchen 
gleich ſind, ond mit warheit die alte Kirche heiſſen muͤgen 
(Denn ſoͤlche ſtuͤcke nicht newe find, noch von vns erfun⸗ 
den) Iſts wunder, warumb ſie vns fo vunuerſchampt, 
duͤrffen beliegen vnd verdamnen, als die von der Kirchen 
gefallen vnd ein newe Kirche angerichtet haben, So ſie 
doch nichts newes an vns finden muͤgen, das nicht in der 
alten vnd der rechten Kirchen zu der Apoſteln zeiten ge— 
halten ſey. Das ich fur war achte, dis ſey die zeit, Da⸗ 
uon Daniel. 7. ſagt. Der Alte, Antiquus dierum, ſatzt 
ſich, nach dem das kleine horn ausgeleſtert hatte, vnd das 
Gericht gehalten, Denn die vorige alte Kirche leuchtet wider 
her fuͤr (wie die Sonne nach den wolcken, hinder welchen 
doch die ſelbe Sonne war, aber nicht helle) vnd das leſter 
horn wil untergehen vnd alles ein ende werden, wie da 
ſelbs ſtehet, vnd das werd ſich zeigt, dauon hie nicht zeit 
zu handeln. 

Aber jemand moͤcht ſagen. Es feilet noch an einem, 
nemlich am faſten, Denn jr Ketzer faſtet nicht (ſprechen ſie) 
Ah HER: Gott, Sit ein ſtuͤck an vns von der alten 
Kirchen, ſo iſts leider die faſten, Iſt ein ſtuͤck an den 
Papiſten von der newen Kirchen, ſo iſts das ſie nicht 
[D 2°] faſten vnd im ſauſe leben auch auff den Faſtagen 
ehe denn auff den Feirtagen, Ja wir faſten nicht allein, 
ſondern leiden (mit S. Paulo) hunger, welchs wir wol 
an vnſern armen Pfarrherrn, jren Weiblin vnd Kindlin 
teglich ſehen vnd andern viel armen, den der hunger aus 
den augen ſihet, kaum das brot vnd waſſer haben, vnd 
dazu finger nacket gehen, kein eigens haben, Der Bawr 
vnd Buͤrger gibt nicht, der Adel nimpt, das vnſer wenig 
find, die etwas haben, ond doch nicht allen helffen koͤnnen. 
Da ſolten Stifft vnd Kloͤſter zu dienen. So geitzen die 
andern, mus alſo Lazarus hungers ſterben, des lachen die 
Papiſten, Aber damit zeugen ſie, das wir die alte Kirche, 
die von den Teufels kindern den ſpot zum ſchaden leiden. 

Hie mit haben wir nu beweiſet, das wir die rechte 
alte Kirche ſind, mit der gantzen heiligen Chriſtlichen 
Kirchen ein Coͤrper vnd eine gemeine der Heiligen. Bes 

weiſet nu auch jr Papiſten, das jr die rechte alte Kirche 
oder jr gleich ſeid, Aber das kuͤndt jr nicht thun, Sondern 
ich wil beweiſen, das jr die Newe, falſche Kirche ſeid, die 
jmer von der Alten rechten Kirchen abtruͤnnig, des Teufels 
Hure vnd Schule wird. 

[D 2°] Erſtlich bleibt jr nicht bey der erſten alten 
Tauffe. Denn jr habt euch auffs newe viel andere Tauffe 
ertichtet, vnd leret, die Erſte tauffe ſey durch ſuͤnde her⸗ 
nach verloren, man muͤſſe gnug thun durch eigen werck, 
ſonderlich durch Kloͤſterey werde man ſo rein, als gienge 
einer aus der Tauffe Chriſti, da her jr die Welt vol 
Kirchen vnd Kloͤſter gemacht. 

Vnd dis ſtuͤcke, die Satisfactio, gnugthuung, iſt der 
anfang vnd vrſprung, thuͤr vnd eingang zu allen Greweln 
im Bapſtum, gleich wie in der Kirche die Tauffe der an⸗ 
fang vnd eingang iſt zu allen Gnaden vnd vergebung der 
Suͤnden, Denn wo die Tauffe nicht iſt, da hilfft Sacrament, 
Schluͤſſel vnd alles nichts, Wo die Gnugthuung nicht ent⸗ 
ſtanden were, ſo were Ablas, Walfart, Bruͤderſchafft, Meſſe, 
Fegfewr, Kloͤſterey, Stiffte, vnd das mehrer teil aller 
grewel nicht erfunden, Vnd das Bapſtum nicht ſo dick vnd 
fett wurden. Darumb haben ſie die ſelbe wol eine Tauffe 
in jrer Kirchen genennet, die viel Tauffen, Sacrament vnd 
vergebung der Suͤnden, ja auch hohe heiligkeit gewirckt hat. 
Das iſt die Eigen gerechtigkeit, die Werckheiligkeit, da von 
wir viel geſchrieben. Wer hat euch befolhen? oder wo 
ſtehts geſchrieben? Wo findet jr in der alten Kirchen, 
das jr ſolche newe Tauffe vnd Heilig De 3 keit ertichten 
muͤget? Wer iſt hie Ketzer, Abtruͤnnig vnd newe Kirche? 

Zum andern, habt jr das Ablas in alle Welt ge⸗ 
trieben, als eine Tauffe, ja als eine Sindflut, das Suͤnde 
abwaſſche, das kein winckel iſt in der welt, da ewr Ablas 
nicht hin verkaufft oder gegeben iſt, alle welt vol Siegel 
vnd Brieue. Wer hat euch befolhen? oder wo ſtehets ge- 
ſchrieben? Wo findet jrs in der alten Kirchen, das jr 
ſolche newe Tauffe vnd abwaſſchung der Suͤnden muͤget 
ſtifften? Wer iſt hie die ketzeriſche newe Kirche? Seid jrs 
nicht die Hurnkirche des Teufels? 

Zum Dritten, habt jr das Weiwaſſer vnd Saltz nicht 

allein in alle Kirchen, ſondern auch in alle Windel ge- 
trieben, als eine abwaſſchung (oder Tauffe) der Suͤnden, 
auch groſſe Zeuberey darin geleret, Wie Diſtin. 3. Aquam 
ſale, beweiſet. Wer hat euch befolhen? Wo ſtehts ge- 
ſchrieben? Wo findet jrs in der alten Kirchen oder ein⸗ 
ſetzung der Apoſteln? Wer iſt hie die newe Abtruͤnnige 
Kirche? 

Zum Vierden, habt jr Walfarten geſtifftet, zu ver⸗ 
dienen Ablas oder vergebung der Suͤnden, welchs, weil 
es on Schluͤſſelampt geſchicht, durch eigen verdienſt, iſts 
auch eine newe andere Tauffe oder abwaſſchung der 
[De 3“ Sünden. Wer hat euch befolhen? Wo ſtehets ge— 
ſchrieben? Wo findet jrs in der alten Kirchen? das jr 
ſolch newe Vergebung oder Tauffe ſollet ſtifften? Wer iſt 
hie die Newe abtruͤnnige Kirche? 

Zum Fuͤnfften, habt jr Bruͤderſchafften geſtifftet, on 
zal, ſo viel, das jr auch alle welt vol Siegel vnd Brieue 
gemacht, alles zu Ablas vnd Vergebung der Suͤnde, vnd 
zu verdienſt, Welchs allein der heilige Tauffe vnd Sacra⸗ 
ment ampt iſt. Wer hat euch befolhen? Wo ſtehets ge— 
ſchrieben? Wo findet jrs in der alten Kirchen, das jr 
ſolche newe Vergebung oder verdienſt ſtifften muͤget? Vnd 
wer kans erzelen, wie mancherley Newe weiſe jr auffs 
newe ertichtet habt, die Suͤnde zu vergeben, vmb geld oder 
omb eigen verdienſt? Wer iſt hie die newe Kirche mit 
newen Leren ond Sacramenten, dauon weder Chriſtus, 
Apoſtel, Schrifft, noch die alte Kirche ichtes gewuſt haben? 

Zum Sechſten, Wer wil erzelen alle die grewlichen 
Newerung, die jr ertichtet habt in dem Hochwirdigen, 
Heiligen Sacrament des Leibs vnd Bluts Chriſti. Wer 
hat euch befolhen? Wo ſtehets geſchrieben? Wo findet 
jrs in der alten Kirchen? das jr Erſtlich D 4°] dis Sacra⸗ 
ment, der gantzen Kirchen nemen vnd rauben muͤget, vnd 
allein die eine geſtalt laſſen, vnd das gantze allein den 
Prieſtern zu eigen? Zum andern, Dazu auch die ſelbige 
einige geſtalt, nicht den Glauben zu leren vnd mehren, 
ſondern in ein werck des gehorſams der Kirchen, zu ver⸗ 
keren. Zum Dritten, das gantze Sacrament (wo es an⸗ 
ders als denn ein Saerament iſt) nicht zum gedechtnis 

Chriſti, von jm oͤffentlich zu predigen, vnd jm fur fein 
Leiden zu dancken, Sondern zu einem Pfaffen opffer vnd 
eigen verdienſt eines boͤſen Buben, den andern zu ver⸗ 
keuffen vnd ins Fegfewer den Seelen mit zu teilen, vnd 
für alle zeitliche not, wie einen Heideniſchen Goͤtzen dienſt, 
ja wie einen ſchendlichen Grempel marckt, auff das aller 
grewlichſt vnd leſterlichſt, verwandelt. Damit Chriſtus ge⸗ 
dechtnis (da zu ers doch geſtifftet) geſchweiget vnd aus 
getilget habt. Vnd wenn jr ſonſt ſo eine reine Kirche 
weret, als der Apoſtel ſelbs, vnd noch viel reiner, So 
macht euch doch dis einige grewliche, ſchreckliche ſtuͤcke, 
welchs jr aus des Teufels rat, auffs newe ertichtet habt, 
zur newen, abtruͤnnigen, ketzeriſchen Kirchen, Ja zur Ertz⸗ 
huren des Teufels, vnd zur Helliſchen ſchulen. 

Denn es iſt dis ſtuͤcke fo verzweiuelt, D“ grundlos, 
boͤſe, das es in dieſem leben keine zunge aus reden, kein 
hertz begreiffen kan, bis das der Juͤngſte tag erſcheine. 

Leſet, ſamlet, klaubet alle das boͤſe zu ſamen, ſo der 
Teufel mit euch allen wider vns ertichten kan, vnd lieget 
tauſent mal ſo viel dazu, dennoch wirds nicht ein klein 
Splitterlin werden, gegen dieſem Balcken, dar an nicht 
einer, ſondern on zweiuel, alle Teufel vnd alle ergeſten 
Buben in ſechshundert jaren gezimmert haben, Das iſt 
der rechten ſtuͤcke eins, das Chriſtus einen Grewel heiſſt 
in Heiliger ſtete. Darumb nicht allein wir von euch ſollen 


vnd muͤſſen fliehen, als von dem groͤſſten zorn Gottes, 


ſondern Himel vnd Erden entſetzt, vnd ſchewet ſich fur 
ſolcher mordgruben, Denn dis ſtuͤck leſſt nicht allein keine 
Kirche bleiben, Sondern macht das ergeſte ſtanckgemach des 
Teufels draus, das auff Erden iſt. Der Tuͤrcke, Tattern, 
Juͤden ſind weit nirgent ſo eine boͤſe Moͤrdergruben, als 
die Bepſtliche Kirche in dieſem ſtuͤcke, Denn ſie verleugnen 
allein Chriſtum, vnd keren den ruͤcken gegen jm, Aber 
dieſe nemen jn hierin fur ſich, verſpeien, verſpotten, leſtern, 
beſuddeln vnd martern jn, vnd ſpielen ein viel grewlicher 
Paſſion mit jm, weder jm leiblich von Juͤden geſchach. 
Ja gehet nu hin, Rhuͤmet euch die heilige Kirche, von der 
[E14] wir gefallen find. Der Teufel bleibe bey euch in 
ſolcher Kirchen, vnd alle die ſo Heintzen ſein woͤllen. Gott 

behut uns dafur, wie er denn vns gnediglich heraus ge⸗ 
riſſen hat, dafur jm lob vnd danck ſey in ewigkeit. 

Zum Siebenden, Wer hat euch befolhen, dieſe newig⸗ 
keit zu machen? das jr newe Schluͤſſel, ja zween falſche 
Dietriche geſchmidet habet, damit jr nicht ſuͤnde vergebt 
noch behaltet, wie die alten Schluͤſſel thun, bey vns vnd 
in der gantzen alten Kirchen, Sondern ſtifftet auffs newe 
Suͤnde vnd Mort, da ſonſt keine ſind, in ewr Newen ab⸗ 
truͤnnigen, moͤrderiſchen Kirchen, Damit, das jr mit vn— 
treglichen, vnzelichen geſetzen, die Chriſtlichen gewiſſen fahet 
ond bindet, ſchreckt vnd toͤdtet, in Eſſen, Trincken, Kleidern, 
Steten, Tagen vnd der gleichen euſſerlichen dingen, die 
Chriſtus frey geboten Colo. 2. vnd die alte Kirche alſo 
gehalten, on alle ſuͤnde vnd fahr, Dazu Koͤnige vnd Fuͤrſten 
abſetzt, als weret jr Gott ſelbs. Wer iſt hie abtruͤnnig 
vnd newe Kirche? Der Teufel bleibe in dieſem Gotts⸗ 
leſterlichem, Moͤrdiſchem, Suͤndlichem, verderblichem ſtuͤcke 
bey euch. Der bleibt auch bey euch. Wir ſind wider zur 
alten Kirchen komen, Gott lob vnd danck. 

Zum Achten, Wer hat euch befolhen [E 1“) vber der 
alten Kirchen weiſe vnd wider Chriſtus befelh, anders zu 
predigen, denn er befolhen hat? Matth. viti. Gehet hin 
ond leret ſie halten, was ich euch befolhen habe, Spricht 
nicht, Was euch recht vnd gut duͤnckt. Joh. 14. Der heilige 
Geiſt wird euch alles leren vnd erinnern was ich euch 
geſagt. Ir aber habt alle Kirchen vnd Schulen ſo vol 
ewrs drecks, das iſt, Menſchen lere vnd luͤgen, geſchmiſſen, 
ond ewrs koͤckens jo vol geſpeiet, das (wie Jeſaias ſagt) 
kein raum da mehr iſt, Vnd wolt noch die Kirche gerhuͤmet 
ſein. Vnd dis ſtuͤck iſt neben der Winckelmeſſe auch der 
ergeſten Grewel einer, des ſchaden vnd plage, nicht aus 
zu gruͤnden noch zu zelen iſt, damit jr eine newe Kirche 
dem Teufel gebawet, vnd dem ſelben damit gedienet, das 
es iſt eitel Seelmoͤrderey worden, vnd der rechte Kinder 
freſſer Molech, der nicht die Seelen (wie jener Molech) 
der Kinder ſelig werden leſſt, ob ſie leiblich verbrant wur⸗ 
den, Sondern widerumb den leib eine kleine zeit lebendig 
leſſt, und die Seele verbrant ewiglich. Ich kan fur 
ſchrecken nicht viel an den jamer der vnzelichen falſchen, 

Abgoͤttiſchen, Moͤrdiſchen leren im Bapſtum, das ift in ewr 
Newen, ſchoͤnen Kirchen, gedencken. 

Zum Neunden, Wer hat euch befolhen dieſe freueliche 
newerung zu machen in der [E 25] Kirchen, die ein geiſt⸗ 
lich Reich iſt, das jr ein leiblich Heubt ſetzt vnd nennet 
es den Allerheiligſten? So doch kein ander Heubt ſein 
kan, denn ein geiſtlichs, welchs iſt Chriſtus? Dis iſt der 
dritte ergeſte Grewel in ewr Allerheiligſten, ja aller Hel⸗ 
liſſchten newen Kirchen. Denn die alte Kirche weis nichts 
dauon, iſt bey jrem Heubt blieben, gleich wie wir, Das 
es aber des Teufels eigen geſchefft iſt, vnd komen ſolte 
umb der ſuͤnden willen, das weis fie vnd hats verkuͤndigt 
klerlich 2. Theſſ. 2. Der menſch der ſuͤnden vnd kind der 
verderbnis, wird ſich ſetzen in den Tempel Gottes, vnd 
ſich ſtellen als ſey er Gott. Denn er leſt ſich auch von 
euch nennen, jrdiſchen Gott, So hat auch Daniel geſagt, 
Er wuͤrde die alte Kirche, vnd Gott ſeiner Veter ver⸗ 
achten, vnd einen andern newen Gott vnd newe Kirchen 
(die jim ſeinen newen Gott helffen ſtercken) ſtifften. Wer 
hat nu eine Newe abtruͤnnige Kirche? Habens die Alten 
vnd wir, ſo bey dem alten rechten Heubt blieben ſind, vnd 
den newen Teufelskopff fliehen vnd meiden? Oder ſinds 
die? ſo den newen Teufelskopff anbeten, die fuͤſſe kuͤſſen, 
von ſeinen zween fingern ſich ſegenen laſſen, ſeine lere 
vber das wort Gottes heben, vnd das alte rechte Heubt 
nicht mit einem knie beugen ehren, auch wol nimer an jn 
gedencken, vnd ſeins Segens, den er mit ſeinem gantzen 
Leib vnd Blut vns erworben, nicht [E 2b] achten. Aber 
dieſer Grewel iſt zu grewlich grewlich, das wenig dauon reden 
nichts hilfft, vnd doch recht dauon reden, keiner Engel Zun⸗ 
gen gnug iſt. Was Gottes eigen mund grewel nennet, 
das mus ein groͤſſer grewel ſein, denn alle Zungen reden 
koͤnnen. 

Zum Zehenden, Wer hat euch befolhen, dieſe Newe 
Abgoͤtterey auff zu richten? das jr Heiligen dienſt ſtifftet, 
Heiligen Canoniſiert, Faſteltage vnd Feirtage ſetzt, ſie zu 
ehren, gleich als weren ſie Gott ſelbs, das man auff jr 
verdienſt ſich verlaſſen vnd vertroͤſtet, mehr denn auff 
Chriſtum ſelbs vnd auff alle ſein blut vnd verdienſt, Wel⸗ 

chen jr zum Richter vns furgebildet habt, den wir durch 
ſeiner Mutter vnd aller Heiligen verdienſt vnd furbitt, 
ſampt onſerm Heiligen dienſt, verſuͤnen vnd gnade erwer⸗ 
ben muͤſten, das ewr Kirche in dieſem ſtücke. nichts anders 
iſt worden, denn der Heiden kirchen, die Jouem, Junonem, 
Venerem, Dianam ond andere verſtorbene Menſchen an— 
betteten, Vnd wie die Roͤmer ein Pantheon in jrer ſtad 
Rom, alſo habt jr auch ein Pantheon in der Kirchen ge— 
bawet, das iſt aller Teufel kirchen. Das werdet jr nicht 
finden in der Apoſtel ſchrifft noch in der junge Kirchen 
hernach die vorzeiten auch der Heiligen bilder nicht leiden 
wolt, vnd viel bluts drüber vergoſſen iſt, [E 3e] Schweige, 
das ſie ſolten die Heiligen anbeten oder anruffen, das 
allein Gott gebuͤret. 

Zum Eilfften, Wer hat euch befolhen, dieſe newerung 
zu machen, das jr den Eheſtand verdampt, leſtert, vnd 
verurteilet jn vnrein, vnd vntuͤchtig zu Gottes dienſt, Habt 
jr das von den Apoſteln oder von der erſten alte Kirchen? 
Ja freilich, denn S. Paulus ſagt .1. Timo. 4. das jr 
kuͤnfftig komen wuͤrdet, die ſich vom Glauben vnd alten 
Kirchen abtrennen vnd verlauffen wuͤrden, als eine rechte 
Teufels hure, die wuͤrde vom Teufel ſolche lere empfahen 
vnd predigen wider den Eheſtand, vnd doch ſelbs in fal— 
ſcher Heuchel keuſcheit, das iſt in allerley vnzucht leben, 
Dieſe Newerung ſehen wir mit jren edlen fruͤchten, das 
euch die Erden nicht lenger tragen wil, Vnd Gott mit 
ſeinem gericht angefangen drein zu greiffen, vnd ſolche 
Newe heilige Kirche zu weihen zum Helliſchen fewr hinein, 
Vnd wird ſich nicht abwenden laſſen, das wiſſen wir, 
Gott lob. 

Zum Zwelfften, Wer hat euch befolhen, ſolche New— 
erung zu machen? das jr mit dem Weltlichen ſchwert re⸗ 
giert vnd krieget, vnd das am meiſten braucht vnſchuͤldig 
blut zu vergieſſen? Habt jrs geſehen jr ſcharffſichtigen 
fleddermeuſe, das die Apoſtel oder alte Kirche [E 3b] mit 
ſchwert die welt bezwungen oder mit krieg, die Kirchen 
gemehret haben. Wo kompt jr denn her, die jr euch 
rhuͤmet, erben aus der alten Kirchen, vnd vns die Newen 
abtruͤnnigen Kirchen ſcheltet, die wirs mit der alten Kirchen 

halten, vnd aus der felben herkomen, Ir aber aus der 
verlauffenen Teufels huren ewr newen moͤrderiſchen, luͤgen 
Kirchen her kompt. 

Es ſind noch viel mehr der newen ſtuͤcke, als Feg⸗ 
fewr, Heilthumb, Kirchen weihen, vnd des geſchwuͤrms 
gantze Drecket vnd Dreckental, vnd ſonſt vnzeliche Buͤcher 
vol, von eitel newen fuͤndlin, da die alte Kirche nichts 
von gewuſt noch die Apoſtel. Denn wer kan die menge 
dieſes ſands, oder dreckes, ja gifft vnd Teufels luͤgen alle 
erzelen? An dieſen ſey es dis mal gnug, zubeweiſen, wie 
ſchendlich die Papiſten durch jre Heintzen liegen, wenn fie 
vns die newen abtruͤnnige, ketzeriſche Kirchen ſchelten, 
Sondern ſolch jr verlipt ſchwert durch jr ſelbs hertz gehet, 
Vnd ſich erfindet, das ſie die alte Kirche, vnd jren alten 
Breutgam, als ein Ertzteufelshure verlaſſen, abtrünnig 
worden, vnd nicht allein Ketzeriſch (denn das wort iſt zu 
geringe vnd zu ehrlich ſolcher ſchandbuͤbin) ſondern die 
Widerchriſtiſſche, vnd Gottes widderige, ja die ſich vber 
Gott erhebt (wie jr Breutgam im Himel auch thun wolt) 
des [E44] Teufels letzte vnd ſchendlichſte braut iſt. Wir 
aber weil wir alle ſolche Teufeley vnd Newerey meiden 
vnd fliehen, vns wider zu der alten Kirchen, der Jung⸗ 
frawen vnd reinen Braut Chriſti halten, ſind wir gewis⸗ 
lich, die rechte alte Kirche, on alle Hurerey vnd Newerey, 
die bis auff vns daher blieben, vnd wir aus der ſelben 
komen, ja widerumb auffs new von jr geborn ſind, wie 
die Galater von S. Paulo. Denn wir ſind weiland auch 
der Helliſchen huren, des Bapſts newen Kirchen, im hin⸗ 
dern geſteckt, mit gantzem ernſt, das vns leid iſt, ſo viel 
zeit vnd muͤhe in dem loche ſchendlich zu bracht. Aber 
Gott lob vnd danck, der vns von der Roten leſterhuren 
erloͤſet hat. 

Wenn doch ſolche Newerey im Bapſtum ſchlecht 
newerey were oder ſein kuͤndte, ſo weren ſie noch etlicher 
maſſe, vmb friedes willen zu leiden, gleich wie einer ſeinen 
newen Rock tregt oder leidet. Aber nu klebt dieſe Teu⸗ 
feliſche gifft vnd Helliſcher mord dran, das es gebot der 
Kirchen, heiliger Gottes dienſt, gut leben, geiſtlich weſen 
heiſſen mus, darin man gnade vnd leben (ſo mans hellt) 

oder zorn vnd tod (jo mans nicht hellt) verdienet, Das 
heiſſt aus luͤgen warheit, aus Teufel Gott, aus Helle 
Himel machen, und widerumb. Darumb iſt des [E4“] Bapſts 
Kirche, voller luͤgen, Teufel, Abgoͤtterey, Helle, mord, vnd 
alles vngluͤck, das es wimmelt. Vnd iſt hie zeit zu hören 
die ſtimme des Engels, Apo. 18. Gehet heraus von Ba- 
bylon, mein volck, das jr nicht teilhafftig werdet jrer ſuͤn— 
den, das jr nicht empfahet etwas von jrer plagen, Denn 
jre ſuͤnde reichen bis in den Himel etc. 

Vorzeiten da die Maler das Juͤngſte gerichte maleten, 
bildeten ſie die Hellen einen groſſen Trachen kopff, mit 
ſeer weitem rachen, Darinnen mitten in der glut, Stunden 
der Bapſt, Cardinel, Biſſchoue, Pfaffen, Muͤnche Keiſer, 
Koͤnige, Fuͤrſten, allerley Man vnd Weiber, doch kein Jung 
kind. Ich wuͤſte fur war nicht, wie man ſolt oder kuͤndte 
des Bapſts Kirchen feiner, kuͤrtzer vnd deutlicher malen 
oder beſchreiben. Denn gewis iſt ſie der Hellen ſchlund 
der zu forderſt den Bapſt ſelbs vnd alle welt verſchlinget 
in abgrund der Helle, durch des Teufels rachen, das iſt 
durch jr Teufeliſch predigen vnd leren. Es mus nicht ein 
alber menſch ertichtet haben, villeicht aus Jeſaia. 5. da er 
ſpricht. Die Helle hat jre Seele weit auffgeſperret, vnd 
den Rachen on alle maſſe auffgethan, das hinunter faren 
beide jre Herrlichen vnd Poͤbel, beide jr reichen vnd froͤ— 
lichen, Iſts aber plumps oder ſchertzens alſo geraten, ſo 
iſts ein ſeer wol geraten bilde, dem Einfeltigen man 
[81°] die Bepſtliche Kirche fur zuſtellen, da fur ſich zu 
huͤten vnd dauon zu fliehen, die alles verſchlungen hat, 
on die Jungen getaufften Kinder, dauon hernach weiter. 

Hie werden vnd moͤgen ſie ſagen, Warumb ſchilteſtu 
vns alſo ſchendlich, als Newe abtruͤnnige Kirchen, So wir 
doch auch die Tauffe, Sacrament, Schluͤſſel, Symbolon 
vnd Euangelium haben, ſo wol als die alte Kirche, von 
der wir her komen ſind, Vnd du ſelbſt droben bekant haſt, 
das wir ſo wol als jr aus der alte Kirchen her komen. 
Antworte ich, Es iſt war, Ich bekenne, das die Kirche 
darin jr ſitzt von der alten Kirchen her kompt, ſo wol als 
wir. Vnd eben die ſelbige Tauffe hat, Auch die Sacra⸗ 
ment, Schluͤſſel und tert der Biblien, vnd des Euangelium. 

Wil euch noch hoͤher loben, vnd bekennen, das wir aus 
der Kirchen vnter euch (nicht von euch) alles empfangen 
haben, Was wolt jr mehr? Sind wir nicht from gnug? 
Wolt jr vns nu nicht hinfurt vngeketzert laſſen? Wir 
wiſſen euch fur keine Tuͤrcken noch Juͤden zu halten (wie 
droben geſagt) die auſſer der Kirchen ſind, Sondern wir 
fagen, jr bleibt nicht da bey, vnd werdet die verlauffene, 
abtruͤnnige, huͤriſche Kirchen (wie es die Propheten pflegen 
zu nennen) die nicht bleibt in der Kirchen daraus ſie ge⸗ 
born vnd er⸗[F 1] zogen iſt. Laufft aus der ſelben Kir⸗ 
chen, vnd von dem rechten Man oder Breutgam (wie 
Hoſea jagt von dem volck Iſrael) zum Teufel Baal, 
Molech, Aſtaroth. Verſtehet jr das nicht? Ich wils euch 
ſagen. 

Ir werdet alle gewislich getaufft in der rechten 
Tauffe der alten Kirchen, wie wir, ſonderlich in der Kind⸗ 
heit, Vnd was alſo getaufft lebt vnd ſtirbt, bis in das 
ſiebend oder acht jar, ehe denn es die Huren kirche des 
Bapſts verſtehet, iſt gewislich ſelig worden vnd wird ſelig, 
Daran zweiuelen wir nicht, Aber wenn es gros wird, vnd 
ewr lügen predigt von ewr Teufeliſchen Newerey hoͤret, 
gleubt vnd folget, ſo wirds zur Teufels huren mit euch, 
ond fellet ab von feiner Tauffe vnd Breutgam, wie mir 
mit andern geſchehen, Bawet vnd trawet auff ſeine werck, 
wie jr Hurentreiber in ewrn Hurn heuſern vnd Teufels 
kirchen, predigt, So es doch getaufft iſt, zu trawen vnd 
zu bawen, auff feinen einigen lieben Breutgam vnd 
HERNRn Iheſum Chriſtum, der ſich ſelbs fur vns gegeben 
hat. Vnd gehet gleich, als wenn ein fromer geſell, ein 
armes, junges, betteliſſch, leibeigen Meidlin aufferzoͤge, zur 
kuͤnfftigen Braut, vnd ſich mit jr verlobete, Vnd ſie ſich 
fein keuſch hielte, bis ſie Manbar würde, Als denn ver⸗ 
kerete ſie die augen, ſehe andere Geſellen an, die jr 
[F 2] bas gefielen, lies ſich bereden, wuͤrde bruͤnſtig auff 
die ſelbigen, verlieſſe jren hertz lieben, trewen Breutgam, 
der ſie erloͤſet, erneeret, erzogen, gekleidet, geſchmuͤckt vnd 
ſchon gehalten hette, vnd lieſſe ſich von jederman zur 
Huren machen. Dieſe Hure, ſo zuuor eine reine Jung⸗ 
fraw vnd liebe Braut war, iſt eine abtruͤnnige, verlauffene, 

Ehehure, eine Haushure, eine Betthure, eine Schluͤſſelhure, 
die im Haufe frawe iſt, ſchluͤſſel, bette, kuchen, keller vnd 
alles hat in jrem befelh, ſo boͤſe, da gegen die gemeinen 
freien Huren, Puſchhuren, Feldhuren, Landhuren, Heer⸗ 
huren, ſchier heilig ſind, Denn dieſe iſt die rechte Ertzhure, 
vnd eigentlich eine Teufelshure. 

Von ſolcher Huren ſagt Hoſea, vnd gar viel groͤb— 
licher, vnd ſchier zu groͤblich, der Prophet Ezech. ca. 23. 
das muͤgt jr leſen, ſo jr wiſſen wolt, was fur eine Hure 
ewr Kirchen iſt, Denn eine ſolche Hure, meine ich, wenn 
ich euch eine abtruͤnnige, verlauffene Hure ſchelte, die jr in 
der Kindheit rechte Chriſten getaufft auff den lieben 
HERAN, etliche jar gelebt, wie die alte Kirche, darnach 
wenn jr gros worden ond zur vernunfft komen (wie ich 
ſelbs mit allen andern auch gethan) ſehet vnd hoͤret jr 
die ſchoͤne Ceremonien der Bepſtlichen kirchen [F 25] dazu 
den genies ehre vnd gewalt, die drinnen gleiſſen, ja die 
prechtige heiligkeit, und groſſen Gottes dienſt, vnd fur ge— 
plauderts Himelreich, vergeſſet jr ewrs Chriſtlichen glau— 
bens, Tauffe vnd Sacrament, werdet der Lenae der Ertz— 
huren vleiſſige ſchuͤlerin vnd Junge huͤrlin (wie die Co⸗ 
medien ſagen) bis jr alte Huren, widerumb junge huͤrlin 
machet, vnd ſo fort an des Bapſts ja des Teufels Kirche 
mehret, vnd viel von den rechten Jungfrewlin Chriſti, ſo 
aus der Tauffe geborn, jmer fort auch zu Ertzhuren 
machet. Solchs halt ich ſey Deudſch gered, das jr vnd 
jederman verſtehen kan, was wir meinen. Denn ob jr 
ſolch Newerey bey euch fur ſchertz haltet, die jr keinen 
Gott habt noch achtet, ſo iſts doch fur Gott ſchrecklich, 
grewlich, Abgoͤtterey, Mord, Helle vnd alles vngluͤck, das 
Gott nicht leiden kan, das er darumb die Ertzhure ewig— 
lich verdamnen wil. 

Dauon weiſſagt auch S. Petrus, da er von euch 
ſolchen newen Propheten vnd Kirchen redet 2. Petri. 2. 
Sie reden prechtige wort, da nichts hinder iſt, vnd reitzen 
durch vnzuͤchtigs leben zur weltlichen luſt, die jenigen, fo 
recht entrunnen waren, vnd nu in jrthum wandeln muſſen, 
Verheiſſen jnen freiheit, Vergebung vnd Ablas, ſo ſie ſelbs 
knechte der verdamnis find. Item, Sie waren dem vnyflat 

der welt [53°] entflohen, durch die erkentnis des HERRN 
vnd Heilands Iheſu Chriſti, vnd werden widerumb in die 
ſelbigen geflochten vnd vberwunden, Wird alſo das letzte 
erger mit jnen denn das erſte war, Es were jnen beſſer, 
das ſie den weg der gerechtigkeit nicht erkennet hetten, 
denn das fie jn erkennet haben, vnd ſich widerumb keren 
von dem heiligen Gebot, das jnen gegeben iſt. Es iſt 
jnen widerfaren das warhafftige Sprichwort. Der Hund 
hat ausgeſpeiet vnd friſſets widerumb, Die Saw iſt in der 
ſchwemme gewaſſchen, vnd waltzet ſich wider im Kot. Das 
ſeid jr, So bin ich auch geweſt, Da habt jr ewre Newe, 
abtruͤnnige, verlauffene Kirchen, deudſch gnug beſchrieben, 
vnd klar gnug fur die augen gemalet. 

Denn wir bekennen nicht allein, das jr mit vns aus 
der rechten Kirchen komen ſeid, vnd mit vns in der Tauffe 
geſchwemmet vnd gewaſſchen ſeid, durch das Blut vnſers 
HERAN vnd Heilands Iheſu Chriſti, wie S. Petrus hie 
ſagt. Sondern ſagen, das jr auch in der Kirchen ſeid 
ond bleibt. Ja wol, das jr drinnen ſitzet vnd regirt, 
wie S. Paulus 2. Theſſa. 2. weiſſagt, das der verfluchte 
Endechriſt im Tempel Gottes (nicht im Kueſtall) ſitzen 
wird etc. Aber von der Kirchen oder gelieder der Kir⸗ 
chen, ſeid jr nicht mehr, Sondern in [F 3°] ſolcher heiligen 
Kirchen Gottes richtet jr auff, ſolche ewr Newen abtruͤn⸗ 
nigen Kirchen Teufelshurhaus vnd vnzeliche hurerey vnd 
Abgoͤtterey oder Newerey, dadurch jr die getaufften vnd 
erloͤſeten Seelen, mit euch verfuͤret, vnd durch den Hel- 
liſchen rachen in abgrund der Hellen verſchlinget, mit vn⸗ 
zehlichen hauffen, mit ſchrecklichem jamer vnd hertzen leid, 
aller der, ſo ſolchs mit geiſtlichen augen ſehen vnd 
erkennen. 

Gott aber iſts, der durch feine wuͤnderbarliche All- 
mechtige macht, bey euch vnter ſo viel greweln vnd Teu⸗ 
fels hurerey, dennoch die jungen Kinder, durch die Tauffe 
erhelt, vnd etliche alte, aber gar wenig, die an jrem ende 
widerumb zu Chriſto ſich gehalten haben, der ich denn 
viel ſelbs gekand habe, das doch die rechte alte Kirche 
mit jrer Tauffe und Gottes wort, unter euch bleibt, Vnd 
ewr Gott der Teufel, durch ſo viel newer Abgoͤtterey mit 


alle ewr Teufeliſchen hurerey ſie nicht hat koͤnnen gantz 
vnd gar vertilgen, Gleich wie er zur zeit Elia, da alles 
(wie wol es alles Gottes volck, das iſt, die heilige Kirche 
hies, vnd den Gott der ſie aus Egypten gefürt, rhuͤmeten) 
vol vnd eitel Baal, Abgoͤtterey vnd Hurerey im gantzen 
Lande war, das Gott nicht einen Altar behalten hette, 
dennoch ſieben tauſent man vbrig blieben von allen den 
vielen tauſenten, da die [F 4] groͤſſeſten vnd beſten vnter 
waren vnd zum Teufel furen. Vnd in der wuͤſten vnter 
Moſe, alle ſterben on die zween Joſua vnd Caleph. 
Gottes werck heiſſet. Conſummans et abbreuians, das 
er ettliche wenig aus gnaden erhelt, wenn der gantze 
hauffe im zorn vntergehet, dauon S. Paulus Rom. 11. 
reichlich redet. 

Alſo hat auch Daniel 12. lange zuuor geweiſſagt, 
das vnter dem Endechriſt ſolt eine zeit des zorns ſein, 
vnd ſolche truͤbſal, als nie geweſt iſt auff Erden. Vnd 
Sanet Paulus in der andern zun Theſſ. 2. der ſeine 
weiſſagung aus Daniel daſelbs nimpt, ſpricht auch, Gott 
werde erzuͤrnen vnd krefftige jrthum laſſen komen, darumb, 
das man die warheit mit liebe nicht angenomen hat zur 
ſeligkeit. Lieber las ons onſer, das iſt der Chriſtenheit 
Hiſtorien, anſehen. Vnter Conſtantio dem Son Conſtantini, 
war der zorn Gottes ſo gros, das die Ketzer Ariani alle 
Kirchen in der welt inne hatten, bis auff zwo, Vnd waren 
doch dazu mal die Biſſchoue, auch die Arianer ſelbs, ge- 
lerte, frome, erbare, vleiſſige leute fur der welt, Was ſolt 
denn ſein vnter dem Bapſtum, da kein Biſſchoff ſein Ampt 
kan noch vbet, Epicuriſch vnd Sewiſch leben, da mus es 
doch gar der Teufel ſein, Darumb die Papiſtiſchen Heintzen 
vnd Heintziſche Papiſten, [F 4“ viel weniger verſtehen, 
was Kirche oder Gott ſey, weder eine Kue oder Saw 
verſtehet, Es iſt ein hoch, tieff, verborgen ding die Kirche, 
das ſie niemand kennen noch ſehen mag, Sondern allein 
an der Tauffe, Sacrament vnd Wort, faſſen vnd gleuben 
mus, Menſchen lere, ceremonien, Platten, lange roͤck, 
Biſſchoffhut vnd das gantz Bepſtlich geprenge, fuͤret nur 
weit dauon in die Helle hinein, ſchweige das es die Kir⸗ 
chen anzeigen ſolt, Denn zur Kirchen gehoͤrn, auch nackete 

Kinder, Man, Weib, Bawr, Buͤrger, die doch weder Plat⸗ 
ten, Biſſchoffshut noch Meſſegewand an haben. 

Hie moͤchten die Papiſten villeicht begern, ja ſie 
wöllens mit gewalt haben, das man ſolche newe Artickel 
jrer newen Kirchen ſolle neben den alten Artickeln der 
alten Kirchen halten oder dulden, Wo nicht, ſo woͤllen ſie 
vns Ketzer vnd tod haben. Denn der Bapſt Eſel iſt ſolch 
ein grober Eſel, das er nicht kan noch wil lernen vnter⸗ 
ſcheiden zwiſſchen Gottes wort vnd Menſchen lere, Son⸗ 
dern helts beides gleich. Das beweiſen ſie damit, Das 
ſie nu offt mit vns eine vergleichung oder vertrag fuͤrge⸗ 
nomen, ſich geſtelt, als wolten ſie etwas nach geben, wir 
ſolten auch etwas nach geben, vnd alſo beide zuſamen 
eintreffen (wie wol auch dasſelb noch nie jr ernſt geweſt, 
Vnd vns nur [G14] abzureiſſen vnd zutrennen gemeinet) 
Dennoch ſihet man darin ſo viel, wie ſie ſich vber Gott, 
als die Endechriſtiſſchen leſterer geſetzt haben, Dencken die 
lere ſolle ſo lange recht ſein, ſo lange ſie woͤllen, Wenn 
ſie nicht mehr wollen, ſolle ſie nicht mehr recht ſein, Denn 
ſie woͤllen die macht haben, etwas dauon nach zu geben 
oder nicht, Vnd wie ſie es geben oder nicht, ſollen wirs 
an nemen, Muten vns eine ſolche leſterliche vnkeuſcheit an 
vnuerſchampt, on allen ſchein, gantz offenbar, damit ſie 
ſich ſelber dar geben, das ſie keinen behenden Teufel mehr 
haben, der ſie reitet, wie vor etlichen hundert jaren, ſon⸗ 
dern den greifflichen Toͤlpel, groben Teufel, der fur bos⸗ 
heit ſich nicht mehr ſchmuͤcken koͤnne. 

Denn weil ſie ſich erbieten nach zugeben, vnd des 
gleichen von vns begeren, zeugen ſie, das jnen gleich viel 
gilt, Gottes wort vnd menſchen Lere. Lieber, Gottes wort 
nach zu geben oder endern, ſtehet bey Gott ſelbs nicht. 
Denn er kan ſich ſelbs nicht leugnen noch endern, Vnd 
ſein Wort bleibt ewig, Wer es aber endern oder nach 
laſſen ſol, der mus eine hoͤhere macht haben weder Gott 
ſelbs hat, Denn er auch Moſe Geſetz nicht hette geendert 
wo ers nicht zuuor durch ſein wort verheiſſen hette zu 
endern, des vnterſtehet ſich auch niemand denn der Ende— 
chriſt, Wie Daniel .12. [G 15] vnd S. Paul. ſagen, der 
ſich vber Gott erhebt, nemlich das Papſtumb. Was ſol 

man nu mit ſolchen leuten, ja mit ſolchen groben Heintzen 
vnd groſſen Eſeln handeln, die da meinen, Gottes wort 
ſey ein rhor das der wind hin ond her webd, des ſie 
mechtig ſeien oder (das ſie viel mehr meinen) es ſey ein 
Zalpfennig, der nach jrem verdampten freuel, muͤſſe gelten, 
darnach ſie jn auff den linien heben oder legen. Alſo 
fein verſtehen ſie was die Kirche ſey, ja eben damit vber—⸗ 
weiſen, das ſie Gott vnd ſein wort hoch verachten, dazu 
ſich vber Gott ſetzen, vnd ſeine Kirche nicht ſein koͤnnen, 
Vnd der grobe Filtz, Rultz vnd Toͤlpel, der Eſel aller 
Eſel zu Wolffenbuͤttel, ſchreiet daher ſein Eſel geſchrey, 
vrteilt vnd ketzert, ſo er doch nimer mehr lernen kan, 
wenn er hundert jar ſtudirt, vnd ſeine Meiſter im gantzen 
Bapſtumb hoͤret, was Kirche ſey oder Ketzer, was ein 
Chriſt oder abtruͤnniger ſey, Der verſtand iſt jnen zu hoch, 
Was aber Mordbrennen ſey, das kuͤndte er ſeine Meiſter 
auch den Bapſt ſelbs wol leren. 

Die heilige Chriſtliche Kirche (ich rede jtzt mit den 
onfern, Denn bey dem Bapſt Eſel oder bey den Heintzen, 
Kloͤtzen vnd ſteinen, iſt kein vernunfft, ſehen noch hören) 
iſt nicht ein rohr noch Zalpfennig. Nein, ſie wanckt nicht 
vnd gibt nicht nach, wie die Teufels hure die [G 2°] Bepſt⸗ 
liche Kirche, die, wie eine Ehebrecherin, meinet, ſie muͤſſe 
nicht feſte halten bey jrem Ehemanne, Sondern muͤge wol 
wancken, nachgeben, zulaſſen, wie es der Hurenjeger haben 
wil. Sondern ſie iſt (ſpricht S. Paulus) ein pfeiler vnd 
grundfeſt der warheit. Sie ſtehet feſte (ſpricht er) iſt ein 
grundfeſte vnd feſter grund, Dazu nicht ein falſcher oder 
luͤgen grund, Sondern ein grund der Warheit, leuget vnd 
treuget nicht, gehet nicht mit luͤgen vmb, Was aber wan⸗ 
ckelt oder zweinelt, das kan nicht warheit fein. Vnd wo 
zu were nutz oder not in der welt eine Kirche Gottes, 
wenn fie wolte wancken vnd vngewis fein in jren worten, 
oder alle tage was newes ſetzen, jtzt das geben, jtzt das 
nemen? Ja wo zu were ein ſolcher Gott nuͤtze, der vns 
alſo wolt wancken vnd zweiueln leren? wie der Papiſten 
Theologia leret, man muͤſſe zweiueln an der Gnade, Da- 
uon ſonſt gnug iſt geſchrieben. Denn wo ſonſt die Pa⸗ 
piſten in allen ſachen hetten gewonnen, ſind ſie doch in 

dieſem Heubtſtuͤck verloren, da fie leren, das man zweiueln 
muͤſſe an Gottes gnaden, wo wir nicht zuuor wirdig guug 
ſind durch vnſer eigen gnugthun oder verdienſt, und fur⸗ 
bitt der Heiligen. Da ſind jre Buͤcher, Brieue vnd Siegel, 
Kloͤſter, Stifft vnd auch noch jre jtzige Platten vnd Meſſen. 

[G 20 Weil ſie aber dis ſtuͤck leren, das fie auff jren 
werden vnd zweiuel ſtehen, wie fie nicht anders koͤnnen, 
ſo iſts gewis, das ſie des Teufels Kirche ſein muͤſſen, 
Denn es ſind vnd koͤnnen nicht mehr wege ſein, denn 
dieſe zween, Einer der auff Gottes gnaden ſich verleſſt, 
Der ander ſo auff vnſer verdienſt vnd werck bawet. Der 
erſte iſt der alten Kirchen vnd aller Patriarchen, Prophe⸗ 
ten vnd Apoſtel weg, wie die Schrifft zeuget. Der ander, 
iſt des Bapſts vnd ſeiner Kirchen, das kan niemand, auch 
die Heintzen vnd alle Teufel ſelbs nicht leugnen. Da 
ſtehet (wie offt geſagt) zeugnis, Buͤcher, Bullen, Siegel, 
Brieue, Stiffte, Kloͤſter, das mans aller welt beweiſen kan. 

Vnd da ſtehet S. Petrus Act. 4. Es iſt kein ander 
namen gegeben, da durch wir muͤgen ſelig werden, on 
allein Iheſus Chriſtus. Da gegen ſpricht Bapſt Heintz zu 
Rom, Nicht alſo, Sondern ſind viel andere namen, da die 
Leute durch muͤſſen ſelig werden, ſonderlich Mein name, 
darnach alle die ich wil, S. Franciſcus, Dominicus vnd 
alle eigene werck, die mir geld tragen, Koͤnige vnd Keiſer 
zun fuͤſſen legen. Hie iſt heiligkeit vnd ſeligkeit, Chriſtus 
iſt nicht mehr not noch nuͤtze etc. 

Aber das wir wider komen zu vnſer ſach-⸗[G 3 f en, 
das die Kirche Chriſti nicht liege noch triege, muͤſſen ſie 
ſelbs on jren danck bekennen, wo wolten ſie ſonſt bleiben? 
Sie muͤſſen ſelbs ſagen ſie ſey ein Fels Matth. 16. da 
wider der Hellen pforten nichts vermuͤgen, oder wie S. 
Paulus ſolchs gloſiert, Ein pfeiler vnd grund der warheit. 
Solchs (ſage ich) dancken wir jnen nichts das ſie es be⸗ 
kennen. So ſagt auch der Kinderglaube, das es ſey eine 
Heilige, Chriſtliche, Kirche. vnd S. Paulus 1. Corin. 3. 
Der Tempel Gottes iſt Heilig, der ſeid jr. Wer aber den 
tempel Gottes verderbet, den wird Gott verderben. 

Darumb kan vnd mag die heilige Kirche keine luͤgen, 
noch falſche lere leiden. Sondern mus eitel heilig, war⸗ 

hafftigs, das iſt allein Gottes wort, leren, Vnd wo ſie 
eine luͤgen leret, iſt ſie ſchoͤn Abgoͤttiſch vnd des Teufels 
huren Kirche. Was halffs die Koͤnige Iſrael, das ſie 
rhuͤmeten, fie dieneten dem Gott Iſrael der fie aus Egyp- 
ten gefuͤret hatte, damit nenneten vnd meineten ſie den 
rechten Gott jrer Veter, hielten auch das gantze Geſetze 
Moſi. Aber weil ſie daneben, auch die Kelber oder Baal 
ehreten, oder je damit aus menſchlicher andacht, new eigen 
Gottes dienſt ſtifften, dem rechten Gott zu ehren, So war 
es alles verloren, Denn da wider ſtund Gottes verbot, 
Du ſolt keinen andern Gott neben mir haben. Vnd 
[G3 Moſe Deut. 4. vnd 12. hart verboten hatte, fie 
ſolten nichts newes noch anders, nicht eigens fuͤrnemen, 
vnd ſprach, Was ich dir gebiete, das ſoltu thun, Du ſolt 
nichts dauon noch dazu thun. Item, Du ſolt weder zur 
lincken noch zur rechten dauon weichen, das iſt, weder 
beſſer noch erger machen, weder nachlaſſen noch endern. 
Daher wir in den Propheten allenthalben leſen, wie ſie 
die Koͤnige, Prieſter vnd Volck ſtraffen, das ſie jmer newe 
wege erfinden, vnd nicht auff dem wege vnd einiger ban 
blieben. 

Denn was neben abtrit von dem Wort Gottes (das 
allein der weg iſt) wie er ſpricht. Ich bin der Weg, die 
Warheit und das Leben. Es gleiſſe wie gut vnd ſchoͤne 
es kan, So iſts gewislich jrthum, luͤgen vnd der tod, 
Denn es iſt on Gottes wort, das iſt, on weg, warheit 
vnd leben. Vnd was duͤrfften wir des Worts, wenn wir 
on dasſelbige vns ſelbs kuͤndten wege finden? Denn das 
Wort iſt allein das Liecht vnſer fuͤſſe vnd ſchein vnſer 
wege, Welchs leucht im finſtern ort dieſer welt, wie S. 
Petrus ſagt. Wer dasſelb nicht ſtets vnd vleiſſig in den 
augen helt, wo kan der anders hin gehen, denn ins fin- 
ſternis, So das Liecht drumb da iſt im finſternis, das 
wir vns darnach richten ſollen im finſternis. 

Nu laſſt vns die newen ſtuͤcke alle nach [G 44] ein⸗ 
ander anſehen, die in der newen Kirchen des Bapſts auff- 
komen ſind, So finden wir, das ſie alle on Gottes wort, 
das iſt, on weg, warheit, vnd leben ſind, allein aus 
menſchlicher andacht oder gutduͤncken, oder des Bapſts 

bosheit, ertichtet, Varumb wie bie Kirche bes Mapſts ift 
vol Ablas, eigen verblenſts, Bruberſchaſſten, Heiligen bienft, 
Muüncherey, Meſſen, Guugthun, vnd ber gleichen droben 
erzeleten ſtuͤcken, als Gotlesbienſt, I fle bamit vol Ir⸗ 
thum, Lügen, Abgoͤtterey, Buglaubens, Morbs, vnd ſumma 
aller Teuſellirchen. Penn ſie koͤnnen wicht jagen, das 
ſolche ſtucke Gottes wort leret, Nu fe aber bekennen 
müſſen, bas bie Heilige Ehrſſtliche Kirche mͤſſe Heilig 
ib eln grund ber warhelt ſein, on jrthum vnd lügen. 
Aua Gecleſta non poteſt errare, So müſſen ſie zu gleich 
bekennen, bas fle ſolche heilige Kirche nicht ſind noch fein 
können, well fle vol ſolcher grewlicher Irthum, Lügen vnd, 
Abgöotterey find, Sondern felen die rechte verlguſſene ab⸗ 
trünmige, ſchendliche hure des Teufels, dem fle in ſolchen 
grewllchen Ligen ſolget und blenet, 

Dicht aber ein guthertzlger (wie maus neunet) ſagen, 
Was ſchabels beim, bas man Gottes wort hlelte vnd 
tiefe daneben dieſe ſtücke alle oder je etliche, To leidlich; 
weren, auch gleich wol bleiben. Antworte ich, Es mögen 
gut- Al hertzige Leute heiſſen, Sie ſlub aber ach 
bb verſärethertige Leute, Henn du hoöreſt, das micht ſein 
fan, Neben Gottes wort, etwas anders leren, Neben Gott 
einem anderm bienen, Neben den Liecht Int finſternts von 
Golt geſtellet, ein auders auzünden. Gs it gezislich ein 
Jrreſwſſſch vnd ſrthum, ſpeus gleich ein einiges ſthhck were, 
Denn bie Kirche ſol ond kan nicht lügen moch ſothumb 
leren, auch nicht in einigem Thiel, Leret ſie eine lügen, 
jo iſts gantz ſalſch, wie 1 1 0 ſpricht Lue, 1, Schawe 
drauſſ, bas uicht das Liecht in der ſüuſternis joy, Wenn 
un bein leib gautz Klecht iſt, das es kein Thiel bon ſiuſter⸗ 
nis hat, fo wird er gau llecht ſein. Das heiſſt, Cs mus 
gantz liecht vnd kein ſtuͤck finſternis da fein. Gſtel Gottes 
work oder warheit, und kein jrthumb noch lügen mus, 55 
Kirche leren, Bud wie kündte es auch anders ſein d Weil 
Gottes mund ber Kirchen mund iſt, vnd widerumb, Gott 
kan ja nicht liegen, Alſo die Kirche auch micht, 

Wol iſts war, Nach dem leben zu eden, iſt die 
heilige Kirche nicht on Finde, wie ſie Im Vater nalen bes 
leunet, Vergib ons vuſer ſchuld. Bud Johan, So wir 

ſagen, das wir nicht ſuͤnde haben, ſo liegen wir vnd machen 
Gott zum luͤgener, der vns alle zumal ſuͤnder ſchilt, Rom. 
3. Pſalm 14. vnd 51. Aber die Lere mus nicht fin 
[H 14 de noch ſtrefflich fein, vnd gehoͤret nicht ins Vater 
onfer, da wir ſagen, Vergib vns vnſer ſchuld, Denn fie 
nicht vnſers thuns, ſondern Gottes ſelbs eigen Wort iſt, 
der nicht ſuͤndigen noch vnrecht thun kan. Denn ein Pre- 
diger mus nicht das Vater vnſer beten, noch Vergebung 
der Suͤnden ſuͤchen, wenn er gepredigt hat (wo er ein 
rechter Prediger iſt) Sondern mus mit Jeremia ſagen 
vnd rhuͤmen, HERR du weiſſeſt, das, was aus meinem 
munde gangen iſt, das iſt recht vnd dir gefellig. Ja mit 
S. Paulo, allen Apoſteln vnd Propheten troͤtzlich ſagen, 
Haec dixit Dominus. Das hat Gott ſelbs geſagt. Et 
iterum. Ich bin ein Apoſtel vnd Prophet Iheſu Chriſti 
geweſt in dieſer predigt. Hie iſt nicht not, ja nicht gut, 
Vergebung der Suͤnde zu bitten, als were es unrecht ge— 
leret, Denn es iſt Gottes vnd nicht mein wort, das mir 
Gott nicht vergeben ſol noch kan, Sondern beſtetigen, 
loben, kroͤnen vnd ſagen, Du haſt recht geleret, Denn ich 
hab durch dich geredt, vnd das wort iſt mein. Wer ſolchs 
nicht rhuͤmen kan von ſeiner predigt, der laſſe das pre— 
digen anſtehen, Denn er leugt gewislich vnd leſtert Gott. 

Wenn das wort ſolt ſuͤnde oder vnrecht ſein, wo nach 
wolt oder kuͤndte ſich das leben richten? Da wuͤrde ge— 
wislich ein blinder den [H 1 andern leiten, vnd beide 
in die gruben fallen. Wenn die bleiſchnur oder winckel— 
eiſen falſch oder krum ſolt ſein, was wolt oder kuͤndte 
der Meiſter darnach erbeiten? da wuͤrde eine kruͤmme die 
ander machen on ende vnd maſſe. Alſo auch hie, kan 
das leben wol Sünde vnd vnrecht ſein, ja iſt leider allzu 
onvecht, Aber die lere mus ſchnur recht vnd gewis on 
alle Suͤnde ſein. Darumb mus in der Kirchen nichts, 
denn allein, das gewiſſe, rein vnd einig Gottes wort ge— 
predigt werden, Wo das feilet, ſo iſts nicht mehr die 
Kirche, ſondern des Teufels Schule. Gleich wie ein frome 
Ehefrawe (wie die Propheten ſolchs beiſpiels jmer 
brauchen) mus nichts mehr hoͤren, denn jres mannes 
wort im Hauſe vnd zu Bette, Hoͤret ſie eines andern 

wort, der nicht in des Mannes bette gehoͤret, iſt fie ge- 
wislich eine Hure. 

Das iſt nu alles dahin gered, das die Kirche mus 
allein Gottes wort leren, vnd des gewis ſein, dadurch ſie 
der grund vnd pfeiler der Warheit, vnd auff den Felſen 
gebawet, heilig vnd vnitrefflich heiſſt, das iſt, wie man 
recht vnd wol ſagt, Die Kirche kan nicht jrren, denn Got⸗ 
tes wort, welchs ſie leret, kan nicht jrren, Was aber an— 
ders geleret oder zweiuel iſt, obs Gottes wort ſey, das 
kan nicht der Kirchen lere ſein, ſondern mus des Teufels 
[92°] lere, Lügen vnd Abgoͤtterey ſein, Denn der Teufel 
kan nicht ſagen (weil er ein Luͤgener, vnd Vater der Luͤ⸗ 
gen iſt) Dis ſagt Gott, Sondern, wie Chriſtus Johan. 8. 
ſpricht. Ex proprijs. Von vnd aus ſich ſelbs mus er 
reden, das iſt, liegen. Alſo muͤſſen auch alle ſeine Kinder, 
on Gottes wort aus ſich ſelbs reden (das iſt) liegen. 

Nu ſihe mein lieber Freund, welch ein wuͤnderlich 
ding das iſt, Wir, ſo gewislich Gottes wort leren, ſind 
ſo ſchwach vnd fur groſſer demut ſo bloͤde, das wir nicht 
gern vns rhuͤmen, Wir ſeien Gottes Kirchen, Zeugen, 
Diener, Prediger, vnd Gott rede durch vns ete. So wirs 
doch gewislich ſind, weil wir ſein Wort gewislich haben 
vnd leren. Solche bloͤdigkeit koͤmpt da her, das wirs 
ernſtlich gleuben, Gottes wort ſey jo ein herrlich Ma— 
ieſtetiſch ding, des wir vns allzu vnwirdig erkennen, das 
durch vns ſolch gros ding ſolt geredt vnd gethan werden, 
die wir noch im fleiſch vnd blut leben, Aber vnſer wider 
part, Teufel, Papiſten, Rotten vnd alle Welt, die ſind 
freidig vnd vnuerſchrocken, thuͤren kecklich heraus ſagen fur 
groſſer Heiligkeit, Hie iſt Gott, Wir ſind Gottes Kirche, 
Diener, Propheten vnd Apoſtel, gleich wie alle falſche 
Propheten alle zeit gethan, alſo das auch [H 2“ Heintz 
Worſt thar ſich einen Chriſtlichen Fuͤrſten rhuͤmen, Aber 
demut ond furcht in Gottes wort iſt alle zeit das rechte 
zeichen der rechten, Heiligen Kirchen geweſt. Thurſt vnd 
freuel in menſchlicher andacht, das rechte zeichen der Teu⸗ 
fel geweſt, wie man auch in des Bapſts Drecketen greiff⸗ 
lich mercken mus. 

Dis iſt gered von der Lere, welche mus rein vnd 

lauter ſein, nemlich, das liebe, ſelige, heilige vnd einiges 
Wort Gottes, on allen zuſatz. Aber das Leben, ſo ſich 
teglich nach der Lere richten, reinigen vnd heiligen ſol, 
iſt noch nicht gantz rein oder heilig, die weil dieſer ma— 
denſack fleiſch vnd blut lebet. Doch weil er iſt im werck 
der Reinigung oder Heiligung, vnd jmer fort ſich heilen 
leſſt, durch den Samaritan, Vnd nicht ſich weiter mehr 
vnd mehr in vnreinigkeit verderbet, wirds jm gnediglich 
vmb des Worts willen, da durch er ſich heilen vnd rei— 
nigen leſſt, zu gut gehalten, geſchenckt vnd vergeben, vnd 
mus rein heiſſen. Denn dadurch wird die Heilige Chriſt— 
liche Kirche keine Hure noch vnheilig, weil fie am Wort 
(das jr Heiligthum iſt) rein vnd feſte helt vnd bleibt. Ir 
ſeid rein (ſpricht Chriſtus Joh. 15.) nicht vmb ewr willen, 
Sondern umb des Worts willen das ich zu euch ge— 
redt habe. 

Denn die heiligkeit des Worts vnd rei-[H 3°] nigkeit 
der Lere iſt alſo mechtig vnd gewis, das ob auch Judas, 
Caiphas, Pilatus, Babſt, Heintze vnd der Teufel ſelbs, 
dasſelb predigete oder recht teuffete (on zu ſatz, rein vnd 
recht) dennoch das rechte reine wort, die rechte heilige 
Tauffe empfangen wuͤrde, wie denn jmer muͤſſen heuchler 
vnd falſche Chriſten in der Kirchen, und ein Judas vnter 
den Apoſteln ſein. Widerumb iſt die vnreinigkeit der Lere, 
ſo nicht oder on Gottes wort iſt, ſo vergifft boͤſe ding, 
Das wens auch S. Petrus, ja ein Engel vom Himel 
predigt, dennoch verflucht iſt, Gal. 1. Darumb, falſche 
Lerer vnd Teuffer oder falſcher Sacrament meiſter koͤnnen 
nicht ſein noch bleiben in der Kirchen, wie er Pſal. 1. 
ſagt, Denn die ſelben thun nicht allein wider das leben, 
welchs die Kirche leiden mus, ſonderlich wo es heimlich 
iſt, Sondern auch wider die Lere, welche oͤffentlich leuch— 
ten vnd ſcheinen mus, das leben darnach zu richten. 
Solchs hat man von anfang geleret, wie S. Johan. ſagt, 
Aus vns ſind fie, aber nicht von vns. Vnd, In Eecleſia 
ſunt, ſed non de Eccleſia. Item, Numero, Sed non merito, 
vnd der gleichen. Dar aus man hat dieſe vnterſcheid, Es 
ſeien nicht alle Chriſten, die ſich ſtellen als weren ſie 
Chriſten, Aber wens koͤmpt, das man der lere vneins 

wird, da ſcheidets ſich von einander, vnd findet ſich, wer 
die rechten Chriſten find, [(H 35] nemlich, die Gottes wort 
haben, rein vnd fein. 

Das ſey dis mal geſagt, von der rechten Kirchen, da 
von viel zu ſagen iſt. Wollen ſie weiter hören wer ſie 
ſind, ſo muͤgen ſie jren Heintzen weiter laſſen von der 
ſachen ſchreiben, weil ſie keinen beſſern wiſſen, Denn er 
iſt ein trefflicher man, in der heiligen Schrifft fertig, be⸗ 
hende vnd leufftig, wie eine Kue auff dem Nusbawm oder 
eine Saw auff der Harffen, der ſolche groſſe ſachen wol 
fuͤren kan, wie jr dencken kuͤndt, Ja wenn es liegens, 
leſterns vnd fluchens ſolt gelten. Sind auch zwar nicht 
werd, das fie einen beſſern haben folten, Es iſt viehe vnd 
ſtal, ſprach der Teufel, vnd treib ſeiner mutter eine fliegen 
in den hindern. 

Wo nu die Papiſten werden oder konnen beweiſen, 
das fie die rechte Heilige Kirche find, Vnd der obgezelten 
newen Hurenkirchen Artickel vnd Fuͤndlin keine nicht ge⸗ 
leret noch haben, oder vnſer Artickel nicht der rechten 
alten Kirchen Artickeln find, als die wir nicht erfunden 
noch ertichtet, So muͤſſen wir wol bekennen, das wir 
Ketzer vnd abtruͤnnig find. Wo fie das nicht beweiſen. 
muͤſſen fie widerumb auch bekennen, das fie die rechte 
Teufels Hure kirche find, die von Chriſto jrem HERR 
verlauffen, ſich den Teufel durch [H 4] Newe vnd andere 
lere, hat laſſen zu ſchanden machen. Solchs acht ich 
ſolt gewis ſein, wenn auch Juͤden vnd Heiden oder wa⸗ 
noch menſchliche vernunfft hat, zwiſſchen uns vrteilen ſolten 

Sind ſie nicht die Kirchen, Sondern des Teufel 
hure, die nicht an Chriſto blieben iſt, So iſts gründlich 
vnd gewaltiglich beſchloſſen, das fie nicht jollen die Kirche 
guͤter innen haben, Viel weniger, dieſen zanck damit ji 
bis her Keiſer vnd Reich bemühen) erregen, das man jie 
bey vns ſolle wider einſetzen vnd die güter reſtituien 
Denn das iſt eben, als wenn die Teufel von den Engeln 
begerten, man ſolle fie wider in den Himel ſetzen jo ji 
doch wiſſen vnd bekennen, das ſie nicht Gottes Enge 
blieben, ſondern Gottes feind worden find, die in das 
Helliſſche fewr gehören, Oder das ich von menſchen rede, 

iſts eben, als wenn ein Dieb oder Mörder wolt wider⸗ 
fordern, das geld vnd gut, jo er geſtolen vnd geraubt, 
jm aber abgeiagt, und nu im Gericht lege, oder den rech⸗ 
ten Erben wider geben were, Wo nicht ſo drewete er ein 
Heintz Mordbrenner zu werden. 

Weil aber auff Erden in dieſer ſachen kein Richter 
iſt, Denn fie find part worden, [94°] jo vorhin die oͤber⸗ 
ſten Richter ſich ſelbs gemacht, Vnd gilt jr vorteil nichts, 
nach allem rechten, Vnd ja ſo wenig, als vnſer orteil, 
die wir das ander part ſind, bey jnen gilt, muͤſſen wirs 
ſo laſſen gehen vnd des rechten Richters erharren. Sonſt 
wo ein richter auff Erden in dieſer ſachen were, wuͤrde 
ſich dis vrteil finden, das ſie (jenes part) nicht allein 
keine reſtitution billich zu foddern hetten, ſondern werd 
weren, das man ſie zur welt aus jagt, vnd thete jnen, 
wie der Koͤnig Jehu den Baaliten, vnd wie der Koͤnig 
Joſia den Prieſtern zu Samaria vnd Bethel. Denn ſie 
ſind (wie droben beweiſet) fur Gott, 000 der heiligen 
Schrifft vrteil, die rechte Mordgrube vnd Teufels hure, 
Dar aus folget, das ſie die Kirchen, das iſt der armen 
Chriſtenheit guͤter (als die Ertzkirchen reuber vnd Gottes 
Diebe) zu ſich geriſſen, mit freuel innen halten, dafuͤr noch 
zu jrem ſchaden verfolgen, ſie an leib vnd ehre, zeitlich 
ond ewiglich verderben. 

Denn das kan wol ein kind von ſieben jaren, ja wol 
ein grober Narr, an den fingern zelen vnd rechnen, wie 
wol der grobe Bapſt Eſel ſampt ſeinen verdampten Heintzen 
nichts verſtehen koͤnnen, Das die löblichen vorigen Keiſer, 
Fuͤrſten, Herrn vnd frome Leute, on zweiuel nicht gemei⸗ 
net noch willens geweſt find, jre J 1a] güter zu geben, 
damit eitel Teufels huren oder Abgoͤtterey zu ſtifften, zu 
ſchmuͤcken vnd zu ehren, Viel weniger, das fie damit Seel⸗ 
moͤrder, Kirchenreuber, Heintzen vnd Mordbrenner erziehen 
oder unterhalten wölten. Sondern die lieben Kirchen vnd 
Schulen, das iſt das heilige Gottes wort, Predigampt, vnd 
andere Kirchen dienſt, Theologen, Pfarrherr, Prediger, da 
neben auch arme leute, Widwen, Waiſen vnd Krancken, zu 
vnterhalten, Gott zu lob vnd ehre. 

Denn es heiſſen nicht Hurenguͤter, Moͤrderguͤter, 

Gottes leſterer, Heintzen Mordbrenner noch Teufels guͤter, 
ſondern der Kirchen guͤter, Welche doch jtzt nicht allein 
von den geiſtlichen Teufels huren, in der Bepſtlichen 
Mordgruben, auffs aller ſchendlichſt, durch Simoney vnd 
allerley laſter gekaufft, verkaufft, geſtolen, geraubt vnd 
verthan werden, Sondern auch von den leiblichen Huren 
vnd Buben auffs aller vnuerſchampteſt, verpraſſet vnd 
verpranget werden, viel erger weder es zu Sodoma vnd 
Gomorra geſchach, das ſie nicht einem armen Prieſter, 
Schuͤler, noch armen menſchen einen Heller zur ſtewre 
geben, Denn ſie auch nicht werd ſind, ſo ein gering guts 
zu thun, Sondern dafuͤr, als die verruͤchten Epicurer, 
beide Gott ſelbs vnd ſeines Worts vnd ſeiner Kirchen 
fpotten vnd verlach-[J 1] en, Ja das iſt die Schoͤne, 
Heilige Kirche, die noch thuͤren ſich Heilig rhuͤmen, der 
Kirchen guͤter, für jr eigen achten, Vnd reſtitution fordern. 
Aber, Er fol nicht lange aus bleiben, der ſolchen ver- 
zweiuelten mutwilligen Spoͤttern, vnd wuͤtrichen Moͤrdern, 
die rechte reſtitution geben wird. 

Aber in des wir keinen Richter haben auff Erden, 
So woͤllen wir, vber das, das wir Gottes, des hoͤheſten 
Richters vrteil haben in ſeiner heiligen Schrifft, auch jr 
ſelbs, der Papiſten eigen vrteil vnd zeugnis, dieweil fuͤr 
vns wider ſie brauchen. Denn alſo hat Hertzog George, 
vnſeliger gedechtnis, geſagt. Er wiſſe faſt wol, das viel 
miſſebreuche ſind in der Kirchen eingeriſſen, Aber das ein 
eintzeler Moͤnch aus einem Loch ſolche reformation ſolt 
fuͤrnemen, ſey nicht zu leiden, Wolan der bekennet (on 
zweiuel er nicht allein) das ewr Kirche vol Misbreuche 
iſt, das heiſſt ſo viel, Es iſt nicht die reine rechte Kirche, 
denn die ſol heilig vnd rein ſein, on allen zu ſatz, ſchweige 
denn on alle misbreuche, wie der Glaube ſagt, Ich gleube 
eine heilige Chriſtliche Kirche. 

So habt jr ewrs parts, alle ſampt auff dem Reichs⸗ 
tage zu Augſpurg den Keiſer gebeten, Er woͤlte bey dem 
Bapſt ſchaffen, das er kein Ablas mehr in Deudſche land 
ſchicken [J 24] ſolle, weil es verachtet ſeh. Hie bekennet 
jr ſelbs, das das Ablas ein veracht ding ſey, Das heiſſt 
ein misbrauch vnd Abgoͤtterey, Denn wo jrs fur recht 

vnd gut hieltet, als einen reinen Gottes dienſt, koͤndtet 
jrs mit gutem gewiſſen nicht verachten noch abzuſchaffen 
bitten, Da zeuget ewr gewiſſen durch ewr eigen wort, 
Das ewr Kirche ein Goͤtzen haus, vnd vnreine ſey, die 
mit falſchem, nichtigem, betrieglichen Ablas, dem Teufel 
ond nicht Gott gedienet habe vnd noch diene. 

Zum Dritten hat da ſelbs der Cardinal zu Mentz 
geſagt, Was woͤllen wir viel Diſputirn, Sie haben einen 
Artickel, welchen wir wiſſen vnd nicht leugnen koͤnnen, das 
er recht ſey, nemlich den Eheſtand, Noch können wir den— 
ſelben nicht annemen. Vnd obs der von Mentz nimer 
mehr ſagte, So ſeid jrs nu mehr ſelbs ſo vberwunden, 
das ewr viel, jo die beiten ſein woͤllen, ſolchs öffentlich 
bekennen. Nu ſage mir, meinſtu, Es ſey eine geringe Teu— 
fels Hure, die ſolchen ſchrecklichen Artickel (das iſt, Goͤtzen) 
in jrer Kirchen geſetzt, geſtifftet, geleret, geehret, gehalten 
hat, das man Gottes geſchepffe, werck, ordnung vnd ſegen 
ſolle verdampt, verflucht vnd fur die groſſeſte ſuͤnde hal— 
ten, Was boͤſes kuͤndte der Teufel, Gottes feind, ſelbs 
ſtifften, wenn er Gott zu wider etwas ſtifften wolt? Wie 
hat ewr Kirche bey [J 25] ſolchem grewel koͤnnen heilig 
ſein, wenn jr gleich alle eitel keuſſche Jungfrawen gelebt, 
vnd doch ſolchen Goͤtzen gedienet, hettet? Denn Gott hatte 
es euch verboten, als eine lere des Teufels 1. Thim. 4. 
Vnd was fur frucht vnd heiligkeit ſolcher Abgott vnd ſein 
Goͤtzendienſt gewirckt hat in ewr Kirchen, das muͤſt jr ſelbs 
klagen, Denn da iſt Rom, die Stiffte, gantz geiſtlicher 
ſtand, die zeugen, ja jr ſuͤnde hat Himel vnd Erden mit 
ſchanden vnd blutgeſchrey erfuͤllet, Wo iſt hie ewr heilige 
Kirche, die mit ſolchem grewel ſo grewlich zur Huren ge— 
macht iſt durch den Teufel? 

Vnd was habt jr ſelbs gethan, das jr jtzt ein Con— 
cilium begert, itzt verheiſſen, jtzt verzogen, jtzt verſagt? 
Iſt ewr Kirche heilig, Wie furcht ſie ſich denn fur einem 
Concilio? Was darff ſie reformirens oder Concilij? Darff 
ſie eins Conciliums, wie iſt ſie heilig? Woltet jr ewr 
heiligkeit auch reformiren? Wir fur vns haben nie keins 
Concilium begert vnſer Kirchen zu reformirn. Denn Gott 
der heilige Geiſt, hat durch ſein heiliges Wort vnſer Kirche 

lengeſt geheiliget, ja viel mehr alle Bepſtliche Hurerey vnd 
Abgoͤtterey ausgefegt, das wir alles (Gott lob) rein vnd 
heilig haben, das Wort rein, die Tauffe rein, das Sacra- 
ment rein, die Schluͤſſel rein, vnd alles was Zur rechten 
Kirch J3⁰ en gehoͤret, haben wir heilig vnd rein, on allen 
menſchlicher lere, zuſatz vnd vnflat, Das leben (wie dro⸗ 
ben geſagt) gehet nicht voͤlliglich hernach, wie wir gern 
ſehen vnd woͤlten, daruͤber die Propheten vnd Apoſtel 
ſelbs auch klagen, Denn das gehoͤret dort hin, da wir 
den Engeln gleich ſein werden. 

Aber wir begeren eins Conciliums, Darumb, das vn⸗ 
ſere Kirchen verhoͤret, vnd vnſer lere frey ans liecht 
komen moͤchte, da mit ewr Hurerey im Bapſtum erkand, 
verdampt, vnd jederman der da durch verfuͤret, zu der 
rechten heiligen Kirchen mit vns vnd ſampt uns bekeret, 
vnd gemehret möcht werden. Aber da habt jr vnd ewr 
Gott der Teufel nicht den ſchnuppen, Sondern jr Fled⸗ 
dermeuſe, Maulwoͤrffe, Vhuhen, Nachtraben vnd nacht 
Eulen, die jr das Liecht nicht leiden kuͤndt, weret mit aller 
macht vnd mit aller ſchalckheit, das vns ja nicht dazu 
kome, das die warheit im liecht verhoͤret vnd gehandelt 
werde, Doch feret E Gott auch jmer fort, vnd bringt das 
Liecht, je mehr jr wehret, je mehr erfuͤr, Das jrs zu letzt 
doch werdet mit allen ſchanden vnd ſchaden leiden muͤſſen, 
Vnd was ſolch ewr feldfluͤchtigs, verzagts, verzweiuelts 
liecht ſchewen, uns ſchrecken, oder euch troͤtzig machen, 
koͤnne, das laſſt euch ewr gewiſſen vnd eigens hertz ſagen. 

[J 30 Weil jr nu, ſage ich, ſelbs bekennet, und be- 
kennen muͤſſet, welche ein vnfletige Kirche jr habt, nicht 
rede ich jtzt vom leben, ſondern von der lere, das jr ſo 
viel grewliche lügen vnd falſche lere habt, dazu nicht laſſen 
wolt, So muͤſſet jr folgend auch bekennen, das jr nicht 
die heilige, ſondern des Teufels Kirche ſeid, ſonderlich die, 
ſo druͤber halten, vnd dazu zwingen. Denn die ſelbigen 
beten wiſſ a den Teufel an in jeinen fügen, weil ſie 
bekennen, das es vnrechte Artickel ſind, Soͤlchs thut jr 
aber oben vom Bapſt herab bis auff den vnterſten Prieſter 
vnd Moͤnch, das iſt der rechte kern der beſte hauffe, wel⸗ 
chen jr furnemlich ewr Kirche heiſſt, on was dazu ewrs 

anhangs iſt, von Weltlichen ſtenden, Denn denen ſo ſolchs 
leid iſt, die gehoͤren nicht in ewr Teufels Hurn kirche, 
ſondern in vnſere, das iſt in die alten rechten heiligen 
Kirche. 

Weiter, weil wir ſolche ewr eigen zeugnis vnd vrteil 
haben, So kuͤndt jr ons nicht Ketzer noch abtruͤnnige 
ſchelten, Sondern muͤſt vns recht geben, als der rechten 
Kirchen, die ſolch ewr bekandte grewel vnd vnrechte Ar- 
tickel verlaſſen, Widerumb euch ſelbs, als die rechte Teu— 
fels kirchen, weil jr von euch ſelbs bekante grewel vnd 
vnrechte Artickel verteidingt haltet, vnd dazu zwinget, be⸗ 
kennen, das jr der Kirchen [J 45] güter nicht zu foddern 
habt, als ein ſpolium wider zu geben, ſondern das jr die 
guͤter, ſo jr noch habt, ſchuͤldig ſeid, als die Gottes Diebe 
vnd Kirchenreuber zu verlaſſen, vnd der rechten Kirchen 
zu reſtituirn vnd ein zureuͤmen, Vnd wenn jr noch ſo 
eine vnuerſchampte Hurſtirn hettet, wie die Propheten 
reden, die ſich nicht ſchemen kan, muͤſſt jr dennoch hierin 
ſelbs ſagen, das ſolchs vrteil recht ſey. Denn auch holtz, 
ſtein, dreck vnd miſt wuͤrden zu letzt wider euch ſchreien, 
Weil da kein anders fein kan, Denn das eine verzweiuelte 
Hure nicht kan eine frome züchtige Jungfraw fein. Da⸗ 
rumb ſol ſie auch keine Kirche ſein, keine Kirche regirn, 
keine Kirchen guͤter haben, Das iſt die ſumma dauon. 
Das Heintze weiter den Churfuͤrſten, das iſt vns alle, 
auffrhuͤriſch ſchilt, iſt auch gleicher geſtalt zu verantworten, 
Nemlich, das er ſich ſelbs in die backen hawet vnd leuget 
als ein ſchendliches Luͤgen maul, oder viel mehr, wie 
droben aus dem 37. Pſalm gejagt, ſticht er ſich ſelbs mit 
ſeinem ſchwert durch ſein hertz, Wie wol ich aber weis, 
das er fein leben lang noch nie gewuſt noch jemals er- 
faren habe, was gehorſam oder vngehorſam ſey, der hal⸗ 
ben auch nicht wiſſen kan, was auffrhur oder Landfriede 
ſey, wie das ſeine ſchriffte vnd gantzes leben weiſen, doch 
wenn ers gleich [J 45] wuͤſte, wie boͤſe ding es ſey, So 
iſt er dennoch ſo voller Teufel, das ers gleich wol ſelbs 
thurſt thun, ond andere damit beliegen. Aber Gott zu 
dienſt ond dem Heintziſſchen Teufel zu verdries, bekennen 
wir dieſe warheit, das vnſere Fuͤrſten vnd Herrn, dem 

Keiſer alle zeit, von hertzen vnd trewlich gehorſam geweſt 
ſind, wie das gantze Reich oͤffentlich mus zeugen, Denn 
wo ſie beruffen ſind, auff Reichstage, oder zu felde, ſind 
ſie die erſten geweſt, das du Worſt Teufel zu mal ein 
grobe Worſt biſt, wider ſolch des Reichs zeugnis, ſo 
ſchendlich zu liegen. 

Meinet aber dein Heintze, das vnſer Fuͤrſten nicht 
gehorchen den Keiſerlichen Edieten, darin vnſer Kirchen 
vnd Lere verdampt find, Da rhuͤmen wir vnd dancken 
Gott, der vns gnediglich erhalten hat, das wir nicht mit 
euch in ſolchem verdampten gehorſam erfunden werden, 
Denn da ſtehet Gott, ders vns verbeut, vnd ſpricht. Gebt 
dem Keiſer was des Keiſers iſt, Vnd Gotte was Gottes 
iſt, Ind Pſalm 115. Er hat den Himel dem HERrn ge⸗ 
geben, Aber das Erdreich den Menſchen kindern. Der 
Himel oder Himelreich gehet nicht zu lehen vom Keiſer, 
Vnd Gott kan nicht des Keiſers lehen man ſein, Sondern 
der Keiſer ſol vnd mus Gottes lehen man heiſſen, Vnd 
wie Syrach auch ſagt. Gott hat in den lendern [K 1°] Herr⸗ 
ſchafften verordent, Aber in Iſrael iſt er ſelbs der HERR. 
Gott wil allein vnd ſelbs in der Kirchen leren vnd regirn, 
Solch regiment hat er nie von ſich oder aus der Hand 
gegeben, Wie der 60. Pſalm zeuget, Gott redet in ſeinem 
Heiligthum. 

Darumb muͤſſet jr Papiſten ſolch ſtuͤcke des gehorſams, 
mit Gotte ſelbs, nicht mit vns ausfechten, vnd vns zuuor 
ſicher vnd gewis machen, das wir (wie jr thut) dem Kei⸗ 
ſer muͤgen geben, was Gottes iſt. Sonſt thun wirs nicht, 
Sondern nemen ewr leſtern vnd luͤgen zu groſſen freuden 
an, damit jr vns zeugnis gebet vnd bekennet, das wir 
nicht Gotte das ſeine nemen vnd dem Keiſer geben, vnd 
helfft vns alſo mit ewr gifftigen luͤgen, dieſe warheit 
rhuͤmen, das wir nicht in ewrem verfluchten gehorſam le⸗ 
ben. Denn Gott hat dem Keiſer, ja allen Engeln vnd 
Creaturn verboten, das ſie in ſeinem Himelreich, das iſt, 
in der Kirchen, ſollen kein ander wort leren, wie S. Pau⸗ 
lus Gal. 1. einen ſchrecklichen Donnerſchlag thut, vnd 
ſpricht, Wenn ein Engel vom Himel ein anders leret, 
weder jr empfangen habt, der ſey verflucht. Nu haben 

wir droben etliche ſtuͤck der vnzelichen, newen, andere Lere 
erzelet (das iſt, wie es hie S. Paulus nennet, Anathemata, 
verfluchung, verdamnung, vermaledeiung) damit ewr Bepſt⸗ 
liche newe hurn vnd Teufels [K 1“] Kirche erfuͤllet iſt. 
Darumb kan ons der Keiſer noch keine Creatur zu ſolchem 
verfluchten gehorſam zwingen, ja er ſol ſich ſelbs, mit vns 
da von halten, wil er nicht durch S. Paulus Donneraxt 
in grund der Hellen verflucht vnd zeſchlagen werden. 
Gott hat dem Keiſer gnug befolhen, mehr weder er 
kan ausrichten, Nemlich das Erdreich, das iſt, Leib vnd 
Gut, Da hat ſein Ampt ein ende, Greifft er daruͤber auch 
in Gottes reich, So raubet er Gotte das ſeine, das heiſſt 
Sacrilegium, Gottes dieberey, Oder wie es S. Paulus 
Philip. 2. nennet, Rapinam diuinitatis, Wenn einer wil 
Gott gleich ſein das er nicht ſein kan, das mus er rauben 
wollen, Denn gegeben kans jm nicht werden. Es iſt hie 
zu allein ein einiger Erbe, der hats nicht geraubet noch 
rauben wollen (wie der Teufel im Himel vnd Adam im 
Paradis thetten) Sondern iſt jm vom Vater in ewigkeit 
gegeben vnd angeborn von natur. Die nu den fromen 
Keiſer Carol hie zu reitzen, oder vnter ſeinem Siegel ſolchs 
thun, das ſind eben ſo frome thierlin als die Schlange 
im Paradis, Der Keiſer ſol vnter Gott bleiben vnd ſeines 
gemeſſen befelhs (als wol als alle Creaturn) warten, Denn 
Gott wil alhie, das iſt in der Kirchen, allein reden, vnd 

Gleich (das ichs deudlich gebe) als ein [K 22] Ehe- 
man oder Breutgam, kan wol mancherley ampt im hauſe 
beſtellen, mag einen knecht, Keiſer, den andern Koͤnig, 
heiſſen, vnd befelhen alle ſeine guͤter, dieſem den acker, 
jenem den Weinberg, Vieh, Fiſch, Kleider, Geld vnd Gut, 
Aber in der Kamer oder im brautbette da laſſe ſich kein 
knecht finden, er heiſſe Keiſer oder Koͤnig, Denn das iſt 
der tod (Spricht Salomo Prouerbio.) Hie her gehoͤrt 
allein der Breutgam, Vnd hie ſol die Braut kein wort 
hoͤren noch wiſſen, on allein jres Breutgams, Wie Jo⸗ 
hannes der teuffer ſpricht, Wer die Braut hat, der iſt der 
Breutgam. Alſo kan vnd wil Gott in der Kirchen, kein 
andern neben ſich leiden, da ſol man nichts denn allein 

jn ſelbs vnd fein Wort hören oder folle eine Hure vnd 
nicht ſeine Braut ſein. 

Hieraus kan man nu wol verſtehen, was jr Heintzen 
vnd Heintzlinge machet, wenn jr ons auffrhurer ſcheldet, 
das wir nicht mit euch den Keiſerlichen Edieten gehorchen, 
Nemlich das macht jr, Ir bekennet, das wir die Braut 
Chriſti dem Herrn Chriſto rein, vnd ſein Brautbette rein 
laſſen als die getrewen gehorſamen Joſeph, dienen herauſ⸗ 
ſen ſonſt in vnſern befolhen Emptern, Widerumb das jr, 
als die Bruͤnſtigen hurntreiber vnd Ehebrecher, das iſt 
verdampte Gottes reuber [K 25] oder Himels auffrhurer, 
dem Herrn in ſeine Brautkamer brechen, vnd jm ſeine 
Braut zur Huren machen wolt, Aber er ſchlegt euch mit 
blindheit, wie die Sodomiter, das jr die thur nicht findet, 
Left euch dafur finden ewrs gleichen, Huren vnd Ehe⸗ 
brecher, die euch gehorchen vnd mit euch zum Teufel fa⸗ 
ren. Vnd Summa, wie geſagt, Fechtets zuuor aus mit 
Gott, das wir mugen etwas anders hoͤren vnd leren in 
der Kirchen, weder Gottes wort, Item das ewer oberzelete 
newe ſtucke, Gottes wort ſeien, Vnd das jr die heilige 
Kirche ſeid, So ſolt jr recht haben, vnd wir wollen gern 
gehorſam ſein. Was iſts doch nutze? das jr das Conſe⸗ 
quens ſo hart ſchreiet, vnd laſſt das Antecedens ſtehen? 
Sit doch der Krieg nicht vmbs conſequens, wie jr vnſin⸗ 
nigen narren ſchreiet, Sondern ovmb das Antecedens, Po⸗ 
natur Eccleſia certo, et obedientia ſequetur neeeſſario, 
econtra non poſita Eccleſia, nulla ſequitur obedientia, Ex 
natura relatiuorum, Sit anders noch ein fund dialecticge 
in euch. 

Das ſey dis mal von der Kirchen geſagt wider das 
leſter maul der Papiſten, Ein ander kans wol beſſer, vnd 
ich ſo ich lebe, wol mehr machen. Darnach feret Heintz 
mordbrenner fort vnd ſchendet auch vnſer leben, vnd das⸗ 
ſelbe mancherley weiſe, Zeucht meinen G. Herrn Ke] vnd 
den Landgrauen an mit vielen groſſen ſchmachworten, der 
er doch keins beweiſet, wie der lugner art iſt. Ich hab 
aber droben bekand vnd mus leider bekennen, Ob wir wol 
die reine Lere Goͤttlichs worts, vnd eine feine reine hei⸗ 
lige Kirchen haben, wie ſie zur zeit der Apoſtel geweſt, 

in allen ſtucken, ſo zur jeligfeit nutz vnd not find, So 
ſind wir doch nicht heiliger noch beſſer, denn Jeruſalem 
die heilige Gottes eigen ſtad, dar in fo viel böfer leute 
mit vnter waren, doch allezeit das wort Gottes durch die 
Propheten rein erhalten ward. 

Alſo iſt bey vns auch fleiſch vnd blut, ja der Teufel 
vnter Hiobs kindern, der Baur iſt wild, Burger Geitzet, 
Adel kratzt, Wir ſchreien vnd ſchelten getroſt durchs wort 
Gottes vnd wehren, was vnd ſo viel wir konnen (Gott 
lob) nicht on frucht, Denn was von Baur, Burger, Adel, 
Herrn etc. ſich leren leſſt vnd horet, das iſt (Gott lob) 
vber aus gut, Vnd thut mehr denn man begeret, etliche 
mehr denn ſie vermuͤgen, ob jr wenig ſind da ligt nicht 
an, Gott kan umb eines mannes willen einem gantzen 
Lande helffen, wie durch den Naaman Syrum vnd der 
gleichen, Summa, Es darff des lebens halben kein diſpu— 
tirns, Denn wir bekennen gern vnd frey, das wir nicht 
fo heilig find, als wir ſollen, Allein das wir ſolch [K 3 
vorteil haben, Das vns die Heintzen nicht mit gutem ge— 
wiſſen, weder fur Gott noch der welt thadeln koͤnnen, ſie 
ſeien denn zuuor froͤmer weder wir ſind, Sonſt hat ſie 
Chriſtus ſchon verdampt da er ſpricht, Du Heuchler, zeuch 
zuuor den balcken aus deinen augen. Sollen ſie aber 
den balcken zunor heraus ziehen vnd beweiſen, das fie 
froͤmer ſind weder wir, jo find wir wol ewiglich ſicher, 
Denn wir nicht wider ſie allein vom ſplitter (ſo das leben 
betrifft) Sondern auch von den groſſen balcken (ſo die Lere 
betrifft) zu thun haben, wie droben erzelet. Vnd wir 
lachen nicht dazu, das boͤſes bey vns geſchicht, wie ſie 
thun in jrer Kirchen, als Salomo ſagt Prouerbiorum 2. 
Sie frewen ſich boͤſes zu thun vnd ſind froͤlich in jrem 
verkereten weſen, wollens dazu mit feur vnd ſchwert ver— 
teidigen. 

Ach was darffs viel wort? Bber welchen ſo groſſer 
zorn Gottes komen iſt, das er mus ſeinen Gott vnd 
HERAN ſchenden vnd verfluchen (wie Jeſaias 8. von den 
Süden ſagt) der wird freilich nichts vngeſchendet noch vn— 
uerflucht laſſen, was Gott ſchafft, thut oder redet, Denn 
ſolcher menſch iſt gewislich zum Teufel worden. Nu iſt 

es gewis, das die Heinen bekennen muͤſſen, das wir 
Gottes wort leren, vnd onſer Kirche nichts anders leret 
denn was Gott befolhen hat, das iſt am tage vnd [K 4 
kan weder Heintze noch Teuffel leugnen. Dennoch leſtern 
vnd fluchen ſie ſolche Kirche vnd Lere, ſchelten vns Ketzer 
vnd auffruͤrer ete. Welchs nichts anders ſein kan denn 
Gott ſelbs (des ſolche Lere vnd Kirche iſt) ketzern, leſtern 
vnd verfluchen. Mus nu Gott ſelbs ond ſein heiliges 
Wort alſo geſchendet werden von ſolchen Teufeln, Was 
ſolten fie vnſerm leben vnd werden nicht thun? Setzet 
Gott ſich ſelbs, ſein Wort vnd Lere in die ſchmach, ſolcher 
Heintzen, So mugen wir viel mehr vnſer leben hinein 
ſetzen, das doch ſonſt nicht gantz heilig iſt. 

Doch ein wenig zu antworten vmb der vnſern willen 
(Denn Heintz Teufel zu Wolfenbuͤttel nicht werd iſt, das 
ein from menſch ſeinen vnuerſchampten luͤgen antworten 
oder ſich darumb bekummern ſolte) wil ich auff eins oder 
zwey antworten, ſo kurtz ich kan. Erſtlich da er ſchreibet, 
Dieſen Lermen (ſo durch Luther erregt) hab Hertzog Fri⸗ 
derich angericht, Darumb das er nicht gern geſehen, das 
dieſer Biſſchoff Albrecht, ſey Biſſchoff zu Magdeburg wor⸗ 
den etc. Da mus ich den loͤblichen fromen Fuͤrſten ent⸗ 
ſchuͤldigen, vnd ſagen, das nicht allein Heintz, ſondern auch 
Meintz (aus dem ſolche luͤgen wol an mehr oͤrt komen) 
hierin liegen, als die verzweiuelten [K 4“ Boͤſewichter, 
des ſey zeuge, jr eigen gewiſſen. Denn ſo viel ich zu der 
zeit erfaren habe, hat Hertzog Friderich mit allem vleis 
dazu geholffen, das der jtzige Biſſchoff zu Magdeburg, 
Biſſchoff wurde. Denn dazumal war kein Hertzog zu 
Sachſen fur handen, des halben Hertzog Friderich, hette 
muͤgen Practicirn, den ſelben Biſſchoff zu machen. 

Aber dem ſey wie es wolle, das weis ich zu ſagen, 
ſo ich zur Locha ein mal gehoͤret (Denn ich ſeine ſtim 
mein leben lang nie gehoͤret, noch ſein angeſicht geſehen, 
on zu Wormes auff dem Reichstage) das der ſelbe frome 
Hertzog Friderich, den Biſſchoff Albrecht ſo gelobet hat, 
ond ſich ſein jo gefrewet, als der ein troͤſtlicher Fuͤrſt dem 
Reich ſein wuͤrde, das nur viel geweſt iſt, Denn da er 
wider von Zerbiſt kam, da ſelbs eine handelung geſchach 

zwiſſchen dem von Lunenburg vnd Braunſwig, nach der 
Schlacht, darin Heintz das haſen Panir ergriffen vnd mit 
ferſen hinder ſich gehawen hatte (Denn da waren nicht 
arme wehrloſe Koͤche vnd Boten, die ſich vnuerſehens er— 
ſtechen laſſen wolten) Da nu (ſag ich) Hertzog Friderich 
daſelbs als ein Vicarius des Reichs, nach abſterben Maxi— 
milianus neben dem Biſſchoff Albrecht gehandelt hatte 
vnd heim kam, hatte er ſolchen gefallen [L 14] vnd hoff— 
nung zu dem Biſſchoue, das er dis froͤliche wort hat ge— 
ſagt, Laſſt mir den man mauſen, Er wirds thun. Aber 
nicht lange hernach, da er das Kreutlin erkennen lernte, 
hat er alſo geſagt, bey den ſeinen, Nu hat mich mein 
lebenlang kein menſch alſo beſchiſſen, als der Pfaff, Denn 
es verdros jn vbel, das er den Pfaffen ſo gelobt vnd 
doch gefeilet hatte. 

Vnd ich mag das auch jagen, das mir kein Herr, 
auch meine eigen Gnedigſten Herrn Churfuͤrſten zu Sachſſen 
nicht ſo gnedig allzeit geantwortet, vnd ſo viel zu gut 
gehalten haben, als eben der Biſſchoff Albrecht, Ich dachte 
fur war, Er were ein Engel. Er hat den rechten Meiſter 
Teufel, der ſich ſo ſchoͤn putzen kan, vnd doch darunter 
ons Lutheriſſche Buben ſchalt, vnd was er wider dieſe 
Lere vermocht zu thun, nicht vnterlaſſen hat. Ich meine 
ja, ich ſey auch beſchiſſen in meinem hohen vertrawen auff 
ſolchen boͤſen menſchen. Wolan hin iſt hin, Er fol vnd 
mus auch da hin, Mein HERR Chriſtus iſt fur jm blie— 
ben, ich auch. 

Weil er aber nicht wiſſen wil, wer dieſen Lutheriſſchen 
Lermen (wie ers nennet) hat angericht, wil ichs hie mit 
öffentlich ſagen, nicht ſeinem Heintzen, noch jm ſelbs, Denn 
er weis es viel bas weder ich ſelbs. Es geſchach im Jar 
[L155 da man 17. ſchreib, das ein Prediger Muͤnch mit 
namen Johannes Detzel, ein groſſer Clamant, Welchen 
zuuor Hertzog Friderich hatte zu Inſpruck vom Sacke er⸗ 
loͤſet, Denn Maximilian hatte jn zu erſeuffen geurteilt, in 
der Ihn (kanſt wol dencken vmb ſeiner groſſen tugent 
willen) Vnd Hertzog Friderich lies jn des erinnern, da 
er vns Wittemberger alſo anfieng zu leſtern, Er bekandte 
es auch frey. Der ſelbige Detzel fuͤret nu das Ablas vmb 

4 


50 


her, vnd verkaufft gnade vmbs Gelt, jo thewr oder wol 
veil er aus allen krefften vermocht. Zu der zeit war ich 
Prediger allhie im Kloſter vnd ein junger Doctor, new— 
lich aus der Eſſe komen, hitzig vnd luͤſtig in der heiligen 
Schrifft. 

Als nu viel Volcks von Wittemberg lieff dem Ablas 
nach gen Juͤtterbock vnd Zerbeſt ete. Vnd ich (ſo war 
mich mein HERR Chriſtus erloͤſet hat) nichts wuſte was 
das Ablas were, wie es denn kein menſch nicht wuſte, 
fieng ich ſeuberlich an zu predigen, man koͤndte wol beſſers 
thun, das gewiſſer were, weder Ablas loͤſen, Solche pre⸗ 
digt hatte ich auch zuuor gethan hie auffm Schloſſe, wider 
das Ablas, Vnd bey Hertzog Friderich damit ſchlechte gnade 
verdienet, Denn er ſein Stifft auch ſeer lieb hatte. Nu 
das ich zur rechten vrſachen des Lutheriſſchen Lermens 
kome, lies ich alles [L 23] alſo gehen wie es gieng. In 
des koͤmpt fur mich, Wie der Detzel hette geprediget grew⸗ 
lich ſchreckliche Artickel, der ich dis mal etliche wil nennen, 
Nemlich. 

Er hette ſolche Gnade vnd gewalt vom Bapſt, wenn 
einer gleich die heilige Jungfraw Maria Gottes Mutter 
hette geſchwecht oder geſchwengert, ſo kuͤndte ers vergeben, 
wo der ſelb in den Kaſten legt, was ſich gebuͤrt. 

Item, das Rote Ablas Creutz mit des Bapſts wapen, 
in den Kirchen auffgericht, were eben ſo krefftig, als das 
Creutz Chriſti. 

Item, Wenn S. Peter jtzt hie were, hette er nicht 
gröffer Gnade noch gewalt weder Er hette. 

Item, Er wolte im Himel mit ©. Peter nicht beuten, 
Denn er hette mit Ablas mehr Seelen erloͤſet weder S. 
Peter mit ſeinem Predigen. 

Item, Wenn einer Gelt in den Kaſten legt fur eine 
Seele im Fegfewr, ſo bald der Pfennig auff den boden 
fiel vnd kluͤnge, ſo fuͤre die Seele heraus gen Himel. 

Item, Die Ablas gnade, were eben die Gnade, da 
durch der Menſch mit Gott verſuͤnet wird. 

[22°] Item, Es were nicht not, Rew noch Leide oder 
Buſſe fur die Suͤnde zu haben, wenn einer das Ablas 
oder die Ablas Brieue kauffet, (ich ſolt ſagen, loͤſet) vnd 

verkaufft auch fünfftige Suͤnde. Vnd des dings treib er 
grewlich viel, und war alles vmbs geld zu thun. 

Ich wuſte aber zu der zeit nicht, wem ſolch gelt 
folte, Da gieng ein Buͤchlin aus, gar herrlich vnter des 
Biſſchoffs zu Magdeburg wapen, darin ſolcher Artickel 
etliche, den Queſtorn geboten wuͤrden zupredigen. Da kams 
erfuͤr, das Biſſchoff Albrecht, dieſen Detzel gedinget hatte, 
weil er ein groſſer Clamant war, Denn er war zu Meintz 
Biſſchoff erwelet, mit ſolchem Pact, das er zu Rom das 
Pallium ſelbs ſolt keuffen (loͤſen ſage ich) Denn es waren 
zu Meintz newlich drey Biſſchoff, Berthold, Jacobus vnd 
Vriel kurtz nach einander geſtorben, das dem Biſthum 
vieleicht ſchweer war, ſo offt vnd kurtz auff einander, das 
Pallium zu keuffen, welchs geſtehet, wie man ſagt 26000. 
etliche ſagen 30000. guͤlden, Denn ſo thewr kan der 
Allerheiligſt Vater zu Rom flachsfaden (der ſonſt kaum 
ſechs Pfennig werd iſt) verkeuffen. 

Da erfand nu der Biſſchoff dis fuͤndlin, vnd gedacht 
das Pallium den Fockern zu bezalen (denn die hatten das 
geld fuͤrgeſtreckt) mit [L 3a] des gemeinen mans Beutel. 
Bnd ſchickt dieſen groſſen Beuteldreſcher in die Lender, 
Der draſch auch weidlich drauff, das es mit hauffen be— 
gonſt in die Kaſten zu fallen, zu ſpringen, zu klingen, 
Er vergas aber ſein ſelbs da neben nicht. Es hatte dazu 
der Bapſt dennoch die hand mit im Sode behalten, das 
die helfft ſolt gefallen zu dem gebew S. Peters Kirchen 
zu Rom. Alſo giengen die geſellen hinan mit freuden vnd 
groſſer hoffnung vnter die Beutel zu ſchlahen vnd zu 
dreſſchen. Solchs ſage ich, wuſte ich dazu mal nicht. 

Da ſchreib ich einen brieff mit den Propoſitionibus, 
an den Biſſchoff zu Magdeburg, vermanet vnd bat, Er 
wolte dem Detzel einhalt thun, ond ſolch vngeſchickt ding 
zu predigen, wehren, Es moͤchte ein vnluſt draus entſtehen, 
Solchs gebuͤrte jm als einem Ertzbiſſchoffe, Den ſelben 
brieff kan ich noch auff legen, Aber mir ward kein ant- 
wort. Des gleichen ſchreib ich auch dem Biſſchoff zu 
Brandenburg, als Ordinario, An dem ich ſeer einen gne⸗ 
digen Biſſchoff hatte. Darauff er mir antwortet, Ich 
griffe der Kirchen gewalt an, vnd wuͤrde mir ſelbs muͤhe 

machen, Er riete mir, ich lieſſe dauon. Ich kan wol 
dencken, das ſie alle beide gedacht haben. Der Bapſt 
wuͤrde mir ſolchem elenden Bettler viel zu mechtig ſein. 

[L 3 Alſo giengen meine Propoſitiones aus wider 
des Detzels Artickel, wie man im gedruͤckten wol ſehen 
mag. Die ſelbigen lieffen ſchier in vierzehen tagen durch 
gantz Deudſch land. Denn alle welt klagt vber das Ablas, 
ſonderlich vber Detzels Artickel. Vnd weil alle Biſſchoue 
vnd Doctores ſtill ſchwigen, vnd niemand der Katzen die 
Schellen anbinden wolte (Denn die Ketzer meiſter, Pre⸗ 
diger Ordens, hatten alle welt mit dem Fewr in die furcht 
geiagt, Vnd Detzel ſelbs auch etliche Prieſter, ſo wider 
ſeine freche predigt gemuckt hatten, eingetrieben) Da ward 
der Luther ein Doctor gerhuͤmet, das doch ein mal einer 
komen were, der drein griffe, Der Rhum war mir nicht 
lieb, Denn (wie geſagt) ich wuſte ſelbs nicht was das 
Ablas were, vnd das lied wolte meiner ſtimme zu hoch 
werden. 

Dis iſt der erſte rechte grundliche anfang des Luthe- 
riſchen Lermens, den nicht Hertzog Fridreich, ſondern der 
Biſſchoff zu Meintz durch ſeinen Beuttel dreſſcher, oder 
Beuttelſchneider, Detzel, ja viel mehr durch des ſelben 
leſterliche predigt (wie gehoͤret) den leuten jr geld zu ſtelen 
vnd zu rauben, ſein Pallium vnd pracht zu erkeuffen, an⸗ 
gefangen hat, Vnd er doch von mir vermanet dem Detzel 
nicht weren wolt, Sondern viel hoher das geld, ſo er 
unter des Ablas ſchein geſtolen hatte, noch [RA] ſtal, vnd 
weiter ſtelen wolt, weder die Warheit vnd Seelen heil ge— 
achtet hat. Vnd ſolcher vnuerſchampter Pfaff, der ſolchs 
alles wol weis, wil das dem loͤblichen verſtorbenen Fuͤrſten 
aufflegen, ſchmeiſſt vnd ſchneicht ſolche ſeine luͤgen in feine 
Heintzen vnuerſchampt, Iſt nu den leſter Heintzen, den 
ſchand Meintzen, den weibiſchen Memmen, den verzagten 
Schelmen vnd jrer gantzen verdampten Rotten, ein Lermen 
oder vnluſt draus komen, das muͤgen ſie dem Biſſchoff zu 
Meintz dancken, der hats durch ſeinen verfluchten diebiſchen 
geitz, vnd durch ſeinen Gottesleſterlichen Detzel, den er 
geſchickt vnd verteidingt, angefangen. Vnd wo gleich der 
Luther nicht hette des Detzels Leſterliche predigt angriffen, 

So war es dennoch zu der zeit an dem vnd alſo vber 
macht, das Stein vnd Holtz hetten muͤſſen da wider 
ſchreien, dar aus nicht jo ein ſeuberlicher Luteriſcher, 
ſondern ein Teufeliſcher grewlicher Lermen worden were, 
Denn fie find bis daher unter onſerm ſchutz vnd ſchirm, 
das iſt, unter Gottes wort ſicher geweſt, wenn fie die 
Warheit bekennen moͤchten, Die Rottengeiſter hetten ſie 
ſonſt wol mores geleret. 

Der ander anfang dieſes Lermens iſt der Heiligſt 
Vater Bapſt Leo, mit ſeinem vnzeitigen Bann, da zu 
holffen, Doctor Saw ond alle Papiſten, auch etliche grobe 
Eſel, da jderman [L 4% wolt Ritter an mir werden, 
ſchrieben vnd ſchrien wider mich, was nur feder regen 
kundte. Ich aber hoffete, der Bapſt ſolte mich ſchuͤtzen, 
Denn ich hatte meine Diſputation alſo verwaret vnd ge— 
wapent mit ſchrifft vnd Bepſtlichen Drecketen, das ich ſicher 
war, der Bapſt wuͤrde den Detzel verdamnen vnd mich 
ſegenen, ſchreib jim auch zu, die Reſolution mit einer de— 
muͤtigen ſchrifft, Vnd gefiel ſolch mein Buch auch vielen 
Cardinalen vnd Biſſchouen ſeer wol. Denn ich dazu mal 
beſſer Bepſtiſch war, weder Meintz vnd Heintz ſelbs je ge— 
weſt ſind noch werden muͤgen, Vnd die Bepſtlichen Drecketen 
klerlich da ſtunden, das die Queſtores die Seelen nicht 
aus dem Fegfewr mit Ablas loͤſen kuͤndten. Aber da ich 
des ſegens wartet, aus Rom, da kam Blitz vnd Donner 
ober mich, Ich muſte das ſchaff fein, das dem Wolffe das 
waſſer betruͤbt hatte, Detzel gieng frey aus, ich muſt mich 
freſſen laſſen. 

Da zu giengen ſie mit mir armen jo fein Pepſtiſch 
umb, das ich zu Rom wol 16. tage verdampt war, ehe 
die Citation mir zu kam. Aber da der Cardinal Eaieta- 
nus auff dem Reichstage zu Augſpurg komen war, Er⸗ 
langet Doctor Staupitz, das der ſelb gute Fuͤrſte, Hertzog 
Fridreich, ſelbs zum Cardinal gieng vnd erwarb, das mich 
der Cardinal hören [M 1°) wolt, Alſo kam ich gen Augſpurg 
zum Cardinal, Der ſelb ſtellet ſich freundlich, Aber nach 
vielen hendeln erbot ich mich hinfort zu ſchweigen, ſo fern 
mein wider teil auch ſchweigen muͤſte. Da ich das nicht 
erlangen kundte, Appellirt ich vom Bapſt zum Concilio, 

vnd zoch dauon, Alſo iſt die ſache hinfort auch auff die 
Reichstage komen, vnd offt gehandelt, dauon jtzt nicht zu 
ſchreiben, Denn die Hiſtorien iſt zu lang, In des giengs 
mit ſchreiben widernander auffs hefftigſt, bis es nu da 
hin komen iſt, das ſie das Liecht vnuerſchampt ſchewen, 
Ja viel dings ſelbs jtzt leren, das ſie zuuor verdampt, 
dazu nichts zu leren hetten, wenn vnſer Buͤcher thetten. 
Iſt nu ein Lermen hieraus komen der jnen weh thut, 
Des muͤſſen ſie jnen ſelbs dancken, Warumb haben ſie die 
ſachen ſo vnuernuͤnfftig vnd vngeſchickt getrieben wider alle 
Recht, Warheit, Schrifft vnd jr eigen Drecketen? Sie 
duͤrffens keinem andern ſchuld geben, denn jnen ſelbs, Wir 
woͤllen jres klagens in die fauſt lachen, vnd jr zum ſchaden 
ſpotten, vnd vns troͤſten, das jr ſtuͤndlin komen ſey. Denn 
fie auch noch heutiges tags nicht auffhoͤren, als die ver- 
blenten, verſtockten, vnſinnigen narren, die ſache alſo zu 
handeln, als wolten ſie mutwilliglich zu grund gehen, 
Gottes zorn iſt vber ſie komen, Wie ſie verdienet haben. 
[M19] Denn nu es (Gott lob) an tag komen iſt, wie 
das Ablas eine Teufels luͤgen iſt, thun ſie doch keine 
buſſe, dencken ſich auch nicht zu beſſern, noch zu Refor⸗ 
miren, Sondern mit dem blinden, bloſſen wort, Kirche, 
wollen ſie alle jre grewel verteidigen. Vnd wenn ſie 
ſonſt kein boͤſes gethan hetten, ſo were allein das Ablas 
gnug dazu, darumb ſie Gott ins Helliſche fewr verdampt, 
vnd fie alle menſchen zur welt aus jagt. Dencke doch, 
du lieber Chriſt, Erſtlich, wie der Bapſt, Cardinal, Biſſchoue 
vnd alle Geiſtlichen, die welt mit dem verlogen Ablas er⸗ 
fuͤllet und betrogen haben. Zum andern, das fie es die 
Gnade Gottes leſterlich genennet haben, So es doch nichts 
iſt noch ſein kan, denn Remiſſio Satisfactionis, id eſt, 
Nihil. Denn man nu weis, das Satisfactio nichts iſt. 
Zum Dritten, das ſie es, als eine gnade Gottes mit 
grewlicher Simoney vnd Schariotherey vmb gelt verkaufft 
haben, So Gottes gnade vmb ſonſt mus gegeben werden. 
Zum Vierden, das ſie dadurch der gantzen welt geld vnd 
gut ſchendlich geſtolen vnd genomen haben, Vnd das alles 
vnter Gottes namen. Zum Fuͤnfften, das aller ergeſt iſt, 
das ſie ſolcher leſterlichen Lügen zur ſchrecklichen Abgoͤtterey 

gebraucht haben, Denn viel tauſent Seelen, ſo ſich drauff 
verlaſſen, als were es Gottes gnade, vnd drauff geſtorben, 
durch ſolche Seel⸗M 2°] mörder verloren find, Denn wer 
auff luͤgen trawet vnd bawet, iſt des Teufels diener. 

Solche Seelen ſchreien ewiglich zeter vber das 
Papſtum, die ſie ſchuͤldig ſind Gotte wider zu bringen. 
So ſind ſie auch ſchuͤldig alle das geld vnd gut, ſo ſie 
damit geſtolen, wider zu geben. Auch Gotte zu forderſt 
ſeine ehre wider zurſtatten, die ſie jm durchs Ablas 
ſchendlich geraubt haben. Wenn woͤllen ſie das thun? 
Ja wenn bekoͤmern ſie ſich drumb? Aber doch, wo ſie es 
nicht thun werden, mit was ſchein woͤllen fie eine Chriſt⸗ 
liche Kirche heiſſen, vnd die Kirchen guͤter beſitzen oder 
foddern? Sol das ein Kirche heiſſen, die voller Ablas, 
das iſt, voller Teufels luͤgen, Abgoͤtterey, Simoney, 
Iſcariotherey, Dieberey, Seelmoͤrderey iſt, wie jtzt geſagt 
iſt? Wolan, woͤllen ſie nicht, ſo muͤſſen ſie. Er iſt ſtarck 
gnug, ders jnen wird abmanen, zum wenigſten mit dem 
ewigen Helliſchen fewr, In des ſollen fie keine Kirche, 
Sondern des Teufels Schule ſein vnd heiſſen, vnd wenn 
gleich alle Heintzen vnd Meintzen tol vnd toͤricht drüber 
wuͤrden. 

Item, da Teufel Heintz den Churfuͤrſten einen 
Trunckenbolt, Nabal etc, leſtert, vnd als were er ſelbs ein 
nuͤchtern Chriſt, die Schrifft fuͤret, Saufft euch nicht vol 
weins, dar aus ein [MAP] vnordig weſen folget etc. Wie 
wol mirs vbel an ſtehet, meinen Herrn zu loben, Denn 
der Heintziſche Teufel kan wol darauff ſagen, Des brot 
ich eſſe, des lied ich ſuͤnge, Doch kan ichs dem Teufel 
auch nicht ſo laſſen gut ſein, Ich mus jm ſagen, wie er 
ſeiner art nach, leuget, auch wenn er gleich die warheit 
ſagt. Vnd erſtlich, kan ich das nicht gantz entſchuͤldigen, 
das mein Gnedigſter Herr zu zeiten vber Tiſch, ſonderlich 
mit Geſten, einen trunck zu viel thut, das wir auch nicht 
gern ſehen, Wie wol fein leib eines groſſen truncks mech- 
tig iſt, fur andern. Aber das wird Heintz nicht beweiſen, 
Sondern mus liegen, das er ein Trunckenbolt ſey, oder 
vnordig weſen da folge. Es mus Heintz, Meintz vnd 
alle Teufel bekennen (wie leid es jnen auch iſt) das der 

Churfürft ein gros Fuͤrſtenthum zu regiern, viel ſachen 
zuhandeln, dazu mit der Religion vnd des Reichs, neben 
andern ſachen, vberſchuͤttet, das da wenig muſſe noch ruge 
vbrig, Sondern erbeit vber erbeit ift, wie das am tage 
vnd das gantze Reich weis, Zu ſolchen hohen, groſſen, 
vielen, wichtigen, teglichen vnd vnableſſlichen ſachen iſt 
freilich kein Trunckenbolt nuͤtze noch geſchickt, wie das wol 
ein Kind vnd Narr verſtehen kan, on das es das gifftige 
luͤgen maul zu Wolffenbuͤttel nicht verſtehen kan, wie jn 
denn Gott geſtrafft hat, das er keine Warheit, Tu-⸗[M 3°] 
gent, noch Ehre, verſtehen kan, Sondern iſt vber geben 
dem Teufel, alles zu liegen, ja alles boͤſes zu thun, alles 
gutes zuuerſtoͤren. 

So iſt auch da (Gott lob) ein zuchtigs Ehrlichs le⸗ 
ben vnd wandel, Ein warhafftiger mund, Ein milde hand, 
Kirchen, Schulen, armen zu helffen, Ein ernſtes, beſtendigs, 
trewes hertz, Gottes wort zu ehren, die boͤſen zu ſtraffen, 
die fromen zu ſchuͤtzen, fried vnd gut Regiment zu halten, 
Vnd iſt der Eheſtand ſo rein vnd loͤblich, das es ein ſchoͤn 
Exempel kan ſein allen Fuͤrſten, Herren vnd jederman, 
Ein Chriſtlich ſtill Frawen Zimer, das einem Kloſter (wie 
man zu rhuͤmen pflegt) gleich iſt, Da hoͤret man teglich 
Gottes wort, gehet zur Predigt, Betet vnd lobet Gott. 
Wil nicht ſagen, wie viel der Churfuͤrſt ſelbs lieſet vnd 
ſchreibet alle tage. Hoͤreſtu es Teufel Heintz vnd Heintz 
Teufel. Solchs Chriſtlichs, Fuͤrſtlichs, Ehrlich leben wirſtu 
nicht koͤnnen ein vnordig oder Trunckenbolts weſen fchel- 
ten, du wolteſt es denn thun mit der Zungen, damit du 
Gott ſelbs vnd menſchen ſchendeſt vnd leſterſt. Denn aus⸗ 
genomen den Trunck vber Tiſſche, wirſtu nichts finden 
anders, denn eitel groſſe gaben Gottes vnd allerley Tu⸗ 
gent eins loͤblichen, Chriſtlichen Fuͤrſten, auch eines Keu⸗ 
ſchen, Zuͤchtigen Ehemannes, Die M35 fruͤchte zeugen 
vom Bawm. Nu mus man leiden ob etwa an einem 
ſchoͤnen leibe, eine wartzen oder grindlin ſey, wo mans 
nicht kan wenden, als man gern wolte. 

Dagegen, wenn du ſolchs hoͤreſt, lieber was ſagt dir 
dein hertz (haſtu anders ein hertz) von deinem nuͤchtern, 
heiligen, keuſſchen, Ordlichem weſen, das du fuͤreſt? Denn 

du weiſſeſt, das alle welt von dir weis, wie du deine 
loͤbliche Fuͤrſtin helteſt, nicht allein als ein voller, toller 
Filtz vnd Trunckenbolt, ſondern als ein vnſinniger wuͤtiger 
Tyran, der ſich nicht vol weins, ſondern vol Teufel ge— 
freſſen vnd geſoffen habe, teglich vnd alle ſtunde, wie 
Judas im Abentmal, Denn du ſpeieſt auch eitel Teufel 
aus deinem gantzen leibe in alle deinem wercken vnd 
weſen, mit Gottes leſtern, fluchen, liegen ehebrechen, 
wuͤeten, ſchinden, morden, mordbrennen ete, das man dei⸗ 
nes gleichen in keiner Hiſtorien findet (wie hernach) Dazu 
kanſtu dein ſchendliche hurerey ja Ehebruch nicht volbrin- 
gen, muſts mit Goͤttlichs namens ſchmach vnd ſchande 
thun, ond die arme Metzen, als verſtorben, mit deinem 
heiligen Gottes dienſt Meſſe vnd Vigilien, laſſen verbergen, 
das haſtu von deinem Geſellen zu Meintz gelernt, der 
auch ſeine hurerey vnd Ehebrecherey vnter dem ſchein des 
Heilthumbs treiben muſte, M 4“] doch kanſtu wol von 
dir ſelb ſolche tugent erdencken. Fur war jr ſeid Orden— 
liche leute, die jr fein wiſſet von Trunckenheit vnd vn— 
ordigen weſen zu predigen. 

Wie gleich biſtu nu dem Churfuͤrſten, an dem alle 
Tuͤgent ſcheinen, on das ein ſplitter der Trunck vber Tiſche 
dich (der du ſonſt voller Teufel biſt, vnd nicht einiges 
armes tuͤgentlin an dir haſt) mus zum nuͤchtern, heiligen, 
Chriſtlichen man machen. Hie mit wil ich das Hofe leben 
nicht entſchuͤldigt haben, das ſie ſelbs ein Sew leben 
heiſſen. Es iſt leider dieſer Hof nicht allein, ſondern gantz 
Deutſch land mit dem Sauffen laſter geplagt, Wir pres 
digen, ſchreien, vnd predigen da wider, Es hilfft leider 
wenig, Es iſt ein boͤſe alt her komen in Deudſchem lande, 
wie der Roͤmer Cornelius ſchreibt, hat bis her zu ge— 
nomen, nimpt noch weiter zu, Da ſolten Keiſer, Koͤnige, 
Fuͤrſten, Adel zu thun, das jm geſtewret wuͤrde, Dazu 
wils noch erger werden (on zweiuel zur ſtraffe) das nu 
auch Welſche ſitten ſich in Deudſchen landen beginnen zu 
pflantzen, durch die verdampten Cardinel vnd Heintzen, 
Das zu beſorgen, Deudſch land ſey geweſt, Dauon jtzt 
nicht zeit zu reden. 

Vnd wo her hat das Reich vnruge? Nicht vom 

Churfuͤrſten, der ſtill vnd gehorſam iſt, Sondern von dir 
(ſampt deinen Teufels ge[ M4] noſſen) der du mit wuͤeten, 
toben, Mordbrennen all vngluͤck im Reich anrichteſt, vnd 
deine eigen vnterthannen auff friſſeſt, nichts anders tag 
vnd nacht denckeſt, denn mord vnd alles vngluͤck an zu⸗ 


richten. Das heiſſt bey dir Ruge vnd Ordenlich nüchtern 


weſen. Wer dir hierin nicht gleich wil ſein, der mus 
Auffrhuͤriſch, vnruͤgig, vnordig, truncken heiſſen. Ja ſo 
thut dein Vater auch, Weil Gott nicht wolt im Himel 
thun, was er wolt, fur er zu, vnd wolt Gott nicht laſſen 
Gott ſein, Wils auch noch nicht thun, So thuſtu auch, 
du ſchoͤnes Ebenbild deines Engeliſchen (Helliſchen) 
Vaters. 

Von den Kirchen guͤtern hab ich droben geſagt, So 
hat der Churfuͤrſt (Gott lob) was der ſelben furhanden, 
gantz Chriſtlich angelegt, vnd noch thut, als an Kirchen, 
Schulen, Armen etc. Vnd duͤrffte derſelben wol mehr in 
ſolchen groſſen vnkoſten, ſo vber jn gehet. Aber Heintz das 
heilige gehorſame kind, der heiligen Kirchen, hat das 
Biſtum Hildesheim gefreſſen, freſſe wol gern Magdeburg 
vnd Halberſtad dazu, Vnd gebe nicht einen Heller einem 
Armen menſchen, ſchweige das er Schulen vnd Kirchen 
helffen ſolt, Aber er hat eine koͤſtliche entſchuͤldigung, Die 
Kirchen vnd Schulen ſind ketzeriſch, Er aber ein Chriſt⸗ 
licher heiliger man, darumb mag er freſſen was er kan, 
[N14] Wie wol feine Kirche ſelbs drumb zuͤrnet, vnd ge⸗ 
ben jtzt fuͤr, ſie woͤllens jm abbannen, Aber obs ernſt oder 
ſpiegel fechten ſey, dafur wil ich nicht ſorgen, Laſſe die 


Buben vnternander machen was ſie machen, Es iſt alles 


eitel Luͤgen vnd Mord was der Teufel thut. 

Vom Landgrauen, den er Zweyweibig, Widder⸗ 
teufferiſch, ſelbs auch widergetaufft ſchilt, Doch mit ſolchen 
Cardineliſchen, wetterwendiſchen, meuchel worten, das wo 
es zum beweiſen ſolt komen, Er frey koͤndte ſeine Zunge 
widerumb lencken vnd ſagen, er hette es nicht beſchloſſen, 
das ſo ſey, ſondern einen argwohn gehabt, Denn er iſt 
ein Meuchler, Luͤgener, Zweizungiger, vnd leuget, meuchelt, 
zweyzunget alles was er redet vnd thut, Dauon (ſage ich) 
wil ich nicht viel dis mal reden. Der Landgraff iſt mans 

guug, hat auch gelerte leute bey ſich. In Heſſen weis ich 
von einer Landgreuin, die da iſt vnd ſol heiſſen, Fraw 
vnd mutter in Heſſen, wird auch keine andere muͤgen junge 
Landgrauen tragen vnd ſeugen, Ich meine die Hertzogin, 
Hertzog Georgen zu Sachſen tochter. Das aber jr Fuͤrſten 
zum teil den holtz weg gehet, da habt jrs leider da hin 
bracht mit ewrem boͤſen Exempel, das ſchier der Bawr 
nicht mehr wil fur ſuͤnde halten, Vnd habt vns zu thun 
gemacht, das wir mit [N15] aller mühe ſchwerlich den 
Eheſtand fur loͤblich vnd ehrlich erhalten, ja wider an- 
richten koͤnnen. 

Aber von anfang hat nie keiner den Eheſtand leſter⸗ 
licher geſchendet, denn Heintz von Wolffenbuͤttel, der hei⸗ 
lige nuͤchtern man, als der ſeine ſchendliche, vnbusfertige, 
verſtockte Ehebrecherey, unter dem ſchrecklichen vrteil vnd 
zorn Gottes (nemlich dem Tod, der alle Menſchen friſſt, 
das vns auch allein Gottes Son da von hat muͤſſen 
helffen) ſchmuͤcket vnd berget, dazu vnter ſeinem Gottes 
dienſt, Meſſe vnd Vigilien, machet alſo ein Helekeplin, ja 
eine Narrenkappe, beide aus Gott vnd dem Chriſtlichen 
glauben, als were der Tod, Aufferſtehen und ewigs Leben 
ein ſchertz und geucherey, Vnd Gott were nicht gnugſam 
damit geſchendet, das ſein verbot vom Ehebruch veracht 
wird, Sondern mus dazu noch als ein ſchandeckel ver- 
ſpottet werden, das nicht wunder were, ob Gott ein Land 
drumb verſincken lieſſe, wie Sodom vnd Gomorra. Vnd 
ſolcher Gottes leſterer vnd Spoͤtter, thar noch andere 
loͤbliche Fuͤrſten richten vnd ſchmehen. Der Tuͤrcke (ſagt 
man) hat wol vber hundert Frawen, noch iſt ſein weſen 
nicht ſo mit Gottes namen vnd werck, als mit einer 
Narren kappen geſchendet, wie dieſes Heintzen. 

[N 2a] Vom Widderteuffen las ich die Buͤcher dem 
gifftigen maul antworten, darin man leſen kan, was der 
Landgraff neben dem Churfuͤrſten wider die tollen Leute 
zu Muͤnſter gethan haben, kan er daruͤber ein Widderteuffer 
werden vnd heiſſen, ſo kan er auch wol ein ergers vnd 
groͤſſers werden vnd heiſſen. Vnd was ſolt bey ſolchen 
boͤſen Meulern nicht werden, auch der heiligſt menſch auff 
Erden, wenn vnſer Lere, die ſie ſelbs bekennen muͤſſen 

das es Gottes wort ſey, Ketzerey, vngehorſam, Auffrhur, 
vnd alle boͤſe namen leiden mus, Denn weil fie zu Teu⸗ 
feln worden ſind, wolten ſie alles jnen gleich auch gern 
zu Teufeln machen. Aber damit machen ſie vnſer ſache 
(wie droben geſagt) nichts erger, vnd jre ſache nichts 
beſſer. 

Vnd das ich auch zum ende kome, achte ich fur mich, 
das Heintze Teufel darumb ſolche boͤſe, leſterliche, luͤgen 
buͤcher fur genomen hab zu ſchreiben, Er weis, das er 
bey aller welt viel ſchendlicher namen hat, vnd ſtincket wie 
ein Teufels dreck, in Deudſchen land geſchmiſſen, wolt er 
vieleicht gern, das er nicht alleine fur andern ſo ſcheuſſ⸗ 
lich ſtuͤncke, Sondern auch andere loͤbliche Fuͤrſten be⸗ 
ſtenckern, ob man ſeines ſtancks damit ein wenig vergeſſen 
möcht, oder doch nicht fein ſtanck allein [N25] alle naſen 
fuͤllen muͤſte, zuuor aus, weil dis jar der Mordbrenner 
geſchrey gar vber jn zeter ſchreiet, Denn ſolch zeter ges 
ſchrey zu vberſchreien mit leiſen worten, das wils nicht 
thun, Darumb mus er ſich alſo zu zerren vnd zu plerren, 
mit fluchen, leſtern, liegen, wuͤeten vnd toben, obs helffen 
wolt, Aber es hilfft nicht, Heintz du ſchreieſt vergeblich, 
vnd wenn du Wittern vnd Donnern kundteſt, wie Gott 
ſelbs, Dis gros vnſchuͤldig blut zu Eimbeg, vnd anders 
wo, durch deinen Mordbrand vergoſſen, ſchreiet gen Himel 
ſo ſtarck, das dichs ſampt deinen Geſellen, gar bald (ob 
Gott wil) in abgrund der Hellen ſchreien ſol, wird auch 
nicht ehr auffhoͤren. 

Das du aber das maul wolteſt wiſſchen, Es ſeien 
Boſewichter vnd Schelcke, die ſolchs von dir, deinen ehren 
zu nahe, ſagen, Iſt in dem wol recht geredt, vnd gebeſt 
jnen deinen eigen rechten namen. Denn darumb ſind ſie 
geſchmeucht mit fewr, das ſie ſolche Boͤſewichter vnd 
Schelcke geweſt, dir jrem heubt vnd Ertzmordbrenner ge- 
dienet haben, Vnd der Hencker der ſie gerichtet, hat damit 
dir furgemalet, was du verdienet hetteſt, wenn man dir 
ſolt dein recht thun. Wolan du muſſt dencken, Es ſey 
eben ſo mehr in die Helle gerant, als gedrabet, du haſts 
doch da hin geſetzt, das du [N35] Gottes vnd menschen 
feind bleiben wilt, Vnd wo du Gott ermorden kuͤndteſt, 

ſo wuͤrdeſtu fein ja fo wenig ſchonen als der menschen, 
wie dein wort zeuget, da Hertzog George geſtorben war, 
Ey nu wolt ich lieber, das Gott im Himel geſtorben 
were. Dauon jtzt nicht alles, denn es iſt zu grewlich zu 
hoͤren, daſſelb aus zu ſtreichen, Du haſt dir ſonſt ewigs 
gedechtnis gnug geſtifft, das man Judas, Herodes, Nero, 
vnd aller welt Boͤſewichter gegen dir ſchier wird heilig 
ſprechen muͤſſen. 

Denn ob wol Nero auch Rom anſteckt, thet ers den— 
noch offenbar, vnd wogets als ein man, wie es zu letzt 
gehen wurde, Vnd die andern Mordbrenner ſtecken Brieue, 
zeigen jren namen, warnen jre Feinde, wogen auch das 
fie dem Hencker in die hende komen. Aber dieſer ver- 
zagter Schelm vnd Feltfluͤchtige Memme thuts alles 
meuchlings. Er were beſſer ein Frawen hut, der nichts 
thun ſolt, denn wie ein Eunuchus, das iſt ein Frawen 
hut, ſtehen in einer Narren kappen mit einem Fliegen⸗ 
wedel, vnd der Frawen huͤten, vnd des dauon ſie frawen 
heiſſen (wie es die groben Deudſchen nennen) Ich habs 
von feinen Kriegsleuten gehoͤrt, wie ein verzagter Schelm 
er ſey, Iſt auch noch nie keines freidigen mans that von 
jm erhoͤret, Sondern was er gethan hat, das hat er 
[N30] heimlich oder meuchlings auffs leugnen gethan, 
oder gegen die ſo vber menget oder vber mannet, Seines 
gleichen oder einen man leſſt er wol zu frieden, Das be- 
weiſet er nicht allein mit ſeinem leſterlichen meuchel Ehe⸗ 
bruch, ſondern auch mit dieſem jemerlichen Meuchelmord— 
brand, on was der ſtuͤck noch mehr ſind. 

Denn alſo ſagen alle Buͤcher, Wer ein Meuchler iſt, 
der iſt verzagt vnd ſchlegt keinen man redlich, Wie der 
Keiſer Mauritius von ſeinem Moͤrder Focas. Si eſt 
timidus eſt homicida. Ein freidiger man ſchemet ſich 
etwas meuchlings oder gegen feinem vngleichen wehrloſen 
menſchen fur zunemen, das doch dieſes Heintzen hochſte 
tugent iſt. Vnd ich halt das dieſen Meuchelmordbrenner 
eine zornige Katze, ſolt aus dem felde jagen, wo er 
alleine were, Darnach wenn ſolche Thraſones jre meucheley 
begangen, werffen ſie den ruͤſſel auff, vnd ſind kuͤne eiſen⸗ 
freſſer, mit ſchweren vnd martern, Gott vnd menſchen 

leſtern vnd ſchenden. Vnd iſt jre freidigkeit im maul mit 
ſchendlichen worten. Denn kanſt dencken, welch ein man⸗ 
hafftiger Achilles der mus ſein, der Gott (den er fur nichts 
helt) im Himel den tod wuͤndſchen vnd fluchen kan, Oder 
wo da etliche hundert in der ſchlacht bleiben, da er aus 
kecklich geflohen iſt, hernach mit ſolchen wor-[N 4] ten ein 
Helt vnd thewer Ritter wird, Ha ſolcher leute zeucht man 
viel auff mit einem Kuͤbel vol milch, oder wenn er ſie 
hinan gefuͤrt, aller Landsknechte mutter iſt noch nicht ge- 
ſtorben. Item Gott mit vns, der Teufel hole die andern 
ond der gleichen, Welcher Chriſt, ja welche vernunfft ver⸗ 
nimpt nicht, was fur ein hertz da ſey, aus dem ſolche 
wort komen? Iſts nicht war, das ich droben geſagt hab, 
Er hab ſich vol Teufel gefreſſen vnd geſoffen, vnd ſpeiet 
alſo eitel Teufel aus ſeinem Helliſchen rachen? 

Von Nerone ſchreibt Suetonius, da ein mal bey jm 
ſtund auch ein vngehewrer vnmenſch, vnd ſprach, Ich wolt 
das nach meinem tod die welt im fewr verdoͤrbe, da ant- 
wortet Nero, Ja ich wolt es geſchehe weil ich lebe. Dieſer 
Nero iſt dennoch ſo kuͤne vnd Manlich, das er mit andern 
wil des verderben warten, Vnſer verzagter Frawen hut 
wuͤndſcht wol, das der Teufel alle andere hole, Aber er 
wil die flucht behalten, vnd ſeines lebens ſparen, als ein 
kuͤner Hellt der mit worten auch Gott kan tod ſchlahen, 
ſchweige denn alle menſchen. Aber es iſt die letzte ſtunde 
da, wie wir Chriſten wiſſen, Darin das Bapſthum mit 
ſeinen geliedern ſol, wie Daniel vnd Paulus ſagen, das 
grewlichſt Exempel des Goͤttlichen zorns ſein vnd der 
rechte endliche Grewel, den kein ge-[N 4 walt auff Er⸗ 
den, auch die heilige Kirche ſelbs nicht, Sondern der 
HERR Chriſtus ſelbs mit dem Geiſt ſeines mundes 
tödten vnd mit feiner zu kunfft zuſtoͤren fol, Darumb 
mus auch ſolcher Endlicher Grewel den Schendlichſten 
menſchen zum diener haben, den die Sonne beſchienen 
hat. Denn in ſolche Kirche gehoͤret ſolcher Kirchner vnd 
ſolcher Heilige. Vnd wir wiſſen (Gott lob) wol, wem 
Heintz mit ſeinem Meuchelmordbrennen dienet, vnd wo 
das gelt her koͤmpt, Aber da gegen woͤllen wir keck vnd 
vnuerzagt ſein, als die wir wiſſen, Wem ſie es thun, das 

it dem Rechten man, Las fie nur getroſt anlauffen, vnd 
eilen zu jrem verdamnis, wie S. Petrus ſagt, Es fol 
ſolch Mordbrennen nicht allein dem Heintzen heim komen, 
das weis ich fur war (denn der iſt nicht werd das man 
ſich damit bekuͤmmere) Vnd wir woͤllen ein mal ſehen, 
das dis vnſer weinen vnd trawren verwandelt ſey in eine 
freude, der fie nicht fo lachen ſollen, wie ſie jtzt lachen, 
Was gilts? 

Es verleſſt ſich Heintz, und ſie alle darauff, das der 
Bapſt ons verdampt hat, Vnd der Keiſer auch Edict wis 
der ung geſtellet, darumb fie niemand koͤnne taddeln noch 
vrteilen, weil fie Bapſt vnd Keiſer gehorſam fein, muͤgen 
alſo thun, was fie woͤllen ons zu leid, das O 1] iſt die 
Bruch von Spinweb gemacht (wie es Jeſaias nennet) da⸗ 
mit ſie geſchmuckt ſind, als jener der ſich nacket mit einem 
Netze anzoch, das man ſeine ſchame nicht ſehen ſolt. Aber 
die Bruch iſt nu offt von ons zu riſſen, Doch weil fie 
tol vnd thoͤricht ſind, wollen wir ſie jtzt aber mal zu 
reiſſen, nicht vmb der Heintzen willen, die nichts verſtehen, 
meinen nichts anders, jr Spinweb ſey ein guͤlden ſtuͤck, 
ja ein Kuriſch, harniſch, Sondern die vnſern zu troͤſten vnd 
(welchs nicht wiſſen) zu vnterrichten. 

Man ſpricht auf Deudſch, Das Recht iſt allzeit ein 
from man, Der Richter iſt offt ein Schalck. Vn ich ge⸗ 
dencke, da Hertzog Friderich ein mal eine klage Zedel 
kriegt, von einer armen Frawen, darin ſie bat, Sein Chur⸗ 
fuͤrſtliche Gnade wolte jr helffen zu dem Rechten Recht, 
das der gute Fuͤrſt ſeer guter ding druͤber war, das die 
Fraw zweierley Recht anzeigt, ſo er doch nichts wuſte von 
einem Vnrechten Recht. Verſtunds aber bald, das es war 
geredt, ſo viel, der Richter were ein ſchalck. Vnd O HERR 
Gott, wenn dis leben, ſo ſelig were, das der Richter ſo 
from were als das Recht, ſo duͤrfften wir keiner Juriſten, 
ja wol keiner Herren, weder Koͤnig noch Keiſer, Aber man 
frage die Juriſten drumb, was ſie fur vrſache haben, das 
jre Bücher fo klagen vber die ho-[O 15 hen vnd' nidrigen 
Richter, das ſie muͤſſen da ſein, helffen vnd wehren, was 
vnd wo mit ſie koͤnnen, Ja frage die Fuͤrſten vnd Herrn 
ſelbs druͤmb, was ſie doch machen, wenn ſie jre Amptleute 

abjegen vnd ſtraffen, Iſt doch das ampt recht vnd from? 
Vnd warumb haben die Fuͤrſten vorzeiten etliche Keiſer 
abgeſetzt, ſo doch das Keiſerliche ampt von Gott iſt, vnd 
heiſſt (wie billich) das heilige Roͤmiſche Reich, vmb Gottes 
willen, der Heilig iſt, vnd ſolchs geordent, vnd alle 
Fuͤrſten jren ſtand rhuͤmen, von Gottes gnaden, das iſt, 
heilig. 

Ja warumb heiſſt man der Huren leib Gottes Crea⸗ 
tur, ſo ſie ein Boͤſe Hure iſt, vnd alle frome Weiber ſie 
ſchewen, die doch keine beſſer Creatur ſind, des leibs hal⸗ 
ben, Vnd der Exempel iſt alle Creatur vol? Alles darumb, 
Quod eſt differentia inter Rem et Perſonam, das iſt ſo 
viel geſagt, Res illa, Das Recht iſt alzeit ein from man, 
Aber perſona, der Richter iſt offt ein Schalck. Das nu 
die Heintzen trotzen darauff, das Bapſt vnd Keiſer, das 
it, die Perſonen, vns verdampt haben, vnd nicht das 
Recht, darumb haben wir verloren, vnd ſie gewonnen, 
das iſt eine ſolche Dialectica, darumb man die Knaben 
von zehen Jaren ſteupet in der Schulen, vnd heiſſt auch 
bey jren Sophiſten, A Baculo ad Angulum. Vnd das 
[O 24] ichs Deudſch rede, obs die Bapſt Eſel auch ver⸗ 
ſtehen koͤndten, Die Fraw iſt ſchoͤn, darumb iſt ſie keine 
Hure. Heintz iſt ein Fuͤrſt, darumb iſt er kein Ehebrecher, 
Moͤrder noch Mordbrenner. Caiphas iſt ein Hoherprieſter, 
darumb Creutzigt er Chriſtum nicht. Judas iſt ein Apoſtel, 
darumb iſt er kein verrheter. Lieber wie ſol man ſolche 
Leute nennen, die alſo reden? Sind ſie nicht tol vnd 
toͤricht? 

Vnd dis rede ich noch alles von dem weſen hie niden 
auff Erden, Nemlich, das Recht vnd Richter. Res ond 
Perſona, nicht fur ein ding, ſonder vnterſcheiden vnd nicht 
in einander gemenget fol ſein, Alſo das man nicht ſehen 
noch achten ſol, was der Richter, ſondern was das Recht 
thut, wie auch der Heide Seneca ſagt. Non quis, ſed quid 
dicatur attende. Vnd die gantze Schrifft verbeut, Perſon 
an zu ſehen. Sie haben aus vnſern Büchern gelernet, 
das man die Oberkeit ond Herrſchafften ſol ehren, das 
ziehen ſie dahin, Was die Perſon Heintz thut, ſol man 
ehren, So wir doch allein das Ampt vnd Recht gemeinet 

vnd verſtanden haben, Vnd zu Warzeichen viel Fuͤrſten 
vnd Herren (wie auch noch) geſtrafft haben, das fie jre 
[O 2c ampt nicht thun, So mengen ſie es ſo ſchendlich, 
vnd meinen, alles was die Perſon wil vnd denckt, das 
ſey der Oberkeit oder Ampts werck, gleich wie auch Hertzog 
George ſich ſelbs vnd viel mit ſich betrog, das er auch 
in Religion ſachen, moͤcht gebieten, was er wolt, ond die 
onterthanen werens ſchuͤldig zu halten, das iſt eben des 
Bapſts meinung vnd Regiment. 

Aber da gegen ſtehen die Zehen Gebot Gottes, die 
werffen vnter ſich nicht allein Keiſer vnd Könige, Sondern 
auch Propheten, Apoſtel vnd alle Creatur, vnd zwingen 
fie zu thun was recht iſt, nach jrem ampt, ond leſſt 
jnen nicht zu, was ſie geluͤſtet nach jrer Perſon. Lieber 
Gott, iſt die welt noch ſo blind, nach dem ſolch liecht ſo 
reichlich durch den Catechiſmum offenbart iſt, was hilfft 
doch vnſer predigen, wenn man dis ſtuͤck noch nicht lernen 
wil oder kan, Wenn das ſol Recht ſein, was die Perſon, 
ſo im Ampt ſitzt, wil vnd thut, So iſts gar aus, vnd 
regirn eitel Heintzen vnd Teufel, vnd iſt Gott vnd ſein 
gebot ſchlecht tod vnd nichts. Alſo thet Albrecht der Hen— 
cker zum Gebichſtein auch, da er Hans Schenitz ermordet, 
Er wolt der Richter ſelbs vnd das Recht ſelbs ſein, Vnd 
Gott muſte nichts vnd tod ſein. 

Vnd das wir groͤblich mit groben dauon [O 3°] reden. 
So iſt auff erden mehr denn das Keiſerlich Recht (da 
durch ich wil das gantz gericht weltlicher Oberkeit vnd 
was die Juriſten leren verſtanden haben) Denn der Keiſer 
fol vnd mus herunter in die andern Tafel, ins Vierde 
Gebot, Hoͤher kan er nicht (der Teufel fuͤret jn denn) da⸗ 
zu, wie gejagt, iſt er auch der andern Tafel gantz vnter⸗ 
worffen, vnd ſchuͤldig zu halten, was Gott in der ſelben 
gebeut, ſo wol als der geringſt menſch auff Erden, Aber 
in der Erſten Tafel hat er doch ſo gar nichts zuthun, 
(So wol als kein Engel noch Creatur) das er auch 
nichts anders vermag, denn ſich fuͤrchten vnd zittern fur 
Gott, ſeinem Namen vnd ſeinem Wort, ſchweige denn das 
er hierin was endern ſolt. Denn hie regiert Gott allein, 
Vnd wie wol er in der Andern Tafel auch nicht macht 

hat die Gebot zu endern. So kan er dennoch die leib vnd 
guͤter (jo jm vnterworffen) regirn, damit fie nach den 
ſelben Geboten vnd nicht da wider gebraucht, wie Vater 
vnd Muter im Hauſe auch macht haben. 

Wenn nu die Heintzen ſchreien, Der Bapſt vnd Keiſer 
habens alſo geboten, den ſol man gehorſam ſein. Iſt das 
die Antwort, Aus genomen die Zehen Gebot vnd Euan⸗ 
gelium Gottes, welchen der Bapſt vnd Keiſer neben vns 
ſollen ſelbs auch gehorſam vnd vnter-[O 35] worffen fein, 
Thun fie das nicht, So ſtehet das Sprichwort, Der Rich⸗ 
ter iſt ein Schalck, dem gehorche der Teufel vnd ſeine 
Heintzen, Wir woͤllen dem fromen man dem Rechte ge- 
horchen, Drehet euch wie jr woͤllet, ſo muͤſt jr zu letzt 
zum Recht, Die Perſon wird euch nichts helffen, wenn 
euch das Recht verdampt, vnd wenn jr hundert tauſent 
Keiſer vnd Bepſte fur euch hettet, Denn welchen das Recht 
verurteilt vnd verdampt einen Schalck vnd Mordbrenner, 
den kan der Keiſer vnd Bapſt nicht from ſprechen, vnd 
huͤlffe jn nichts, ob er jm die Keiſer kron auff ſetzt, Denn 
es were doch, die Spinnewebige Bruch, das iſt, der Rich⸗ 
ter on Recht. 

Nu aber dis jar, der Heintze durch Gottes gericht iſt 
offenbart vnd verkleret, ein Ertzmeuchelmoͤrder vnd Blud⸗ 
hund, des gleichen nie erhoͤret iſt vnter der Sonnen, Vnd 
der Bapſt, Keiſer, Kamergericht nicht koͤnnen oder woͤllen 
jn auch alſo verkleren, hilfft jn nichts, Gottes Gericht 
gehet vber alles, tritt Bapſt vnd Keiſer mit fuͤſſen. Das 
iſt aber Gottes offenbart Gericht, das nicht einer, ſondern 
viel in der Vrgicht bekand, vnd darauff, als auff den 
hoͤheſten Eid, jren tod genomen, als ein ewig Gericht 
Gottes, das der Angſtboͤſe-⸗[O 4°] wicht vnd Meuchelmord⸗ 
brenner der zu Wolffenbuͤttel den Mordbrand habe ange⸗ 
richt, Aus dieſem vrteil vnd Gericht, wird dich kein 
Schreien, Zerren noch Plerren, Fluchen noch Leſtern, 
Ehebruch noch verzagen, Keiſer noch Bapſt, Teufel noch 
Engel erretten koͤnnen, wenn ſie dich gleich zum Heiligen 
Canoniſirten, Denn da ſtehet Gottes wort vnd vrteil, 
das ſpricht. Zweien oder dreien Zeugen, (viel mehr der 
letzten not ſo vieler) ſol vnd mus man gleuben, wil man 

anders Gott ſelbs gleuben. Wenn einer allein da were, 
oder in einem Gericht, oder were wie zu Metz vom Hen⸗ 
der vbermartert, fo hette man wol muͤgen feilen, doch 
nicht lange, Aber hie ſind viele, den man gleuben mus, 
als Gotte ſelbs, der es heiſſt gleuben, als ein Warhafftig 
vrteil, Vnd vieler Herrſchafften Gerichte, die man mus 
fur Recht vnd von Gott verordente Gerichte halten, das 
160 recht gethan haben, vnd jene recht auff dich bekand 
haben. 

Da ſtickeſtu mit Keten Goͤttlichs Gerichts vnd banden 
zur Hellen gefangen, wie alle Teufel auch, Las dir nu 
Hertzog Georgen deinen Abgott, vnd den zu Meintz, deinen 
Heiligen Geiſt helffen vnd raten. Oder luſt dichs, ſo kom 
wider vnd nim alle Speier vnd Schreier zu dir, auff das 
jrs gut O 40] machet, Wo du es nicht verſtehen kanſt, 
wil ichs doch, ob Gott wil, dem zu Meintz vnd andern 
mit jm, alſo ſagen, das ers verſtehen mus, Denn er iſt 
nicht ſo eine Worſt noch vnſinniger Narr, wie Heintze, 
Er weis wol, was er thun ſolte, wenn er die Gnade 
hette, Vnd kuͤndte dem Reich mehr nutzs thun (welchs 
Hertzog Friderich auch gemarckt) denn du verzweiuelter 
Meuchler, Frawen hut, vnd verzagter Schelm ſchaden ge— 
than Haft. Aber er ſols nicht werd ſein. Vnd mus mir 
leid ſein, mein trewe hertzigs gebet, das ich ſo ernſtlich 
vnd offt fur den heiloſen Pfaffen, jn zu bekeren, verloren 
habe, wie Samuel an ſeinem Saul. 

Vnd du ſchendlicher Heintz, leſſt dich nicht allein zu 
ſolchem jemerlichen Mordbrand, ſondern auch ſolche buͤcher 
zu ſchreiben brauchen, vnd zuleſtern ſolche hohe ſachen von 
Kirchen, Ketzern, Glauben, Vuglauben, Auffrhur, Gehor⸗ 
ſam, da beide fie ſelbs, vnd du auch weiſſeſt, das du ein 
vnuerſtendiger Narr hie zu biſt, Vnd vns ſelbs, jo tag 
vnd nacht, jo viel jar damit vmbgangen, dennoch hoch 
bleibt, Du ſolteſt nicht ehe ein Buch ſchreiben, du hetteſt 
denn ein Fortz von einer alten Saw gehoͤret, Da ſolteſtu 
dein maul gegen auffſperren vnd ſagen, Danck habe du 
ſchoͤne Nachtigal, da hoͤre ich einen text, der iſt fur mich. 
Halt feſt P] Ruͤdem, das wird gut in ein Buch zu 
drucken, nirgent denn zu Wolffenbuͤttel, wider die Schrifft⸗ 

ler, vnd den Churfuͤrſten, O wie follen fie die Naſen da⸗ 
für zu halten, vnd werden muͤſſen bekennen, das Heintz 
Potzenhut auch ein Schreiber ſey worden. Ja ſo ſolteſtu 
Buͤcher ſchreiben, die kuͤndteſtu verſtehen. 

Zu Letzt, bitte ich Erſtlich alle frome Chriſten vnd 
Erbare hertzen, die dis leſen oder hoͤren, woͤlten das mit 
Ernſt wol mercken, das Gott der HERR (wie gehört) 
durch ſo viel Vrgicht vnd Gericht dieſen Heintzen verdampt 
hat, als einen Moͤrder, Bluthund, Ertzmeuchelmoͤrder, zum 
Helliſchen fewr, wo er hie nicht geſchmeucht kan werden, 
das ein jederman Gott dieſen dienſt thue, rhuͤme vnd 
preiſe, ſolch Goͤttlich gericht, wo er kan, oͤffentlich vnd 
ſonderlich, Speie auff die Erden, Gott zu ehren, wo er 
Heintzen ſihet, oder halte die ohren zu, wo er jn hoͤret 
nennen, gleich wie er wolt gegen dem Teufel ſelbs thun. 
Vnd ſonderlich jr Pfarrherr vnd Prediger, laſſet ewr ſtim 
getroſt hierin ſchallen, Vnd wiſſet, das wir ſolchs ſchuͤldig 
ſind zu thun, autoritate diuina, Vnd Gott einen dienſt 
dran thun. Denn man ſol vnd mus Gottes Gericht vnd 
Werck preiſen vnd rhuͤmen, wie die Pſalmen vns leren, 
Denn hie hat ſich Gott vber Heintzen offenbart, wie [P15 
vber Pharao in Egypten, das wir gewis ſind, Es ſey 
ſein Gericht vnd Werck. Vnd jr Prediger thut das dazu, 
Das jr dem Volck ſagt, wie mit ſolchem Gericht, nicht 
allein Heintz, ſondern Bapſt, Cardinal, Biſſchoff, Pfaffen, 
Muͤnch vnd jr gantz Coͤrper, von Gott gemeint ſey. Denn 
Heintz iſt jr aller diener hierin, Wie er ſich in ſeinen 
Buͤchern jrer Kirchen vnd gehorſam rhuͤmet (ob wirs wol 
on das wiſſen) Vnd gleichs vrteil ſind verdampt alle die 
jm dienen, Es ſey Speier, Druͤcker, Adel vnd wer er ſey, 
ſo drein gewilligt oder gefallen dran haben. Hie iſt nicht 
Bapſts noch Keiſers Ban, Sondern Gottes Ban, wie vber 
den Teufel ſelbs. 

Auch muͤſſen wir ſolch Gericht vnd Gottes Werck, 
vnſer not halben ausſchreien vnd rhuͤmen, Auff das vns 
Gott nicht auch (weil wirs wiſſen vnd dazu ſchweigen 
wolten) ſolch gros blut vnd jamer zu rechene, ſo bey vns 
geſchehen, durch ſolche vermaledeite Bluthunde vnd Meu⸗ 
chelmordbrenner, Heintziſche Papiſten vnd Bepſtiſche Hein⸗ 

gen, Gedenckt, wie ernſtlich Gott in Moſe gebot, vnd den 
todten ſo auff dem Felde funden ward, von den Neheſten 
Stedten wolt gefoddert vnd gereinigt haben. Wo wolten 
wir bleiben, weil er ſelbs durch ſein oͤffentlich Gericht vnd 
Werd, vns [P24] meldet vnd mit fingern zeiget, die greu⸗ 
lichen Moͤrder Heintzen, vnd jre Geſellen. Es ſolt vns 
wol die Erde verſchlingen, oder der Tuͤrcke freſſen, wo 
wir ſolch gros Blut vnd Mord, nicht mit ernſtem groſſem 
Zettergeſchrey von vns weiſeten auff den Heintzen, auff 
den es Gott fur vnſern augen weiſet, vnd vns verſuͤcht, 
ob wir ſchreien, oder mit ſchweigen, vns teilhafftig machen 
woͤllen. 

Sie ſind vorhin allezeit groſſe Bluthunde geweſt, vnd 
haben viel ermordet, bis ſie Gott in jrem Heintzen recht 
offenbart vnd verurteilet hat. Denn zuuor haben ſie es 
gethan, als Richter, da Gott ſtill geſchwigen, aber nu thun 
ſie es als Meuchel Mordbrenner, da ſie nicht Richter, 
ſondern Part vnd Feinde, nu dem Richter vnter die Hand 
von Gott verurteilet ſind. Alſo ſol Gott ſeine Feinde 
ſchenden, die on auffhoͤren geleſtert vnd gemordet haben, 
auch wider jr gewiſſen. 

Zum andern, bitte ich vnſere Fuͤrſten vnd Herren, 
wolten hin furt weniger ſorge vnd muͤhe haben, ſondern 
froͤlicher gedult ſchepffen, Als die nu ſehen, wie Gott ſelbs 
drein greifft, vnd vnſer gebet erhoͤret, dem Bapſtum mil 
fein Recht thun in kuͤrtz (wie [B2P] das Euangelium jagt, 
Denn dieſer Heintz ſol jnen mit dieſem Mordbrand den 
rechten dienſt gethan, vnd ſie jm den rechten lohn gegeben 
haben, Es ſtehet Gottes vrteil da öffentlich, der die Mord⸗ 
brenner, Heintzens diener, vber alle vnſer ſorge vnd vleis, 
hat ins Gericht bracht, vnd wie Heintz vnd Bapſt ver- 
dienet, ſie verurteilet. Des ſey Gott gelobt, der keinen 
Mord vngerochen, vnd der ſeinen Gebet nicht veracht leſſt 
ſein, Die verzagten Potzenhuͤte, woltens heimlich thun, So 
hats Gott an die Sonne bracht, das ſie muͤſſen erſtummen, 
Sein Goͤttlich gnade wolt fort faren, vnd ſein angefangen 
werck volenden, Dem ſey Lob vnd Ehre in ewigkeit, 
A M E N. 

Hie her gehoͤret nu der Vier vnd ſechzigſt Pſalm, 

den wir predigen vnd fingen ſollen, Gott zu lob vnd 
ehren, wider ſolche Meuchelmoͤrdiſche Heintzen, denn da 
ſiheſtu ſie ſo eben gemalet, als hette Dauid von dieſen 
letzten Heintzen furſetzlich wollen predigen. 


Der LXIIII. 
Pſalm. 
[B 3°] Ä I Gott meine ſtimme in meiner klage, Be⸗ 
huͤte mein Leben fur dem grauſamen Feinde. 
Verbirge mich fur der Samlung der Boͤſen, 
Fuͤr dem hauffen der Vbeltheter. 

Welche jre Zungen ſcherffen wie ein ſchwert, Die mit jren 
gifftigen worten zielen, wie mit Pfeilen. 

Das fie heimlich ſchieſſen den Fromen, Ploͤtzlich ſchieſſen 
ſie auff jn, on alle ſchew. 

Sie ſind kuͤne mit jren boͤſen anſchlegen, Vnd ſagen, 
wie ſie ſtricke legen woͤllen, Vnd ſprechen, Wer kan ſie 
ſehen? 

Sie ertichten Schalckheit vnd haltens heimlich, Sind ver⸗ 
ſchlagen vnd haben geſchwinde Rencke. 

ABEr Gott wird ſie ploͤtzlich ſchieſſen, Das jnen wehe 
thun wird. 

P30 Ir eigen Zungen wird fie fellen, Das jr ſpotten 
wird wer ſie ſihet. 

Vnd alle Menſchen die es ſehen, werden ſagen, DAs hat 
Gott gethan, vnd mercken, das ſein werck ſey. 

Die Gerechten werden ſich des HER Rn frewen, vnd auff 
jn trawen, Vnd alle frome Hertzen werden ſich des 
rhuͤmen. 

NIE Heintzen haben viel jar her mit Hertzog Georgen 
mancherley rencke geſucht, vnd heimliche practicken ge⸗ 

macht wider vns, Bis ſie zu letzt haben, kuͤne vnd frech 

on Gottes ſchew vnd furcht, los gedruͤckt vnd ploͤtzlich mit 
dem Mordbrand geſchoſſen, Vnd meineten ſolche ſtricke vnd 
rencke ſolt niemand ſehen, Als denn niemand ſehen kundte 
ſolch meucheley. Denn die Heintzen dachten, Der Keiſer 
thut vns nichts, das Kamergericht viel weniger, Der Bapit 
dem wir dienen, wuͤrde es auch nicht leiden. Wer wil 
vns denn thun? Hie iſt auff Erden kein Hoͤher gericht 

vber vns, So iſt Gott geſtorben, von Heintzen zu tod ge- 
flucht. Darumb laſſt vns ploͤtzlich Schieſſen, Brennen vnd 
morden, doch meuchling, ſo haben wir zweierley vorteil, 
Sie konnen ons nicht ſchuld geben, noch vns verklagen, 
Ob fie es gleich klagen koͤndten, So iſt der Rich [P 4?]ter 
der Heiligſt vater Bapſt fur vns. Vnd ſind alſo froͤlich 
vnd ſicher. 

Was dacht aber die weil der verſtorbene, vnd von 
Heintzen zu tod gefluchter Gott? Der ander Pſalm ſagt. 
Er habe gelacht vnd ſolcher Meuchelmordbrenner geſpottet. 
So ſagt dieſer Pſalm, Er habe gedacht auch ploͤtzlich fie 
zu ſchieſſen, vnd durch jre eigen Zungen zu fellen, das 
ſie fur aller Welt zu ſpott ond ſchanden ſolten werden. 
Denn da er ſahe, das kein Richter da war, nam er ſich 
ſelbs des Ampts an, Vnd richtet auff viel Kamergericht, 
zu Wittemberg, in der Marck, Eimbeck, Northuſen, vnd hin 
vnd wider. Als nu kein Kleger, Juriſten noch Zeugen da 
waren, Spielet er des Kurtzen, vnd lies ein ſchleunig Recht 
gehen, die Mordbrenner muſten vber ſich ſelbs Kleger, 
Juriſten vnd Zeugen ſein, vnd jr eigen wort ſelbs reden. 
Alſo fellet ſie Gott durch jre eigen Zungen, vnd ſprach. 
In ore duorum, Et iterum, Aus deinem munde biſtu 
verdampt. 

Denn was fragt Gott nach Bapſt, Keiſer, Koͤnige, 
Kamergericht, Juriſten? Wollen ſie nicht ſprechen, ſo muͤgen 


fie ſchweigen, Wollen fie nicht fort mit jrem Proces, jo 


muͤgen ſie dahinden bleiben. Er iſt ein groſſer Herr der 
aus Erden vnd Steinen kan menſchen, widerumb aus 
Menſchen kan Stein vnd Erden machen. Er kan Narren 
klug, vnd Kluge zu Narren machen. Alſo hat er hie in 
dem [PA] Kercker hin vnd wider Keiſerliche Kamergericht 
gemacht, vnd hat jenes zu Speir laſſen ſitzen vnd das 
nach ſehen haben, Vnd iſt das aller feineſt, das beide 
Bapſt, Keiſer vnd Kamergericht muͤſſen ſolche Gerichte fur 
Keiſerliche Gerichte halten, Denn es find Weltlicher Fuͤr⸗ 
ſten vnd Herren Gerichte, die vom Keiſer (aber alles oben 
her von Gott) zu Lehen komen. Alſo iſt doch Heintze 
durch Bepſtlich, Keiſerlich, Kamergerichte (des er ſicher zu 
ſein vermeinet) verurteilt vnd verdampt, Denn trotz jrem 

halſe, das ſie ſolche Gerichte anders denn Keiſerlich, ja 
Goͤttliche Gerichte ſchelten. Ob die Mittel gerichte nichts 
haben gethan, So habens die Hohen gerichte Gottes vnd 
die Vntergerichte des Keiſers gethan. 

Das ſind die Wunderwerck Gottes die dieſer Pſalm 
rhuͤmet vnd rhuͤmen heiſſt, das er die Heintzen Mord⸗ 
brenner ploͤtzlich geſchoſſen, vnd durch jre eigen Zunge 
gefellet hat, Denn eben die ſelben Zungen, die zuuor 
heimlich mit ein ander geratſchlagt vnd den Meuchel 
mordbrand beſchloſſen, haben ſie ſelbs, beſagt, verklagt, 
verurteilt, vnd ins fewr gefellet, Vnd den Heubtſchalck 
jren Heubtman offenbart vnd vermeldet, das er eben das 
ſelb fewr verdienet, vnd nu mehr fur der Welt, mit fei- 
nen ehren kan ein Fuͤrſt heiſſen, Sondern [Q 12] durch 
Gottes vrteil ein Ertzmeuchel Mordbrenner geſprochen iſt, 
vnd gehalten ſol werden. 

Vnd das ich auch mich des verware, da im Pſalm 
ſtehet, Sie ſind kuͤne vnd on ſchew. Vnd ich zuuor ge⸗ 
ſagt, das Heintz ein verzagter Schelm ſey, moͤcht er oder 
die ſeinen, jrer Eſels Dialectica hie brauchen, vnd fur⸗ 
geben, Der Pſalm were wider mich, vnd luͤgenſtraffet meine 
wort, weil er ſagt, Sie ſeien kuͤne. Darauff ſage ich noch 
wie vor, kein Meuchler iſt ein Man, Vnd kein Man iſt 
ein Meuchler, Sondern wer da meuchelt, der iſt gewis 
ein Feltfluͤchtiger Heintz vnd verzagter Frawenhut, wie 
das alle Hiſtorien zeugen. Denn ſie ſtehen oder begegen 
nicht, wo es fahr hat, oder nicht ſicher find, das da keine 
gegen wehre ſein kan oder wil. Aber wo ſie gewis ſind, 
das man ſich nicht weren kan, oder wo ſie es vbermannet 
haben, da ſind ſie kuͤne, doch nichts guts ſondern nur 
ſchaden zu thun. 

Als das ich Exempel gebe, Die Schrifft gibt den 
Gottloſen allenthalben, das ſie kuͤne ſind wider Gott, vnd 
fuͤrchten Gott nicht, Denn Gott ſchlefft vnd verbirgt ſich, 
Ja er iſt in den ſeinen aller ding ſchwach, als von 
[Q 10] Heintzen zu tod geflucht. Da ſind fie denn ſeer 
kuͤne, vnd jagen den Leidenden vnd Fluͤchtigen, Geſtorbenen 
Gott, Denn ſie fuͤlen keine ſtraff, widerſtand, noch zorn 
Gottes, Wie Pharao war kuͤne im Roten meer, wider den 

Gott Iſrael, vnd ſprach, Ich weis von keinem Gott, vnd 
jaget jm nach bis mitten ins Meer, Aber da ſich Gott 
nur wendet vnd ſich vmb ſahe, Da ſchmiſſen fie in die 
Schuch vnd ins Meer, vnd ſchrien, Laſſt vns fliehen, Gott 
ſtreitet wider vns. Alſo halt ich, das Meuchel Heintze 
nicht jo kuͤne were, das er einem Bawprn thuͤrſt einen 
Zaun anblaſen, Wenn er wuͤſte, das ein Flegel hinder 
der Thuͤr ſtuͤnde, Er wuͤrde die Ferſen gar manlich auff- 
heben, als ſchneiet es mit Flegeln hinder jm her. Aber 
Gott kan er wol fluchen im Himel, denn er iſt ſicher, das 
kein Gott ſey, der ſich wehren koͤnne oder woͤlle, acht die 
weil nichts, des ſtuͤndlins das komen wird. 

Wolan, ſie ſind verſtockt, verblent, dem zorn Gottes 
vbergeben, Wir muͤſſen dem zorn raum geben, vnd Gottes 
Gericht laſſen gehen, Wollen auch nicht mehr fur jre 
Suͤnde bitten, (Wie vns Sanct Johannes leret) ſondern 
von jnen vnd wider ſie, Gott zu lobe vnd danck ſingen 
das Judas Lied, auff Heintzen alſo gedeut. 


[O24] 4 8 du arger Heintze, was haſtu gethan, 
Das du viel Fromer menſchen, durchs fewr haſt 
morden lan. 
Des wirſtu in der Helle leiden groſſe pein, 
Lucibers geſelle muſtu ewig ſein, Kyrieleiſon. 


AH verlorn Papiſten, Was habt jr gethan, 

Das jr die rechten Chriſten, nicht kundtet leben lan, 

Des habt die groſſen ſchande, die ewig bleiben ſol, 

Sie gehet durch alle Lande, vnd ſolt jr werden tol, 
Kyrieleiſon. 


Wenn ich dis Liedlin ein mal vol mache, wil ich 
dem zu Meintz ſeine leiſen auch finden. 

[O 2˙Las fie nu faren vnd hoffen, weil fie der Kei⸗ 
ſer, Bapſt, Kamergericht, noch nicht verdampt, wollen ſie 
ſicher ſein, Hie iſt Gottes offenbar Gericht, das heiſſt 
Bapfſt, Keiſer vnd alle ſchweigen, Solt Chriſtus nicht ehe 
recht geſprochen noch Judas mit ſeinen Juͤden verdampt 
fein, Es hette es denn Pilatus, Herodes vnd das Prieſter⸗ 
lich Hohe gericht zu Jeruſalem gethan, So muͤſte Chriſtus 

noch am Creutze hangen, vnd Judas were vieleicht lengeſt 
Hoherprieſter worden. Aber da Chriſtum niemand wolt 
recht ſprechen, Sondern die Richter ſelbs jn verdampten, 
muſte es der Vater ſelbs thun. 

Alſo muͤgen die Prediger, wenn ſie das Volck leren 
wol vermanen, das ſie Gotte fuͤrchten, vnd auch heimlich 
keinen Mord noch boͤſe that fuͤrnemen, Denn Gott ſihets, 
vnd bleibt nicht auſſen, ſondern wenn mans zu grob 
macht, vnd vnbusfertiglich, noch fur recht verteidigen wil, 
So koͤmpt er gewis vnd kompt wol. Vnd muͤgen alſo dieſe 
Meuchel Mordbrenner, neben Heintzen vnd Juda wol zum 
Exempel furbilden, Denn es heiſſt. Nihil opertum, quod 
non reueletur. Deo ſit laus et gloria, in ſaecula ſaecu⸗ 
forum. Qui facit miſericordiam et iuditium iniuriam 

patientibus, AMEN. 

